Home » Unlabelled » മഴ\nവേനല് കടുത്തതോടെ കേരളത്തില് കുടിവെള്ളമില്ലാതാകാന് തുടങ്ങി. ഒപ്പം കുടിവെള്ളത്തിനായുള്ള സമരമുറകളും തലപൊക്കി ത്തുടങ്ങി.\nവെള്ളമില്ലാതെ കഞ്ഞിവെക്കല്, ധര്‍ണ, മാര്‍ച്ച്..... എന്നിങ്ങനെ പോകുന്നു സമരങ്ങള്. വെള്ളത്തിനായി അലയുന്ന വീട്ടമ്മമാര്, കുടങ്ങളുമായി കുടിവെള്ള ടാങ്കര് ലോറികളെ കാത്തിരിക്കുന്നവര്..... ഇനി രണ്ടു മാസക്കാലത്തെ ദൃശ്യം ഇതായിരിക്കും.\nരണ്ടുമാസം കഴിഞ്ഞാല് സിനിമയുടെ രണ്ടാം പകുതിപോലെ സീന് മാറും.കാലവര്‍ഷം, കനത്തമഴ! വീട്ടില്‍നിന്നും പുറത്തിറങ്ങാന് പറ്റാത്ത അവസ്ഥ. വെള്ളപ്പൊക്കത്തില് വീട്ടിനകത്തേക്കുവരെ വെള്ളം കയറും. കാലവര്‍ഷത്തെ പഴിച്ചുകഴിയുന്ന കാലം.\nമൂന്നു പതിറ്റാണ്ടിലേറെ കാലമായി കേരളം കണ്ടുകൊണ്ടിരിക്കുന്ന ഈ കാഴ്ചയ്ക്ക് മാറ്റമില്ല.\nആണ്ടില് ആറുമാസവും കേരളത്തില് മഴയാണ്. എന്നിട്ടും കടുത്ത കുടിവെള്ളക്ഷാമം. കാലവര്‍ഷസമയത്ത് 41 നദികളിലൂടെ വെള്ളം കുത്തിയൊഴുകി കടലിലേക്ക് പോവുകയാണ്. കിഴക്കുനിന്ന് പടിഞ്ഞാറോട്ടു ചരിച്ചുവെച്ചതുപോലുള്ള കേരളത്തിന്റെ കിടപ്പുമൂലം ഒരുദിവസം കനത്ത മഴ പെയ്താല് അടുത്ത ദിവസം ഈ വെള്ളമെല്ലാം ഒഴുകി കടലിലെത്തും.\nമഴവെള്ളത്തെ പിടിച്ചുനിര്‍ത്തി ഭൂമിയിലാഴ്ത്താനോ മഴവെള്ളം സംഭരിക്കാനോ നാം ഇനിയും വേണ്ടത്രശ്രമം തുടങ്ങിയിട്ടില്ല. അതുകൊണ്ടുതന്നെ മഴക്കാലം കഴിഞ്ഞാല് കേരളം വറ്റിവരളും.\nപ്രതിവര്‍ഷം മൂവായിരം മില്ലിമീറ്റര് മഴയാണ് നമുക്ക് കേരളത്തില് കിട്ടുന്നത്. ദേശീയ ശരാശരിയെക്കാള് രണ്ടര ഇരട്ടി കൂടുതല്. 44 നദികള്, കായലുകള്, കുളങ്ങള്, ചതുരശ്ര കിലോമീറ്ററില് 250 കിണറുകള്, ആകെ അരക്കോടിയോളം കിണറുകള് - ഇതൊക്കെയാണ് കേരളത്തിലെ ജലസമ്പത്തിന്റെ കണക്കുകള്.\nകാടുവെട്ടി, കൃഷിയിടങ്ങള് നികത്തി, തണ്ണീര്‍ത്തടങ്ങളും കുളങ്ങളും ഇല്ലാതാക്കി, കുന്നുകളെല്ലാം ഇടിച്ചു നികത്തി..... വെള്ളം ഭൂമിയിലേക്ക് ആഴ്ന്നിറങ്ങി ഭൂജലമായി തീരാനുള്ള എല്ലാ മാര്‍ഗങ്ങളും ഇല്ലാതായിക്കൊണ്ടിരിക്കുന്നു. മഴക്കാലത്ത് ഭൂമിക്ക് വെള്ളം കൊടുത്താലേ വേനലില് തൊണ്ടവരളുമ്പോള് ഭൂമി നമുക്ക് വെള്ളം തരൂ എന്ന പ്രകൃതിനിയമം നാം മറക്കുന്നു.\nമഴവെള്ള സംരക്ഷണവും മഴ കൊയ്ത്തും വീടുകളില് നിന്ന് തുടങ്ങേണ്ടിയിരിക്കുന്നു. പറമ്പിലെ വെള്ളത്തെ അവിടെത്തന്നെ താഴാന് അനുവദിക്കുക, മഴവെള്ള സംഭരണികള് പണിയുക, മരം വെച്ചുപിടിപ്പിക്കുക തുടങ്ങിയ പ്രവര്‍ത്തനങ്ങള് നടത്തിയാലേ കുടിവെള്ളക്ഷാമത്തില് നിന്ന് കരകയറാന് കഴിയൂ. വാര്‍ഡ്തലത്തിലും പഞ്ചായത്ത് തലത്തിലും ഇതിനുള്ള ബോധവത്കരണം നടത്തേണ്ടതുണ്ട്.\nലോകത്ത് ആറിലൊരാള്‍ക്ക് ഇന്ന് ശുദ്ധമായ കുടിവെള്ളം കിട്ടാത്ത സ്ഥിതിയാണ്. മാത്രമല്ല, ഒരു ലക്ഷം ഗ്രാമങ്ങള് ജലക്ഷാമത്തിന്റെ പിടിയിലാണ്. 2032 ആകുമ്പോഴേക്കും ലോകത്തിലെ പകുതിയോളം ജനങ്ങളേയും കുടിവെള്ളക്ഷാമം ബാധിക്കും.\nവന്‍തോതിലുള്ള ജലചൂഷണംമൂലം ഇന്ത്യയടക്കമുള്ള പല രാജ്യങ്ങളിലും ഭൂജലവിതാനം താഴ്ന്നുകൊണ്ടിരിക്കുകയാണെന്ന് വേള്‍ഡ് വാച്ച് ഇന്‍സ്റ്റിറ്റിയൂട്ട് മുന്നറിയിപ്പ് നല്‍കുന്നു. ലോകത്തിലെ ഭക്ഷ്യവസ്തുക്കളില് പകുതി ഉത്പാദിപ്പിക്കുന്ന ചൈന, ഇന്ത്യ, അമേരിക്ക എന്നീ രാജ്യങ്ങളിലാണ് ജലവിതാനം കൂടുതല് താഴുന്നത്. ഭൂമിയിലേക്ക് ആഴ്ന്നിറങ്ങുന്നതിന്റെ എത്രയോ ഇരട്ടി വെള്ളമാണ് കിണറുകളും കുഴല്‍ക്കിണറുകളും വഴി ഊറ്റിയെടുക്കുന്നത്. ഇതിനാലാണ് ഭൂജലവിതാനം ക്രമാതീതമായി താഴുന്നത്.\nഇന്ത്യയുടെ തലസ്ഥാനമായ ഡല്‍ഹിയടക്കം മിക്ക നഗരങ്ങളിലും കടുത്ത കുടിവെള്ളക്ഷാമമാണ് അനുഭവപ്പെടുന്നത്. 401 വന് നഗരങ്ങളിലെ 203 സ്ഥലങ്ങളില് ദിവസം ശരാശരി 100 ലിറ്റര് താഴെ വെള്ളമേ ഒരാള്‍ക്ക് ഇപ്പോള് കിട്ടുന്നുള്ളൂ. മഹാരാഷ്ട്രയില് മൂന്നിലൊരാള് കുടിവെള്ളത്തിനായി ടാങ്കറുകളെ ആശ്രയിക്കുകയാണ്.\nമലയാളിയുടെ കുളി ലോകപ്രശസ്തമാണ് എന്ന് പറയുമ്പോള് അതിശയോക്തി തോന്നേണ്ടതില്ല. ജലക്ഷാമം രൂക്ഷമാകുമ്പോഴും വെള്ളത്തിന്റെ ചെലവ് ചുരുക്കാന് മലയാളി പഠിക്കുന്നില്ല.\nഒരാള്‍ക്ക് ഒരുദിവസം എല്ലാ ആവശ്യങ്ങള്‍ക്കുംകൂടി 135 ലിറ്റര് വെള്ളം മതിയെന്നാണ് ലോകാരോഗ്യസംഘടനയുടെ കണക്ക്. എന്നാല് ഇതിന്റെ എത്രയോ ഇരട്ടി വെള്ളമാണ് നാം പാഴാക്കുന്നത്. ഒരുവീട്ടില് 75 ശതമാനം വെള്ളവും കുളിമുറിയിലും കക്കൂസിലുമായിട്ടാണ് ഒഴിച്ചുകളയുന്നത്. ഇതില് 40 ശതമാനം കക്കൂസിലാണ് പോകുന്നത്. 20 ശതമാനം വെള്ളം നാം പാത്രവും തുണിയും കഴുകാന് ഉപയോഗിക്കുന്നു. കുടിക്കാനും പാചകത്തിനും വെറും അഞ്ചുശതമാനം വെള്ളം മാത്രമേ ഉപയോഗിക്കുന്നുള്ളൂ.\nകുളിമുറിയില് കയറിയാല് എത്ര വെള്ളമാണ് നാം പാഴാക്കുന്നത്? നല്ലൊരു 'നീരാട്ട്' കഴിയുമ്പോള് നാലഞ്ച് ബക്കറ്റ് വെള്ളമാണ് ചെലവ്. കക്കൂസിലെ ഫ്‌ളഷ് ഒന്ന് അമര്‍ത്തിയാല് ഒറ്റയടിക്ക് എട്ട്പത്ത് ലിറ്റര് പോകും. അടുക്കളയില് പാത്രം കാഴുകാന് പൈപ്പ് തുറന്നിട്ടാല് പാഴാകുന്ന വെള്ളത്തിന് കണക്കില്ല. ഒരു ബക്കറ്റിലെടുത്ത് കഴുകിയാല്, ഈ വെള്ളത്തിന്റെ പത്തിലൊന്ന് മതി. ഉത്തരേന്ത്യയിലെ ഗ്രാമങ്ങളില് ഒന്നോ രണ്ടോ കുടം വെള്ളംകൊണ്ട് ഒരുകുടുംബം ഒരുദിവസം കഴിച്ചുകൂട്ടുമ്പോഴാണ് നമ്മുടെ ഈ ധാരാളിത്തം എന്നത് ഓര്‍ക്കണം.\nകുടിവെള്ളത്തിന് പണമോ എന്ന് അതിശയത്തോടെ ചോദിച്ചിരുന്ന കാലമുണ്ടായിരുന്നു. എന്നാല് ഇന്ന് ഒരുയാത്ര തുടങ്ങിയാല് കുപ്പിവെള്ളമില്ലാതെ നമുക്ക് 'ജീവിക്കാന്' കഴിയില്ല.\nപ്രതിവര്‍ഷം 8900 കോടി ലിറ്റര് വെള്ളമാണ് കുപ്പിവെള്ളം ബിസിനസ്സിലൂടെ വിറ്റുപോകുന്നത്. 2200 കോടി അമേരിക്കന് ഡോളറാണ് ഇതുവഴി കമ്പനികള് സമ്പാദിക്കുന്നത്. ഏഷ്യാ പസഫിക് രാജ്യങ്ങളിലാണ് കുപ്പിവെള്ളത്തിന് പ്രിയം. ഉത്പാദനത്തില് യഥാക്രമം 14, 15 ശതമാനമാണ് ഇവിടങ്ങളിലെ ഉപയോഗം. വടക്കേ അമേരിക്കയില് പത്ത് ശതമാനമാണ് ഉപയോഗം.\nമഴക്കണക്കുകൾ സഹിതമുള്ള കുറിപ്പ് ഇഷ്റ്റപ്പെട്ടു.\n(മഴ എന്നെയും പ്രലോഭിപ്പിച്ചു....http://jayandamodaran.blogspot.com/2010/07/blog-post.html)


ലങ്കയിൽ പോയി പക്ഷെ കോഹ്‌ലിക്ക് ഒപ്പമല്ല ; അനുഷ്ക - മലയാളം ന്യൂസ് പോർട്ടൽ\nAugust 29, 2017, 9:39 AM\nലങ്കയിൽ പോയി പക്ഷെ കോഹിലിക്കൊപ്പമല്ലയിരുന്നു വെന്ന് അനുഷ്ക ശർമ .അനുഷ്‌ക ആദ്യം പോയത് പിന്നവാല എലിഫന്റ് ഓര്‍ഫന്ജിലേക്ക്. അവിടെ ആനകള്‍ക്കൊപ്പമായിരുന്നു ഒരു ദിനം .കുടുതല് സമയവും യാത്രയിലായിരുന്നു .\nഇതിന്റെ ചിത്രങ്ങളും അനുഷ്‌ക ഇന്‍സ്റ്റഗാമില് പങ്കുവെച്ചു. ഇന്ത്യ ശ്രീലങ്ക ഏകദിനമത്സങ്ങള് കാണാനെത്തിയതായിരുന്നു അനുഷ്‌ക.\nഗോസിപ്പുകൾ കാരണം തന്റെ യാത്രകൾ മാറ്റിവെക്കില്ലെന്നു എന്നും നടി വ്യക്തമാക്കി .


അധ്വാനം പ്രകാശം പരത്തി, ജീവിത വിജയവുമായി 12 പേര്... | I&PRD : Official Website of Information Public Relations Department of Kerala\nഅധ്വാനം പ്രകാശം പരത്തി, ജീവിത വിജയവുമായി 12 പേര്...\nWed, 05/22/2019 - 13:41 /0Comments\nഅനുശ്രീ ന്യൂട്രിമിക്സ് വെറുമൊരു സംരംഭം മാത്രമല്ല, ഇവരുടെ ജീവിതം കൂടിയാണ്. ഇതില് വന്നതുകൊണ്ട് ഒരിക്കല് പോലും അവര്‍ക്ക് വിഷമവും തോന്നിയിട്ടില്ല മറിച്ച് സംതൃപ്തിയുടെ കഥകള് മാത്രമാണ് പറയാനുള്ളത്... ഇവര് 12 വീട്ടമ്മമാരാണ്. സാമ്പത്തികമായി ഏറെ പിന്നില് നില്‍ക്കുന്ന കുടുംബാംഗങ്ങളാണു മിക്കവരും. ഇന്ന് അവര് വിജയത്തിന്റെ കൊടുമുടിയിലാണ്. ജീവിതശൈലി മെച്ചപ്പെടാന് സംരംഭം ഒരു കാരണമായെന്നും കുട്ടികള്‍ക്ക് മികച്ച വിദ്യാഭ്യാസം നല്‍കാന് കഴിഞ്ഞുവെന്നും ഒരേ സ്വരത്തില് ഇവര് പറയുന്നു.\n2005 ല് ആണ് നെടുങ്കണ്ടം സിഡിഎസ് ഇങ്ങനെയൊരു സംരംഭത്തിന് തുടക്കം കുറിക്കുന്നത്. അന്നത്തെ സി.ഡി.എസ് ചെയര്‍പേഴ്സണ് ആയിരുന്ന ഷൈലജ ബാലചന്ദ്രന്റെ നേതൃത്വത്തില് നെടുങ്കണ്ടം പഞ്ചായത്തിലെ 22 വാര്‍ഡിലുള്ള 12 അയല്‍ക്കൂട്ടത്തില് നിന്നും ഓരോരുത്തര് വീതം 12 പേരെ സംരംഭത്തില് പങ്കാളികളാക്കി. ഈ 12 പേര്‍ക്ക് കാസര്‍ഗോഡ് ജില്ലയില് പരിശീലനം നല്‍കി. ജെലീല, സിന്ധു പ്രശാന്ത്, ബിന്ദു സുബാഷ്, ലിന്റോ സോണി,ശ്രീകുമാരി കെ, ആശ ജയപ്രസാദ്, നസീല ഷാജി, മീന ജെയിംസ്, മിനി മാത്യു, മിനി ജയന്, മിനി ബാബു, ഓമന ബാബു എന്നിവരാണ് സംരംഭത്തിന്റെ അമരക്കാര്. പരിശീലനം പൂര്‍ത്തിയാക്കിയ ശേഷം പ്രാരംഭ ഘട്ടം എന്ന നിലയില് 2005 മാര്‍ച്ച് 25 തീയതി ഒരു വാടക കെട്ടിടത്തില് ഇവര് തുടക്കമിട്ടു. തുടര്‍ന്ന് സംരംഭത്തിന് അനുശ്രീ എന്ന പേരും നല്‍കി. ആദ്യകാലങ്ങില് മുന്നോട്ട് കൊണ്ടുപോകാന് സാമ്പത്തികമായി ഒരുപാട് ബുദ്ധിമുട്ടി. ഈ സമയത്തെല്ലാം ഗുണഭോക്തൃ വിഹിതം സഹായകമായി. അതിനു ശേഷം വീടുകള് തോറും കയറിയിറങ്ങി അമൃതം പ്ലസ് എന്ന ഉത്പന്നം വിറ്റഴിച്ചു. ഇതില് നിന്നും പ്രതീക്ഷിച്ച ലാഭം ലഭിക്കാതെ വന്നതിനാല് ശമ്പളം എന്ന നിലയില് ആരും ഒന്നും എടുത്തിരുന്നില്ല. ടൈം ടേബിള് അനുസരിച്ചാണ് ജോലികള് ക്രമീകരിച്ചിരിക്കുന്നത്. പുറംപണി മുതല് സീല് ചെയ്ത് ചാക്കില് അടുക്കുന്നതു വരെ എല്ലാ ജോലികളിലും എല്ലാവരും പങ്കാളികള്. 12 ദിവസം കൂടുമ്പോള് ജോലികള് മാറിക്കൊണ്ടിരിക്കും.\nസംരംഭത്തെ മെച്ചപ്പെടുത്തി സ്ഥിരവരുമാനം ലഭ്യമാക്കുക എന്ന ലക്ഷ്യത്തോടെ യൂണിയന് ബാങ്കില് നിന്നും അഞ്ചേകാല് ലക്ഷം രൂപ വായ്പയെടുക്കുകയും ഈ രൂപ ഉപയോഗിച്ച് യന്ത്രങ്ങള് വാങ്ങുകയും ചെയ്തു. 2008 ല് ഐസിഡിഎസ് ഓര്‍ഡര് കിട്ടിയതിനാല് കാന്തല്ലൂര്, മറയൂര്, ദേവികുളം, രാജാക്കാട്, രാജകുമാരി, സേനാപതി, നെടുംകണ്ടം,അയ്യപ്പന്‍കോവില്, കാഞ്ചിയാര് എന്നീ പഞ്ചായത്തുകളില് പോഷകാഹാരം വിതരണം ഏറ്റെടുത്തു. ഇതോടെ സംരംഭം ലാഭത്തിലെത്തുകയും അതില് നിന്നും ഓരോരുത്തര്‍ക്കും ശമ്പളം കൊടുക്കാനും കഴിഞ്ഞു. 2011 ല് സഫല പദ്ധതി പ്രകാരം കൗമാരക്കാരായ കുട്ടികള്‍ക്ക് എ.ജി.ഫുഡ് വിതരണം ചെയ്യാനുള്ള ഓര്‍ഡറും ഇവര്‍ക്ക് ലഭിച്ചു.\n2011 ല് അരിപ്പൊടി, പുട്ടുപൊടി, റവ തുടങ്ങിയ ഉപോത്പന്നങ്ങള് തയാറാക്കാന് തുടങ്ങി. വാടക കെട്ടിടത്തില് നിന്നും സ്വന്തമായി സ്ഥലവും കെട്ടിടവും വേണം എന്ന ചിന്തയെത്തുടര്‍ന്നു ലാഭ വിഹിതത്തില് നിന്നും പണം സൊരുക്കൂട്ടി 18 സെന്റ് സ്ഥലം വാങ്ങി. പഞ്ചായത്തുകളില് നിന്നും ഓര്‍ഡറുകള് ചോദിച്ചു് വാങ്ങുന്നതുതുടര്‍ന്നു. പിന്നീട് ഈ 18 സെന്റ് സ്ഥലം വിറ്റു അതിന്റെ കൂടെ ലാഭവിഹിതവും കൂടിയിട്ട് 40സെന്റ് സ്ഥലം വാങ്ങി കെട്ടിടം വച്ചു. 2018 ജൂലൈ 1 ന് ഈ കെട്ടിടം വൈദ്യുതി വകുപ്പ് മന്ത്രി എം.എം.മണി ഉദ്ഘാടനം ചെയ്തതോടെ സംരംഭത്തിന് കൂടുതല് ശ്രദ്ധ ആകര്‍ഷിക്കാന് കഴിഞ്ഞു.\nഹെല്‍ത്ത് ഇന്‍സ്പെക്ടര്, കുടുംബശ്രീ ജില്ലാമിഷന് കോ ഓഡിനേറ്റര് അജേഷ് റ്റി.ജി, എ.ഡി.എം.സി ബിനു ആര്, നെടുംകണ്ടം സി.ഡി.എസ്. ചെയര്‍പേഴ്സണ് ലൂസിയ ജോയ് എന്നിവര് യൂണിറ്റ് സന്ദര്‍ശിക്കുകയും നിര്‍ദ്ദേശങ്ങള് നല്‍കി വരുകയും ചെയ്യുന്നു.\nഇപ്പോഴത്തെ ആസ്തി ഒരു കോടിയാണ്. സാമ്പത്തികാവസ്ഥ ഇത്രമാത്രം മെച്ചപ്പെട്ടിട്ടുണ്ടെങ്കില് അത് ഈ 12 പേരുടെയും ഒത്തൊരുമയും പരസ്പര വിശ്വാസവും കഷ്ടപ്പാടില് തളരാത്ത മനസ്സും കൊണ്ട് മാത്രമാണ്.


കോവിഡ് മരണത്തിനൊപ്പം ആശുപത്രി ദുരന്തങ്ങളും; ഞെട്ടലിൽ മഹാരാഷ്ട്ര | 21Apr2021\nകോവിഡ് മരണത്തിനൊപ്പം ആശുപത്രി ദുരന്തങ്ങളും; ഞെട്ടലിൽ മഹാരാഷ്ട്ര\nനാസിക്കിലെ സാക്കീർ ഹുസൈൻ മുനിസിപ്പൽ ആശുപത്രിയിലെ ഓക്സിജൻ സംഭരണിയിൽനിന്ന് വാതകം ചോരുന്നു\nമുംബൈ : കോവിഡ് വ്യാപനത്തിന്റെ ഭീകരാവസ്ഥയിലൂടെ കടന്നുപോകുന്ന മഹാരാഷ്ട്രയിൽ ആശുപത്രികളിൽ സംഭവിക്കുന്ന ദുരന്തങ്ങളും ജനത്തെ നടുക്കുന്നു. നാസിക് മുനിസിപ്പൽ കോർപ്പറേഷന് കീഴിലുള്ള ഡോ. സാക്കീർ ഹുസൈൻ ആശുപത്രിയിൽ ഓക്സിജൻ സംഭരിച്ചിരുന്ന കൂറ്റൻ ടാങ്കിലുണ്ടായ ചോർച്ചയിൽ പ്രാണവായു കിട്ടാതെ 22 പേർ മരിച്ചതാണ് ഒടുവിലത്തെ സംഭവം. കോവിഡ് രോഗികളായിരുന്നു എല്ലാവരും.\nമഹാരാഷ്ട്രയിൽ ഓക്സിജൻ ലഭിക്കാത്തതുമൂലം രോഗികൾ മരിക്കുന്നുവെന്ന വാർത്തകൾക്കിടെയാണ് ഈ ദാരുണ സംഭവം. അര മണിക്കൂറോളം ഓക്സിജൻ വിതരണം നിലച്ചതായും വെൻറിലേറ്ററിൽ കഴിഞ്ഞിരുന്ന തന്റെ അമ്മ പ്രാണവായു ലഭിക്കാതെ മരിക്കുകയായിരുന്നുവെന്നും കോവിഡ് രോഗിയുടെ മകൾ വിലപിച്ചു.\nഏപ്രിൽ ഒമ്പതിന് നാഗ്‌പുരിലെ വെൽട്രീറ്റ് എന്ന ആശുപത്രിയിൽ ഉണ്ടായ തീപ്പിടിത്തതിൽ നാല് കോവിഡ് രോഗികൾ മരിച്ചിരുന്നു. 27 രോഗികളെ രക്ഷപ്പെടുത്തി. മാർച്ച് 26 -ന് മുംബൈയിലെ ബാന്ദ്രയിൽ സൺറൈസ് മാളിലെ കോവിഡ് സെന്ററിലുണ്ടായ തീപ്പിടിത്തതിൽ 12 പേർ മരിച്ചു. 70 രോഗികളെയാണ് ഇവിടെനിന്ന് രക്ഷപ്പെടുത്തിയത്. ഭണ്ഡാരജില്ലയിൽ ഒരു ആശുപത്രിയിൽ ഉണ്ടായ തീപ്പിടിത്തതതിൽ 10 നവജാത ശിശുക്കൾ മരിച്ചതും എല്ലാവരെയും ഞെട്ടിച്ചിരുന്നു.\nജനുവരിയിൽ ഭണ്ഡാരയിലെ ജില്ലാ ജനറൽ ആശുപത്രിയിലെ കോവിഡ് സെന്ററിൽ ഓക്സിജൻ സപ്ലൈ ലൈനിലുണ്ടായ പൊട്ടിത്തെറിയിൽ ജീവനക്കാരുടെ സമയോചിത ഇടപെടൽ മൂലം വലിയൊരു അപകടം ഒഴിവാകുയായിരുന്നു. രോഗികളെ എല്ലാവരും ഇവിടെനിന്ന് സുരക്ഷിത സ്ഥാനത്തേക്ക് മാറ്റാൻ കഴിഞ്ഞു. രണ്ടാഴ്ചകൾക്കു മുമ്പ് ദഹിസറിലെ കോവിഡ് സെന്ററിലും തീപ്പിടിത്തം ഉണ്ടായി. 50 രോഗികളെ ഇവിടെനിന്ന് രക്ഷപ്പെടുത്തി.


'വേഗത കുറച്ച് വാഹനം ഓടിച്ചില്ലെങ്കില് 'കരണം അടിച്ച് പൊട്ടിക്കും'; വൈറലായി നാട്ടുകാരുടെ ഫ്‌ളക്‌സ് ബോര്‍ഡ് - ഇ വാർത്ത | evartha Residents' flex board goes viral\nKerala Local News Trending News\n‘വേഗത കുറച്ച് വാഹനം ഓടിച്ചില്ലെങ്കില് ‘കരണം അടിച്ച് പൊട്ടിക്കും’; വൈറലായി നാട്ടുകാരുടെ ഫ്‌ളക്‌സ് ബോര്‍ഡ്\nഇടുക്കി: വാഹനങ്ങള്‍ക്ക് വേഗതകുറയ്ക്കാനാവശ്യപ്പെട്ട് ഇടുക്കിയില് നാട്ടുകാര് സ്ഥാപിച്ച ഫ്‌ളക്‌സ് ബോര്‍ഡാണ് ഇപ്പോള് സോഷ്യല് മീഡിയയിലെ താരം. ‘വേഗത കുറച്ച് വാഹനം ഓടിച്ചില്ലെങ്കില് അടിച്ച് കരണം പൊട്ടിക്കും’ എന്ന മുന്നറിയിപ്പാണ് ഫ്‌ളക്‌സിലുള്ളത്. ഇടുക്കി ജില്ലയിലെ ഉളുപ്പുണി നിവാസികളാണ് ഇത്തരത്തില് ഫ്‌ളക്‌സ് ബോര്‍ഡ് സ്ഥാപിച്ചത്.\nവാഗമണ് ഉളുപ്പുണി, വണ്ടിപ്പെരിയാര്‍സത്രം റൂട്ടില് സഞ്ചാരികളുമായി മരണപ്പാച്ചില് നടത്തുന്ന ട്രെക്കിംഗ് ജീപ്പുകളെ മുന്നില് കണ്ടാണ് മുന്നറിയിപ്പ്. നിരന്തരമായി അപകടങ്ങള് നടക്കുന്ന റൂട്ടാണ് വാഗമണ്-ഉളുപ്പുണി റൂട്ട്. കുതിച്ചു പായുന്ന ട്രെക്കിംഗ് ജീപ്പുകള്‍ക്ക് നേരെ പോലീസും മോട്ടോര് വാഹന വകുപ്പും കണ്ണടക്കുകയാണെന്നാണ് നാട്ടുകാരുടെ ആരോപണം.\nപരാതികള് പലതു നല്‍കിയെങ്കിലും ജില്ലാ ഭരണകൂടവും ജില്ലാ ടൂറിസം പ്രമോഷന് കൗണ്‍സിലും ഇതൊന്നും കണക്കിലെടു ക്കുന്നില്ലെന്നും നാട്ടുകാര് പറയുന്നു. അപകടങ്ങള് വര്‍ധിച്ചു വരുന്ന സാഹചര്യത്തിലാണ് ഉളുപ്പുണി നിവാസികള് ഇത്തരത്തില് ബോര്‍ഡുകള് സ്ഥാപിച്ചത്.\nTopics: Flex Board idukki LOCALS Viral


വെങ്ങോലയിലെ പൊതു പരിപാടി - തുമ്മാരുകുടി\nവെങ്ങോലയിലെ പൊതു പരിപാടി\nഎൻറെ ഗ്രാമമാണ് വെങ്ങോല എന്ന് ഇപ്പോൾ എൻറെ വായനക്കാർക്കെല്ലാം അറിയാമല്ലോ. എറണാകുളം ജില്ലയിലെ പെരുമ്പാവൂരിന് അടുത്താണ്.\nസാഹിത്യ അക്കാദമി അവാർഡ് നേടിയതിന് ഒരു ‘സ്വീകരണം’ നൽകണമെന്ന് നാട്ടുകാർക്ക് നിർബന്ധം. ഞാൻ കാര്യം ‘പ്രാഞ്ചി ഏട്ടൻ’ ആണെന്നൊക്കെ പറയുമെങ്കിലും ഈ സ്വീകരണമൊന്നും സത്യത്തിൽ ഇഷ്ടമല്ല. പകരം വെങ്ങോലയുടെ ഭാവിയെപ്പറ്റി വെങ്ങോലയിലെ പൊതുജീവിതത്തിൽ സജീവമായുള്ള എല്ലാവരുമായി ചർച്ച ചെയ്യാമെന്ന് സമ്മതിച്ചു.\nകുറഞ്ഞത് രണ്ടായിരം വർഷങ്ങളായി വെങ്ങോലയിൽ മനുഷ്യവാസം ഉണ്ടെന്നുള്ളതിന് തെളിവുകളുണ്ട്. അതിനിടയിൽ ഈ നാട് ഏതൊക്കെ രാജ്യങ്ങളുടെ, സാമ്രാജ്യങ്ങളുടെ ഭാഗമായിരുന്നിരിക്കാം? എത്രയോ ആളുകൾ വെങ്ങോല സ്വന്തം നാടാണെന്നും അവിടുത്തെ ഭൂമി സ്വന്തമാണെന്നും അഭിമാനിച്ചിരിക്കാം? പക്ഷെ അവരുടെയൊന്നും പൊടി പോലും ഇപ്പോൾ കാണാനില്ല. അതുപോലെ നൂറു വർഷം കഴിഞ്ഞാൽ ഇപ്പോഴത്തെ തലമുറയുടെ എന്തെങ്കിലും ബാക്കിപത്രം ഇവിടെ ശേഷിക്കുമോ?\nലോകത്തെവിടെയും ഓരോ ഗ്രാമവും നഗരവും മാറി മാറി പല രാജ്യങ്ങളുടെയും സാമ്രാജ്യങ്ങളുടേയും ഭാഗമാകും. പക്ഷെ അന്തിമ വിശകലനത്തിൽ ഓരോ മനുഷ്യനും അവർ ജീവിക്കുന്ന ഗ്രാമം അല്ലെങ്കിൽ നഗരമാണ് ഏറ്റവും പ്രധാനം. അവിടുത്തെ മാറ്റങ്ങളാണ് അവരെ ഏറ്റവും കൂടുതൽ ബാധിക്കുന്നത്. നമ്മുടെ നാടിന്റെ ചുറ്റുവട്ടത്തുണ്ടാകുന്ന മാറ്റങ്ങൾ, നമ്മുടെ രാജ്യത്ത് നടക്കുന്ന രാഷ്ട്രീയ മാറ്റങ്ങൾ, കാലാവസ്ഥാ വ്യതിയാനം പോലെ ലോകത്തുണ്ടാകുന്ന മാറ്റങ്ങൾ ഇതെല്ലാം നമ്മുടെ ഗ്രാമത്തേയും ബാധിക്കുമല്ലോ. അതിനിടയിൽ ഓരോ ഗ്രാമത്തിന്റെയും ഭാവി നമ്മളിലേക്ക് വന്നു കയറുന്ന ഒന്നാണോ അതോ നമുക്ക് നിർണ്ണയിക്കാവുന്ന ഒന്നാണോ? അതോ രണ്ടും കൂടിയതാണോ?\nഒരു വർഷത്തേക്കോ ഓരോ അഞ്ചു വർഷത്തേക്കോ പ്ലാൻ ചെയ്യേണ്ടതല്ല നമ്മുടെ ഗ്രാമങ്ങളുടെയും നഗരങ്ങളുടെയും ഭാവി എന്നും, മറിച്ച് നമുക്ക് ആകുന്ന പോലെ ഭാവിയെക്കുറിച്ച് വ്യക്തമായി ചിന്തിക്കണമെന്നും സാധ്യമായ ഒരു നല്ല ഭാവിക്ക് വേണ്ടി പ്രവർത്തിക്കണമെന്നുമാണ് എൻറെ ചിന്ത. അതിന് ആദ്യം വേണ്ടത് നമ്മുടെ ചരിത്രം അറിയുക എന്നതാണ്.\nഇതൊക്കെയാണ് ഞാൻ വെങ്ങോലയിൽ സംസാരിക്കാൻ പോകുന്നത്. പഞ്ചായത്ത് പ്രസിഡണ്ട് ഉൾപ്പടെ എല്ലാ രാഷ്ട്രീയ പാർട്ടികളിൽ നിന്നും മറ്റു രംഗത്ത് നിന്നുമുള്ളവർ പങ്കെടുക്കുന്നുണ്ട്. കേരളത്തിലെ ഓരോ ഗ്രാമത്തിലും ഇത്തരം സംവാദങ്ങൾ നടക്കണമെന്നാണ് എൻറെ ആഗ്രഹം. നമ്മുടെ നാടിന്റെ ഭാവി നമ്മൾ നിർണ്ണയിക്കുന്നത് കൂടിയാണ്. അങ്ങനെയാണ് ഐക്യ രാഷ്ട്ര സഭയുടെ ലക്ഷ്യമായ ‘The Future We Want’ സാധ്യമാകുന്നത്.\nമെയ് പന്ത്രണ്ടാം തിയതി ശനിയാഴ്ച വൈകീട്ട് മൂന്ന് മണിക്ക് വെങ്ങോലയിൽ. വെങ്ങോലക്കാർ എല്ലാവരും വരുമെന്ന പ്രതീക്ഷയിൽ…


donald trump election tweet: ഞാനാണ് പ്രസിഡന്‍റ് തെരഞ്ഞെടുപ്പില് ജയിച്ചത്: ഡോണള്‍ഡ് ട്രംപ് - donald trump tweets he won the american election days after joe biden declared winner | Samayam Malayalam\ndonald trump tweets he won the american election days after joe biden declared winner\nAbhijith VM | Samayam Malayalam | Updated: 16 Nov 2020, 12:44:00 PM\nതോല്‍വി സമ്മതിക്കാതെ നിലവിലെ അമേരിക്കന് പ്രസിഡന്‍റ് ഡോണള്‍ഡ് ട്രംപ്. ജോ ബൈഡന് എതിരെയുള്ള തെരഞ്ഞെടുപ്പില് വിജയിച്ചെന്ന് വാദം. ട്രംപിന്‍റെ ട്വീറ്റിനെ വിശ്വസിക്കരുതെന്ന് മുന്നറിയിപ്പ് നല്‍കി ട്വിറ്റര്\nഅമേരിക്കന് പ്രസിഡന്‍റ് തെരഞ്ഞെടുപ്പില് വിജയിച്ചതായി പ്രഖ്യാപിച്ച് നിലവിലെ യുഎസ് പ്രസിഡന്‍റ് ഡോണള്‍ഡ് ട്രംപ്. റിപ്പബ്ലിക്കന് സ്ഥാനാര്‍ത്ഥിയായി മത്സരിച്ച ട്രംപ് പരാജയപ്പെട്ടതായി യുഎസ് മാധ്യമങ്ങളും തെരഞ്ഞെടുപ്പ് നിരീക്ഷക സംഘടനകളും പ്രഖ്യാപിച്ച് ദിവസങ്ങള്‍ക്കു ശേഷമാണ് ട്രംപ് വിവാദ പ്രസ്‍താവന നടത്തിയത്.\nAlso Read: വിവാദങ്ങളുടെ തെരഞ്ഞെടുപ്പ് കാലം\nട്വീറ്റിലൂടെയാണ് ട്രംപിന്‍റെ അവകാശവാദം. ഈ ട്വീറ്റ് സംശയാസ്‍പദമായ വാര്‍ത്തകള്‍ക്ക് നല്‍കുന്ന ലേബല് പ്രദര്‍ശിപ്പിച്ചാണ് ട്വിറ്റര് അനുവദിച്ചത്. "ഈ തെരഞ്ഞെടുപ്പ് ഫലം ഔദ്യോഗികകേന്ദ്രങ്ങള് മറ്റൊരു തരത്തിലാണ് ഫലപ്രഖ്യാപനം നടത്തിയത്" എന്നാണ് ട്വീറ്റിന് ട്വിറ്റര് നല്‍കിയ ലേബല്.\nഒബാമ ഭരണകൂടത്തില് വൈസ് പ്രസിഡന്‍റ് ആയിരുന്ന ജോ ബൈഡന് ആണ് ട്രംപിനെ പരാജയപ്പെടുത്തി ഇത്തവണ പ്രസിഡന്‍റ് പദത്തിന് അര്‍ഹനായത്. ട്രംപ് വിഭാഗം ഈ തെരഞ്ഞെടുപ്പ് ഫലം അംഗീകരിക്കുന്നില്ല. പോസ്റ്റല് വോട്ടുകളില് കൃത്രിമം നടന്നു എന്നതാണ് വാദം. ഇത് തെരഞ്ഞെടുപ്പ് നടത്തുന്ന വകുപ്പും, പോസ്റ്റല് വോട്ടുകള് കൈകാര്യം ചെയ്യുന്ന പോസ്റ്റല് വകുപ്പും നിഷേധിക്കുകയാണ്.\nഏറ്റവും പുതിയ കണക്കുകള് അനുസരിച്ച് 290 ഇലക്ടറല് വോട്ടുകളാണ് ജോ ബൈഡന് നേടിയത്. ട്രംപിന് 232 വോട്ടുകള് ലഭിച്ചു. 270 ഇലക്ടറല് വോട്ടുകളാണ് പ്രസിഡന്‍റ് പദത്തിലേക്ക് ആവശ്യം. തെരഞ്ഞെടുപ്പില് കൃത്രിമം ആരോപിക്കുന്ന ട്രംപ്, സ്വാഭാവികമായ പുതിയ പ്രസിഡന്‍റിന്‍റെ സ്ഥാനമേല്‍ക്കല് വൈകിപ്പിക്കുകയാണ്.\nAlso Read: ജോ ബൈഡന് അല്ല, കറുത്ത, ഈ ഉരുക്കുവനിതയാണ് അമേരിക്കയുടെ രക്ഷക\nവോട്ടിങ് ക്രമക്കേട് ആരോപിച്ചു നല്‍കിയ ട്രംപിന്‍റെ പരാതികള് ചില സംസ്ഥാനങ്ങളില് കോടതികള് തള്ളിയിരുന്നു. എന്നാല് നിയമപോരാട്ടം തുടരുമെന്നാണ് ട്രംപ് പറയുന്നത്. അധികാരം ഒഴിയാന് ട്രംപ് തയാറായില്ലെങ്കില് നിയമനടപടികള് ആലോചിക്കുകയാണ് ബൈഡന്‍റെ സഖ്യവും.\nട്രംപ് അനുകൂലികളും ബൈഡന് അനുകൂലികളും തെരഞ്ഞെടുപ്പിന് പിന്നാലെ വലിയ പ്രതിഷേധങ്ങള് നടത്തിയിരുന്നു. രാജ്യത്തിന്‍റെ പലയിടങ്ങളിലായി ഇപ്പോഴും പ്രതിഷേധം തുടരുകയുമാണ്. ബൈഡന്‍റെ വിജയത്തില് ഇന്ത്യയുള്‍പ്പെടെയുള്ള ലോകരാഷ്ട്രങ്ങള് അഭിനന്ദനം അറിയിച്ചിരുന്നു.\nബഹിരാകാശത്തേയ്ക്ക് പറന്നുയര്‍ന്ന് ഡ്രാഗണ് പേടകം; നാല് യാത്രികര്, പ്രതീക്ഷ അര്‍പ്പിച്ച് നാസയും സ്‌പേസ് എക്‌സും ആര്‍ട്ടിക്കിള് ഷോ\nus elections 2020 twitter labels trump tweet Joe Biden donald trump election tweet Donald Trump\nWeb Title : donald trump tweets he won the american election days after joe biden declared winner


അവളോട് യാത്രപറഞ്ഞു പോകുമ്പോൾ മെല്ലെ അവൻ അവളുടെ നെറ്റിയിൽ ചുണ്ടുകൾ ചേർത്തു ചോദിച്ചു ഇപ്പൊ എന്റെ അമ്മൂട്ടിക്ക് സന്തോഷമായില്ലേ… | ViralKerala.in\nHome Nishida Shajahan അവളോട് യാത്രപറഞ്ഞു പോകുമ്പോൾ മെല്ലെ അവൻ അവളുടെ നെറ്റിയിൽ ചുണ്ടുകൾ ചേർത്തു ചോദിച്ചു ഇപ്പൊ എന്റെ...\nഅവളോട് യാത്രപറഞ്ഞു പോകുമ്പോൾ മെല്ലെ അവൻ അവളുടെ നെറ്റിയിൽ ചുണ്ടുകൾ ചേർത്തു ചോദിച്ചു ഇപ്പൊ എന്റെ അമ്മൂട്ടിക്ക് സന്തോഷമായില്ലേ…\nരചന : Nishida Shajahan\nമുംബൈയിലെ ബിസിനസ് മീറ്റിനുവേണ്ടി പോകാൻ എയർപോർട്ടിൽ എത്തി ദൃതിയിൽ അകത്തേക്കു കയറുമ്പോൾ തിരിഞ്ഞു നിന്നു അമലയോടു ദീപക് യാത്രപറഞ്ഞു.\nഅമ്മു ഞാൻ പോയിവരാം. എത്തിയിട്ട് വിളിക്കാം. തിരികെ സൂക്ഷിച്ചു ഡ്രൈവ് ചെയ്യണം.\nമറുപടി ഒരു പുഞ്ചിരിയിൽ ഒതുക്കി അവൾ ദീപക്കിന്റെ കൈയിൽ പിടിച്ചു പറഞ്ഞു\nഹാപ്പി ബർത്ഡേയ് ടു മി\nഅവൾ പറഞ്ഞത് മനസ്സിലാകാതെ ഒന്നുകൂടി ആലോചിച്ചപ്പോളാണ് ഇന്നത്തെ ദിവസം ജനുവരി പതിനേഴു ആണെന്നും അമ്മുവിന്റെ പിറന്നാൾ ആണെന്നും അവൻ ഓർത്തത്.\nകൺകോണിൽ ഉരുണ്ടുകൂടിയ കണ്ണുനീർ താഴേക്കു പെയ്യാതിരിക്കാൻ അവൾ മറ്റെങ്ങോട്ടോ നോട്ടമയച്ചു നിൽക്കുകയാണ്. കണ്ടപ്പോൾ സങ്കടം വന്നു. ഒന്നും ആവശ്യപെട്ടവൾ തന്നെ ബുദ്ധിമുട്ടിക്കാറില്ല. അവളുടെയും മക്കളുടെയും വീട്ടിലെയും എല്ലാ കാര്യങ്ങളും സ്വയം നടത്തും. ആകെ വേണ്ടത് വിവാഹവാര്ഷികത്തിനും തന്റെയും അവളുടെയും മക്കളുടെയും പിറന്നാളുകള്കും ഒപ്പമിരുന്നുള്ള ഭക്ഷണവും ആരും കാണാതെ താൻ നൽകുന്ന ഒരുവായ് ഭക്ഷണവും തന്റെ ഒരു സ്നേഹ ചുംബനവും മക്കളുമവളും ചേർന്നു ബൈക്കിലോ കാറിലും വെറുതെ രാത്രി ഒരു ചുറ്റിക്കറങ്ങലും. അതിൽ അവസാനിക്കും അവളുടെ എല്ലാ ആഗ്രഹങ്ങളും. പക്ഷെ തിരക്കിനിടയിൽ ഇപ്പോൾ പലതും മറന്നുപോവുകയാണ്. കുറ്റബോധം കൊണ്ട് കണ്ണും മനസും ഒരുപോലെ നീറി.\nഅമ്മു, വാ നമുക്ക് ഒരു കോഫി കുടിക്കാം.എയർപോർട്ടിലെ കോഫി ഷോപ്പിൽ ഇരിക്കുമ്പോൾ അവളുടെ കൈപിടിച്ച് പറഞ്ഞു,\nസോറി തിരക്കിനിടയിൽ മറന്നുപോയി.\nഅവൾ ഒന്നും മിണ്ടാതെ പുഞ്ചിരി മാത്രം നൽകി.\nഫേസ്ബുക് നോട്ടിഫിക്കേഷൻ നോക്കി അപ്പോഴും കാണാൻ ഇല്ല. അല്ലെങ്കിൽ ഈ പകലിൽ പലതവണ ഫേസ്ബുക് നോക്കിയപ്പോൾ താൻ കാണുമായിരുന്നു.\nഅതു കണ്ടവൾ പറഞ്ഞു\nവേണ്ട ഇനിയും നോക്കി സമയം കളയണ്ട, ഞാൻ ബർത്ഡേയ് ഹൈഡ് ചെയ്തിരുന്നു. ഒരു ഫേസ്ബുക് നോട്ടിഫിക്കേഷന് അപ്പുറം ഈ ദിവസം ഓർക്കാൻ കഴിയുമോന്നറിയാൻ ഞാൻ ഇന്നലെ തന്നെ ചേഞ്ച് ചെയ്തിരുന്നു. ഈയിടെയായി ഒന്നിനെപ്പറ്റിയും ഓർമ ഇല്ലാലോ.\nപിന്നെയൊന്നും പറയാൻ തോന്നിയില്ല. ഓർഡർ ചെയ്ത കോഫി വന്നപ്പോൾ അവൾക് ഇഷ്ടമില്ലാത്തതാണെങ്കിലും കോഫീ ഷോപ്പിൽ മറ്റൊന്നും കിട്ടാനില്ലാഞ്ഞത് കൊണ്ട് ഒരു ബർഗറും കൂടെ വാങ്ങി. അതിൽ ഒരു പീസ് അവളുടെ വായിലേക്ക് വെച്ചുകൊടുത്തു പിറന്നാൾ ആശംസിക്കുമ്പോൾ അവളുടെ കണ്ണുകൾ സന്തോഷം കൊണ്ട് നിറഞ്ഞിരുന്നു.\nഇതുതന്നെയാ കാലത്തുമുതൽ ആഗ്രഹിച്ചത്, അവൾ പരിഭവം പറഞ്ഞു.\nസാരമില്ല ഞാൻ നാളെ വൈകിട്ട് എത്തും രാത്രി നമുക്ക് നാലാൾക്കും കൂടി ഒന്നു ചുറ്റാം. കുറച്ചു ദൂരമല്ല കുറേ ദൂരം…. കുറേ നാളായില്ലേ തിരക്കും ഓട്ടവും. നമുക്ക് എല്ലാം മറന്നു മക്കളെയും കൂട്ടി രണ്ടു ദിവസം നമ്മുടെമാത്രം ലോകത്തേക് പോകാം.\nസങ്കടവും പരിഭവവും നിറഞ്ഞ കണ്ണുകളിൽ അപ്പോൾ അത്ഭുതം ആയിരുന്നു. കഴിഞ്ഞ ഒരു കൊല്ലമായി അവൾ പലപ്പോഴും ചോദിച്ചതാണ് ഇങ്ങനെ ഒന്ന്. പക്ഷെ അപ്പോയൊക്കെ തിരക്കാണെന്നു ഉള്ള സ്ഥിരം മറുപടി ആയിരുന്നു. ഇന്നവൾ ചോദിക്കാതെ അങ്ങോട്ടു പറഞ്ഞപോയുള്ള അത്ഭുതമാണ്.\nഫ്ലൈറ്റിനു നേരമായപ്പോൾ അവളോട് യാത്രപറഞ്ഞു പോകുമ്പോൾ മെല്ലെ അവൻ അവളുടെ നെറ്റിയിൽ ചുണ്ടുകൾ ചേർത്തു ചോദിച്ചു ഇപ്പൊ എന്റെ അമ്മൂട്ടിക്ക് സന്തോഷമായില്ലേ.\nപതിവുപോലെ കൈ ചുരുട്ടി തോളിൽ ഒരു ഇടി നൽകി അവൾ പറഞ്ഞു. ഒരുപ്പാട് സന്തോഷമായി. വൈകുന്നേരം വരെ കാത്തിരുന്നു ഓർക്കുമെന്ന്. സങ്കടം വന്നുപോയ പോകാൻ നേരം പറഞ്ഞത്. പക്ഷെ അപ്പോയെക്കും ഇന്നുമുഴുവൻ ആഗ്രഹിച്ച പിറന്നാൾ ആശംസയും, പതിവുള്ള ഉമ്മയും ഈ കൈകൊണ്ടു കിട്ടാറുള്ള ഭക്ഷണവും ഒന്നും ഇനി കിട്ടില്ലെന്ന കരുതിയെ.പക്ഷെ അറിഞ്ഞപോ ഒരു മുടക്കവും വരാതെ അതൊക്കെ ചെയ്തില്ലേ. ഒരുപാടൊരുപാട് സന്തോഷമായി. അതു പറഞ്ഞവൾ ചിരിക്കുമ്പോൾ ആ കണ്ണുകളിലെ തിളക്കത്തിൽ നിന്നു അറിഞ്ഞു ഒരു ഭാര്യക്ക് ഈ ഒരു പരിഗണന ആണു വേണ്ടതെന്നു. ഒരു നല്ല നാൾ ഓർക്കലും, ഒരുമിച്ചിരുന്നൊരുനേരം ഭക്ഷണം കഴിക്കലും, ഇടക് വല്ലപ്പോഴും അവൾടാഗ്രഹം പോലെ ഒരു യാത്രയും സ്നേഹത്തോടും കരുതലോടും ഉള്ള ഒരു ചേർത്തുനിര്ത്താലും തെറ്റുപറ്റുമ്പോൾ ഒരു ക്ഷമ പറച്ചിലും, അതിലവൾ പുരുഷന്റെ ഒരായിരം തെറ്റുകളും കുറവുകളും മറക്കുമെന്നും.\nഇന്നു താൻ അവളത് പറഞ്ഞപ്പോൾ, യാത്ര പുറപ്പെടും മുൻപ് അവളെ കൂട്ടി കോഫീ ഷോപ്പിൽ പോയില്ലായിരുന്നെങ്കിലോ അവൾക് തന്റെ കൈകൊണ്ടു ഒരു കഷണമെങ്കിലും ഭക്ഷണം നല്കിയിരുന്നില്ലായെങ്കിലോ പരിമിതികൾക്കുള്ളിൽ നിന്നു ആ നെറ്റിയിൽ ഒരുമ്മ നൽകിയിരുന്നില്ലായെങ്കിലോ അവൾക് ഇന്നത്തെ ദിവസം ഒരു വേദന മാത്രമായി പോകുമായിരുന്നു. തിരക്കിനിടയിൽ അഞ്ചുമിനിറ്റ് അവൾക്കായി നൽകാൻ കഴിഞ്ഞപ്പോൾ അവളാണ് ഇന്നു ലോകത്തിലെ ഏറ്റവും ഭാഗ്യവതിയായ ഭാര്യയെന്ന് അവൾ കരുതുകയും ചെയ്യും. അതാണ് ഭാര്യ.\nഇനി ഒരിക്കലും അവളുടെ കൊച്ചുകൊച്ചു ആഗ്രഹങ്ങൾ മറക്കാൻ ഇടവരുത്തല്ലേ എന്നു പ്രാർത്ഥിച്ചു അവൻ നടന്നകന്നു…….\nPrevious articleശ്രീനിഷ് പേളി വിവാഹ നിശ്ചയം കഴിഞ്ഞു ചിത്രങ്ങള് കാണാം\nNext article” ആ പാവത്തിനോട് എങ്ങനെ തോന്നിയടോ തനിക്ക് അങ്ങനെയൊക്കെ ചെയ്യാൻ “\nഉപ്പ ഉപ്പാടെ വീട്ടുകാർക് സമ്പാദ്യം കൊടുത്തത് തെറ്റാണെങ്കിൽ എന്റെ ഭർത്താവ് ഇനി ഈ കുടുംബം നോക്കാൻ പാടില്ല…\nനിന്റെ കാമുകൻ. അവൻ അടുത്തുള്ളപ്പോ നിനക്ക് അവനോടു ഇനിയും ഇഷ്ടം തോന്നും.\nഅപ്പച്ചനെ ഫോണിൽ വിളിക്കുമ്പോൾ നെഞ്ചിടിപ്പിന്റെ വേഗം കൂടുന്നതവൾ അറിഞ്ഞു. ഫോൺ എടുത്തതും അവൾ അപ്പച്ചനോട് ഇടറിയ സ്വരത്തിൽ ചോദിച്ചു…


Nokia9concept video shows dual camera setup as in Nokia 8 - Malayalam Gizbot\nനോക്കിയ9വീഡിയോ ഡ്യുവല് ക്യാമറ സവിശേഷത, നോക്കിയ 8നെ പോലെയാണോ?\nUpdated: Monday, September 4, 2017, 12:55 [IST]\nഎച്ച്എംഡി ഗ്ലോബല് തങ്ങളുടെ ആന്‍ഡ്രോയിഡ് ഫ്‌ളാഗ്ഷിപ്പ് ഫോണ് പുറത്തിറക്കിയത് ഓഗസ്റ്റ് പകുതിയോടെ ആണ്. ഇതില് പിന് വശത്ത് ഡ്യുവല് ക്യാമറ സെന്‍സറുകളും കാള് സീയസ് ബ്രാന്‍ഡിങ്ങുമാണ്.\nസാംസങ്ങ് ഗാലക്‌സി ജെ7 പ്ലസ് ഇറങ്ങി: വന് ക്യാമറ സവിശേഷതകളില്!\nകമ്പനി പുറത്തിറക്കിയ ആന്‍ഡ്രോയിഡ് ഫ്‌ളാഗ്ഷിപ്പ് എന്ന നിലയിലാണ് നോക്കിയ 9ന്റെ വരവ്. നോക്കിയ 9നെ കുറിച്ച് പല കോണ്‍സെപ്ടുകളും വെബ്‌സൈറ്റുകളില് വന്നിട്ടുണ്ട്.\nനോക്കിയ9ഒരു മുന്‍നിര സ്മാര്‍ട്ട്‌ഫോണ് എന്നാണ് കരുതുന്നത്. ഈ ഉപകരണം ഒരു മികച്ച രൂപ കല്‍പനയും ഹൈ എന്‍ഡ് സവിശേഷതകളുമാണ്. നോക്കിയ9ഒരു മെറ്റാലിക് ഡിസൈനില് രൂപകല്‍പന ചെയ്തതാണെന്നാണ് ആശയം. നോക്കിയ 8ല് ഒരു കോപ്പര് റെഡ് നിറത്തിലാണ് റിയര് പ്രത്യക്ഷപ്പെടുന്നത്. ബെസലുകള് വീതി കുറഞ്ഞതായി കാണുന്നു.\nമികച്ച ക്യാമറ സെറ്റപ്പ്\nഡ്യുവല് റിയര് ക്യാമറയാണ് നോക്കിയ 8ന്, കൂടാതെ കാള് സീസ് ബ്രാന്‍ഡിങ്ങും ഉണ്ട്. നോക്കിയ 9ന്റെ പിന് ഭാഗത്ത് അത്തരം ഒരു ക്യാമറ സംവിധാനം അവതരിപ്പിക്കുന്നുണ്ട്. എന്നിരുന്നാലും അത് ഒരു കാള് സീസ് ബ്രാന്‍ഡിങ്ങ് ഒന്നും അല്ല. നോക്കിയ9ഒരു മുന് നിര സ്മാര്‍ട്ട്‌ഫോണ് ആണെങ്കില് കാള് സീസ് ലെന്‍സുകള് ഉപയോഗിക്കും എന്നു പ്രതീക്ഷിക്കാം.\nമികച്ച ഓഫറില് ആന്‍ഡ്രോയിഡ് ന്യുഗട്ട് സ്മാര്‍ട്ട്‌ഫോണുകള്!\nവലിയ സൈഡ് ബട്ടണുകള്\nവീഡിയോയില് കാണുന്നുണ്ട്, വശങ്ങളിലായി രണ്ട് വലിയ ബട്ടണുകള്. നോക്കിയ 8നേക്കാള് വലുതാണ് വശങ്ങളിലെ ഈ ബട്ടണുകള്.\nThe Nokia9was speculated to be the Android flagship that will be unveiled by the company but the handset didn't see the light of the day until now.


Aksharam Online പെണ്ണുങ്ങള് ഒരുമ്പെടുന്ന കാലത്ത്.. | Divya Divakaran\nപെണ്ണുങ്ങള് ഒരുമ്പെടുന്ന കാലത്ത്..\nപെണ്ണിന്റെ സ്വാതന്ത്ര്യം എന്തൊക്കെയാണ്? പരിധികളും പരിമിതികളും കടന്നു എപ്പോഴൊക്കെയാണ് അവര് തങ്ങളുടെ ശക്തി, വ്യക്തിത്വം തിരിച്ചറിയുന്നത്? ആഘോഷങ്ങളില് അഭിരമിക്കുന്ന സ്ത്രീകളുടെ കണക്കെടുത്താല്, ജീവിതത്തെ പ്രണയിക്കുന്ന സ്ത്രീകളുടെ കണക്കെടുത്താല് നിരാശയായിരിക്കും ഫലം. (ആണിന്റെ കാര്യവും വ്യത്യസ്തമല്ല എന്നു തോന്നുന്നു.) സ്വയം മറന്ന് പൊട്ടിച്ചിരിക്കാന് , നിരാശകളില് പൊട്ടിക്കരയാന് ഉള്ളിലുള്ള കുറ്റ ബോധത്തിന്റെ മാറാപ്പ് വലിച്ചിഴച്ച് പുറത്തിടാന് , ദീനമായി കരയുവാന് ആണിന് മദ്യമില്ലാതെ എന്താഘോഷം. എന്നാല് സ്ത്രീകളുടെ ജീവിതം, ചിന്തകള്, ആവേശം, പൊട്ടിച്ചിരി, സ്വാതന്ത്ര്യ പ്രഖ്യാപനം എന്നിവയിലേയ്ക്കുള്ള ഒരു ചെറിയ നോട്ടം ആയിരുന്നു വാസ്തവത്തില് ഫെബ്രുവരി 6ന് കോഴിക്കോട് നടന്ന പെണ്ണൊരുമ്പെട്ടാല്-പോരാട്ടങ്ങള്‍ക്ക് ഐക്യദാര്‍ഢ്യം.\nപെണ്ണൊരുമ്പെട്ടാല് എന്നു കേള്‍ക്കുമ്പോള് മുഖം ചുളിക്കുന്നവരാണ് അധികം പേരും. ഒരുമ്പെട്ടവള് എന്ന് നിരാശയോടെയും വെറുപ്പോടെയും സഹതാപത്തോടെയും വീടുകളിലും സിനിമകളിലും ഉപയോഗിക്കുന്നത് സര്‍വ്വസാധാരണമാണ്. തന്റേടികളായ സ്ത്രീകളായിരിക്കും മിക്കവാറും ഒരുമ്പെട്ടവള് എന്ന വിളിക്ക് അര്‍ഹയായിട്ടുണ്ടാവുക. സ്വതന്ത്രമായി യാത്രചെയ്യുന്നവരും വഴിയില് കണ്ടവരോടൊക്കെ സംസാരിച്ചു നില്‍ക്കുന്നവരും വൈകി വീടണയുന്നവരും ഒരുമ്പെട്ടവള് ആയിത്തീരീറുണ്ട്. നിഗൂഢമായി പുഞ്ചിരിക്കുന്ന സ്ത്രീകളെ കാണാന് എന്തു ഭംഗിയാണ്!!! സ്വന്തമായി ഒരു ലോകമുള്ളവര്‍ക്കേ അതിന് കഴിയൂ. എന്നാല് ആ ലോകത്ത് ജീവിക്കുന്നവരും ഒരുമ്പെട്ടവള് ആയിത്തീര്‍ന്നേക്കും. 'ഒരുമ്പെട്ടവന്' എന്ന് എവിടെയെങ്കിലും കേട്ടിട്ടുണ്ടോ?\nഎന്തായാലും ഞങ്ങളും ഒരുമ്പെടാന് തന്നെ തീരുമാനിച്ചു. മാനാഞ്ചിറയുടെ മരത്തണലില് ഞങ്ങള് ഞങ്ങളുടെ ചിന്തകളെ സ്വതന്ത്രമാക്കി. പറക്കുന്ന മനുഷ്യന്റെ (മാനാഞ്ചിറ മൈതാനത്തിന് ഒത്ത നടുക്കായി സ്ഥാപിച്ചിട്ടുള്ള പ്രതിമയ്ക്ക് ഞങ്ങള് കൊടുത്തിരിക്കുന്ന പേര്) പിറകില് ഞങ്ങള് ആര്‍ത്തു ചിരിച്ചു. ആരവത്തോടെയും ആകാംക്ഷയോടെയും വൈകുന്നേരങ്ങളെ, രാത്രികളെ, ഞങ്ങളുടേതാക്കി. കേവലം ഒറ്റ ദിവസം മാത്രമായിരുന്നില്ല ഞങ്ങളുടേത്. കാരണം അതിനുള്ള തയ്യാറെടുപ്പുകള് തന്നെ കൂട്ടായ്മയുടെ സന്തോഷത്തില് ആവേശമുള്ളതായിരുന്നു.\nഫെബ്രുവരി ആറ്‌സൗമ്യ കൊല്ലപ്പെട്ട ദിനം. ട്രെയിനില് സഞ്ചരിക്കുന്ന ആര്‍ക്കും മറക്കാനാവില്ല. പേടിയോടെ ഇപ്പോഴും പാസഞ്ചറില് യാത്രക്കാരുണ്ട്, ലേഡീസ് കമ്പാര്‍ട്ട്‌മെന്റിലും. പരശുറാമിലെ ലേഡീസ് കമ്പാര്‍ട്ട്‌മെന്റരന്റെ കാര്യം പറഞ്ഞാല്, എത്ര കഷ്ടപ്പെട്ടിട്ടായാലും ഉള്ളില് കയറിപ്പറ്റിയാല് ആശ്വാസമായി എന്ന മുഖഭാവമാണ് പലര്‍ക്കും. ഒരടി മുന്നോട്ട് വെയ്ക്കാന് സ്ഥലമില്ലാതെ നിറഞ്ഞ് കവിഞ്ഞാലും വീണ്ടും അതിലേയ്ക്ക് സ്ത്രീകള് തിക്കിത്തിരക്കുന്നത് ലേഡീസ് കമ്പാര്‍ട്ടമെന്റ് പെണ് യാത്രക്കാര്‍ക്ക് ഒരഭയമാണെന്ന് ബോധത്താലാണ്. അത്രമാത്രം അരക്ഷിതമായാണ് അവരുടെ ബോധം നിര്‍മ്മിക്കപ്പെട്ടിരിക്കുന്നത്. തങ്ങളാഗ്രഹിക്കാത്ത തൊടലും പിടിക്കലും ചാരി നില്‍ക്കലും ഉണ്ടാവില്ലല്ലോ എന്ന പകുതിയാശ്വാസം തീര്‍ച്ചയായും ഇവ നല്‍കുന്നുണ്ട്. ബസ്സില് ലേഡീസ് സീറ്റുകള്, വഴിയരികില് വിശ്രമിക്കാന് വേര്‍തിരിച്ച ഇരിപ്പിടങ്ങള്, ആണിനേയും പെണ്ണിനേയും വേര്‍തിരിച്ച് സ്‌കൂള് ബഞ്ചുകള്, പ്രാര്‍ത്ഥന ഹാളുകള്... ഇവ യഥാര്‍ത്ഥത്തില് മതിലുകള് തനെയല്ലേ. ഇത് പൊതു ഇടത്തില് നിന്നുള്ള വേര്‍തിരിക്കലാണ്. സംരക്ഷണത്തിന്റെ പേരിലുള്ള തടവറകളാണ്. ഞങ്ങളുടെ സ്വാതന്ത്ര്യത്തിന്റെ പരിമിതി നിശ്ചയിക്കലാണ്.\nസ്ത്രീകള് അവകാശങ്ങള്‍ക്കുവേണ്ടി മുന്നോട്ട് വരുന്നതും ഇഷ്ടമുള്ള വസ്ത്രം ധരിക്കുന്നതും രാത്രിയില് ഇറങ്ങി നടക്കുന്നത് തൊഴില് ചെയ്യുന്നതുമൊക്കെ കൊണ്ടാണ് പീഡനങ്ങള് വര്‍ദ്ധിക്കുന്നതെന്ന് ചില മഹാന്‍മാര് സമീപകാലത്ത് പ്രസ്താവനകളിറക്കുകയുണ്ടായി. നിലവിലുള്ള ആണ്‍കോയ്മ ബോധത്തെ ഒന്ന് തൊട്ടുപോലും ശല്യപ്പെടുത്താതെ സ്ത്രീകള് തന്നെയാണ് പീഡനങ്ങള്‍ക്ക് കാരണം എന്ന കാഴ്ച്ചപ്പാട് എതിര്‍ക്കേണ്ടതുണ്ട്.\nതുല്യവ്യക്തികളായി നിലനില്‍ക്കേണ്ടുന്നതിന്റെ പ്രത്യക്ഷവും പരോക്ഷവുമായ സമരത്തിലാണ് ഓരോ സ്ത്രീയും. സ്ത്രീകള് വീട്ടിലിരുന്നാല് മതിയെന്ന ഫ്യൂഡല് കാലത്തിലേയ്ക്ക് കൂട്ടിക്കൊണ്ട് പോകുകയാണ് ഈ രാഷ്ട്രീയ സാമൂഹ്യ പ്രമുഖര് ചെയ്യുന്നത്. സ്ത്രീ സ്വാതന്ത്ര്യത്തെയയും സമത്വത്തെയും ലക്ഷ്യമാക്കിയുള്ള സ്ത്രീ വിമോചന പ്രസ്ഥാനങ്ങള്‍ക്ക് തുരങ്കം വെ്ക്കുന്ന കാഴ്ച്ചപ്പാടുകള് ശക്തിയുക്തം എതിര്‍ക്കേണ്ടതായി വന്നു ചേര്‍ന്നിരിക്കുന്നു.\nപൊതുവിടങ്ങളില് ട്രെയിനില്, ബസ്സില്, വഴിയോരങ്ങളില് പെണ്ണുങ്ങളിറങ്ങി അവകാശബോധത്തോടെയുള്ള പ്രഖ്യാപനത്തിന്റെ ഭാഗമായാണ് പെണ്‍പക്ഷക്കൂട്ടായ്മ ഉണ്ടാവുന്നത്. സ്വന്തം വ്യക്തിത്വം സ്ഥാപിക്കുന്നതിനുവേണ്ടിയുള്ള പോരാട്ടത്തിന്റെ ഭാഗമായിട്ടാണ് ഞങ്ങള് പെണ്ണൊരുമ്പെട്ടാല് എന്ന പരിപാടി ആസൂത്രണം ചെയ്തത്.\nയാത്ര ചെയ്യാനും തനിച്ചിരിക്കാനും പൊട്ടിച്ചിരിക്കാനും എങ്ങോട്ടെങ്കിലുമൊക്കെ നടക്കാനും സിനിമ കാണാനും ഇഷ്ടമുള്ള വസ്ത്രം ധരിക്കാനും ഒരുപാട് സംസാരിക്കുന്നതിനും ഇഷ്ടമുള്ളവര്‍ക്കൊപ്പം സ്വതന്ത്രമായി നടക്കുന്നതിനും ജോലിചെയ്തുകൊണ്ട് ഞങ്ങള്‍ക്കും അവകാശമുണ്ട് എന്ന പ്രഖ്യാപനം സ്ത്രീകളുടെ ഉള്ളില് നിന്നുണരുമ്പോള് അവരുടെ സര്‍ഗാത്മകമായ ഇടപെടല് സാദ്ധ്യമാകുന്നു.\nപബ്ലിക്ക് ലൈബ്രറിയുടെ മുറ്റവും കൊയിലാണ്ടിയിലെ ഒറ്റമുറി വീടും ചേവായൂരും ഞങ്ങളുടെ കൂട്ടായ്മയ്്ക്കിടങ്ങളായി. കലയും ബര്‍സയും ജയേച്ചിയും സ്മിതയും ചിന്തകള്‍ക്ക് ചിന്തേരിട്ടു. പോസ്റ്റര് ഒട്ടിക്കാനും സാമ്പത്തിക സമാഹരണത്തിനും വഴക്കടിക്കാനും പൊട്ടിച്ചിരിക്കാനും ആശയ പ്രചരണത്തിനും രാത്രിയും പകലും ഞങ്ങള്‍ക്ക് തടസ്സമാടയില്ല. ചില ചോദ്യങ്ങള് ചോദിച്ചുകൊണ്ട് ചാട്ടുളി പോലെ കടന്നു പോകുന്ന പെണ്ണുങ്ങള്.. ഒപ്പം പാട്ടുകള്, കവിതകള്, നാടന്‍പാട്ടുകള്.. ചിലയിടങ്ങളില് സംവാദമാകാം.. അഭിനയമാകാം.. ആവിഷ്‌ക്കാരമാകാം.. നാടകം തന്നെയുമാകാം എന്ന് കൂട്ടായി തീരുമാനിക്കപ്പെട്ടു.\nലഘുലേഖ വിതരണമായിരുന്നു മറ്റൊന്ന്. പിന്നെ ചിത്രങ്ങളിലൂടെ രാഷ്ട്രീയം പറയുകയാണെങ്കില് അതും നന്നായിരിക്കും, ചിത്രകാരി മജ്‌നി കൂടെയുണ്ട്. ഗുരുവായൂരപ്പന് കോളേജിലെ മല്ലിക ടീച്ചര് മറ്റൊരു ആവേശമായിരുന്നു. ഹാഫ് ഡേ ലീവ് അറിയാതെ അറിയാതെ ടീച്ചര് ഫുള് ഡേ ലീവാക്കി മാറ്റി. ഓരോരുത്തരുടേയും ഉള്ളിലുള്ളതിനെ തുറന്ന് ചോദിക്കാന് ഞങ്ങള് തീരുമാനിച്ചു. വ്യത്യസ്ത അനുഭവങ്ങളും ജീവിതരീതിയുമുള്ള പെണ്ണുങ്ങള് അവരുടേതായ രീതിയില് സ്വയം ആവിഷ്‌ക്കരിക്കപ്പെട്ടു. അപ്പോഴും ഞങ്ങളുടെ മുദ്രാവാക്യങ്ങള്‍ക്ക് ഏകസ്വരമായിരുന്നു. 'സംരക്ഷണമല്ല സമത്വം തന്നെയാണ് വേണ്ട'തെന്ന് ഞങ്ങള് പ്രഖ്യാപിച്ചു.\nസൂര്യനെല്ലിയിലെ പെണ്‍കുട്ടി മുഖമില്ലാതെ പേരില്ലാതെ പതിനേഴ് വര്‍ഷങ്ങളായി ഇവിടെയുണ്ട്. പെണ്‍വാണിഭത്തിന് നല്ല മാര്‍ക്കറ്റ് നിലവിലുണ്ട്. വഴിപിഴച്ചവളെന്ന് കോടതിയും. ആദിവാസി കോളനികളില് മദ്യം ഭരിക്കുന്നു. പെണ്‍കുട്ടികള് അമ്മമാരായിക്കൊണ്ടിരിക്കുന്നു. കൂട്ട ബലാത്സംഗങ്ങള് നിത്യേനയാവുന്നു. വാര്‍ത്തകള് പോലുമല്ലാതാവുന്നു. പെണ്ണിനെ ശരീരം മാത്രമായി കണക്കാക്കുന്ന വിപണിയുടെ രാഷ്ട്രീയം തിരിച്ചറിയേണ്ടതും എതിര്‍ക്കേണ്ടതുമുണ്ട്. ആണ്‍കോയ്മാ ബോധം ഉയര്‍ത്തിപ്പിടിക്കുന്ന സിനിമകള് മാതൃകകളായി മാറരുത്. തുല്യ പരിഗണനും സ്‌നേഹവും ആണ്‍കുട്ടിക്കും പെണ്‍കുട്ടിക്കും വീടുകളില് നിന്നും ലഭ്യമാക്കേണ്ടതുണ്ട്. പരസ്പര സ്‌നേഹവും സഹായവും ഇടകലര്‍ന്ന ജീവിതവും തുറന്ന ചിന്തകളുടെ പങ്കുവെയ്ക്കലും തുല്യമായ സമൂഹ സൃഷ്ടിക്ക് വഴിവെയ്ക്കും. നമ്മുടെ അമ്മമാരുടെയും പെണ്‍കുട്ടികളുടെയും ലോകം വീടും അടുക്കളയും ഭക്തിയും ശിശുപരിപാലനവും മൈക്രോഫിനാന്‍സുകളുടെ കണക്കുകൂട്ടലുകളിലും മാത്രമായി ചുരുക്കപ്പെട്ടുകൂടാ..\nഈ പ്രശ്‌നങ്ങളെ അഭിസംബോധന ചെയ്തുകൊണ്ടുള്ള ഒരു കാമ്പയിന് എന്ന വിധമാണ് സൗമ്യദിനത്തെ ഈ പ്രചരണ പരിപാടി ഞങ്ങള് ചിട്ടപ്പെടുത്തിയത്.\nഞങ്ങളുടെ കാമ്പയിന്റെ പ്രധാന ഭാഗം ട്രെയിന് ബോഗിക്കുള്ളില് അവതരിപ്പിച്ച നാടകമായിരുന്നു. സ്ത്രീപീഡന കേസുകള് ഇരകളെ മാത്രം മാധ്യമങ്ങള് ഫോക്കസ് ചെയ്യുകയും അങ്ങനെ മുഖവും പേരും മറച്ച് ജിവിതം ജീവിച്ച് തീര്‍ക്കേണ്ടി വരുന്ന ഇന്നത്തെ സാമൂഹ്യാന്തരീക്ഷത്തില് കുര്യന്‍മാര് വിലസുന്നത് മനുഷ്യര്‍ക്ക് അപമാനമാണ്. ഇരയെന്ന് വിളിക്കാതെ തന്റേടത്തോടെസമൂഹത്തിന്റെ ഭാഗമായി സമരങ്ങളില് പങ്കാളിയായി ഓരോ പീഡനക്കേസുകളിലും അകപ്പെട്ട പെണ്‍കുട്ടികള് മാറേണ്ടതുണ്ട്. ഉന്നത സ്ഥാനങ്ങളില് യാതൊന്നും നഷ്ടപ്പെടാതെ സസുഖം ജീവിക്കുന്ന മുഖമൂടി അണിഞ്ഞ ചെന്നായ്ക്കളെ പൊതു സമൂഹത്തിനുമുന്നില് കൊണ്ട് വരേണ്ടതുണ്ട്. ഉന്നതനും സാധാരണക്കാരനും ഒരേ നിയമം തന്നെ ആയിരിക്കണം. ഇരയെന്ന് വിളിച്ച് മറ്റി നിര്‍ത്താതെ തോളോട് തോള് ചേര്‍ന്ന് പോരാടുന്ന സ്ത്രീശക്തിയായി പീഡിപ്പിക്കപ്പെടുന്ന ഓരോ പെണ്‍കുട്ടിയും സമൂഹത്തില് ഇടപെടേണ്ടതുണ്ട്. ഇതായിരുന്നു കോഴിക്കോട് റെയില്‍വേസ്‌റ്റേഷന് പ്ലാറ്റ് ഫോമില് വെച്ച് ആരംഭിച്ച് ഷൊര്‍ണ്ണുര് റെയില്‍വേ സ്റ്റേഷന്‍വരെ ഏറനാട് എക്‌സപ്രസിനുള്ളില് ഞങ്ങള് കളിച്ച ചെറുനാടകം വെളിപ്പെടുത്തിയത്. അങ്ങനെയുള്ളവരെ ഒറ്റപ്പെടുത്തിയത് നമ്മള് തന്നെയാണ് എന്ന വിലയിരുത്തലും. അതിനാല് മറഞ്ഞിരിക്കേണ്ടവളല്ല ഓരോ സ്ത്രീയും എന്നാണ് നാടകം മുന്നോട്ട് വെച്ചത്. ഒപ്പം\n'നിങ്ങള് നിങ്ങളെ മാത്രം ഇഷ്ടപ്പെടല്ലപ്പാ\nനമ്മള് അമ്മ പെറ്റതുപോലെ\nഎല്ലാരും അങ്ങനെ തന്ന്യാ'\nഎന്നിങ്ങനെയുള്ള വിജേഷ് എഴുതിയ പാട്ടിലൂടെ ഞങ്ങള് യാത്രക്കരിലേക്കിറങ്ങി. അവര് ഞങ്ങളിലേയ്ക്കും. പ്രകൃതിയെയും പെണ്ണിനെയും കുറിച്ച് സതിച്ചേച്ചിയുടെ കവിതും ട്രെയ്‌നിനുള്ളില് മുഴങ്ങിക്കേട്ടു. പല ആശങ്കളും അഭിപ്രായങ്ങളും പങ്കുവെച്ച യാത്രക്കാര് പൊതുവേ കാമ്പയിനില് സജീവമായും ഗുണപരമായും ഇടപെട്ടു.\n'തുമ്പി കളിച്ചു നടക്കണ പ്രായത്ത്\nതുമ്പ പൂവ് പറിക്കണ കാലത്ത്\nകാരമുള്ള കൊണ്ടു.... ഒരു കാരമുള്ള് കൊണ്ടു ബര്‍സ ട്രെയിനില് അങ്ങേളമിങ്ങോളം ചലനം സൃഷ്ടിച്ചു. അഭിപ്രായ രൂപീകരണവും അവര്‍ക്ക് മറുപടിയും നല്‍കിക്കൊണ്ട് മാത്രമേ ഞങ്ങള്‍ക്ക് ട്രെയിന് കാമ്പയിന് നടത്താനാവുമായിരുന്നുള്ളു.\nലേഡീസ് കമ്പാര്‍ട്ടുമെന്റുണ്ടായിട്ടും ജനറല് കമ്പാര്‍ട്ട്‌മെന്റില് കയറുന്നതെന്താ എന്ന ചോദ്യം പെണ്‍കുട്ടികള്‍ക്ക് നേരെ ഉണ്ടാവാറുണ്ട്. കൂടാതെ വെറുതെ തൊട്ടു പിടച്ചു എന്നുപറഞ്ഞ് ബഹളം വെയ്ക്കുന്നവര് സ്ത്രീകളാണ്എന്നൊക്കെയുള്ള കുറ്റപ്പെടുത്തലുകളെയും സ്ത്രീകള്‍ക്ക് സുരക്ഷിത യാത്ര, ലേഡീസ് കമ്പാര്‍ട്ട്‌മെന്റിലാണ് എന്നുമുള്ള വാദത്തെ പൊളിക്കുന്നതിനും ഞങ്ങള് കാമ്പയിനില് സമയം കണ്ടെത്തി. പ്രതികരണ ശേഷി നഷ്ടപ്പെട്ട സമൂഹത്തോടുള്ള ഓര്‍മ്മപ്പെടുത്തലായി സൗമ്യയുടെ വിഷയം കൂട്ടിച്ചേര്‍ത്ത് വായിക്കേണ്ടതുണ്ട് എന്ന് ബോധ്യപ്പെടുത്താന് ഞങ്ങള് ശ്രമിച്ചു.\nവിവിധ തലങ്ങളിലുള്ള വ്യക്തികളടങ്ങിയ ഞങ്ങളുടെ കാഴ്ച്ചക്കാര്, കേള്‍വിക്കാര് സമൂഹത്തില വിവിധ ആശയങ്ങളുടെ പ്രതിനിധികളായിരുന്നു. സ്ത്രീകളുടെ ഇത്തരത്തിലുള്ള പരിപടിയെ സന്തോഷത്തോടെ ഏറ്റുവാങ്ങിയ അവരില് ഡല്‍ഹിയിലെ ജനമുന്നേറ്റത്തിന്റെ സ്വാധീനം പ്രകടമായിരുന്നു. ഞങ്ങള്‍ക്ക് പറയാനുണ്ടായിരുന്നതും എതിര്‍ക്കാനുണ്ടായിരുന്നതും സ്ത്രീകള് പുറത്തിറങ്ങുന്നതാണ് പ്രശ്‌നമെന്ന രീതിയില് ലളിതവല്‍ക്കരിച്ച് സ്ത്രീ-പുരുഷ ബന്ധങ്ങളെ ഇല്ലാതാക്കി, സ്ത്രീകളെ തടവിലിടുന്ന സങ്കുചിത ബോധത്തോടായിരുന്നു.\nസമത്വത്തിലേയ്ക്കുള്ള വഴികളാണ് ഓരോ സ്ത്രീയും തേടുന്നത്. സുരക്ഷിത വലയങ്ങളിലിരുന്ന് ലോകത്തെ കാണുന്ന വെറുമൊരു കാഴ്ച്ചക്കാരിയോ കേള്‍വിക്കാരിയോ ആവുകയെന്നതല്ല സ്ത്രീയുടെ ജീവിതം ആഗ്രഹിക്കുന്നത്. മറിച്ച് എല്ലാവിധ അവകാശങ്ങളോടും തുല്യ പൗരയായി മനുഷ്യയായി ജാവിക്കാനുള്ള ഞങ്ങളുടെ അവകാശത്തെ ഉണര്‍ത്തുകയും ഉയര്‍ത്തുകയും ചെയ്യേണ്ടത് ഒരു ജനാധിപത്യ സമൂഹത്തിന്റെ ഉത്തരവാദിത്തമാണ്. അതില് നിന്ന് പെണ്ണിനും ആണിനും മാറിനില്‍ക്കാനാവില്ല. അതിലേയ്ക്കായിരുന്നു പെണ്ണൊരുമ്പെട്ടാല് പരിപാടിക്ക് വിരല് ചൂണ്ടാനുണ്ടായിരുന്നത്.\nഒരു മാവിന്റെ ഓര്‍മ്മയ്ക്ക്\nപ്രവാസികള് പോരാളികളാകണം: പി ടി കുഞ്ഞ...


ഫലം വരാന് മണിക്കൂറുകള്.. പരാജയ ഭീതിയില് അവസാന തന്ത്രങ്ങള് മെനഞ്ഞ് ബിജെപി | Will tomorrow show what's coming in 2019? We shall know inawhile - Malayalam Oneindia\n14 min ago മഹാരാഷ്ട്രയില് കോണ്‍ഗ്രസിന് പുതിയ വെല്ലുവിളി, തിരഞ്ഞെടുപ്പിൽ 34 സീറ്റ് ആവശ്യപ്പെട്ട് മഹിളാ വിഭാഗം!\n19 min ago അസമിൽ മാത്രമല്ല, രാജ്യം മുഴുവൻ പൗരത്വ രജിസ്റ്റർ നടപ്പിലാക്കുമെന്ന് അമിത് ഷാ\n29 min ago മോദിക്ക് പിറന്നാൾ ആഘോഷിക്കാൻ ഡാം നിറച്ചു, ഗ്രാമങ്ങൾ വെള്ളത്തിനടിയിലെന്ന് ആരോപണം!\nPublished: December 10 2018, 16:18 [IST]\nകുതിരകച്ചവടത്തിന് കളമൊരുങ്ങുന്നു | News Of The Day | Oneindia Malayalam\nഅഞ്ച് സംസ്ഥാനങ്ങളിലെ നിയമസഭകളിലേക്ക് നടന്ന തെരഞ്ഞെടുപ്പിന്‍റെ ഫലം പുറത്തുവരാന് മണിക്കൂറുകള് മാത്രമാണ് ശേഷിക്കുന്നത്. പുറത്തുവന്ന എക്സിറ്റ് പോള് ഫലങ്ങളില് കോണ്‍ഗ്രസിന്‍റെ ശക്തമായ തിരിച്ചുവരവാണ് പ്രവചിച്ചിരിക്കുന്നത്. വരാനിരിക്കുന്ന ലോക്സഭാ തുരഞ്ഞെടുപ്പിന് മുന്‍പുള്ള സെമിഫൈനലാണ് നിയമസഭാ തെരഞ്ഞെടുപ്പ് എന്നതിനാല് ബിജെപിക്ക് നെഞ്ചിടിപ്പ് ഏറിയിട്ടുണ്ട്.\nകോണ്‍ഗ്രസ് അധികാരത്തില് ഏറിയാല് 2019ല് അത് ബിജെപിക്ക് കനത്ത തിരിച്ചടിയാകും. ഈ സാഹചര്യത്തില്\nഅവസാന നിമിഷം ഏത് വിധേനയും ഭരണമുറപ്പാക്കാനുള്ള തന്ത്രങ്ങള് മെനയുകയാണ് ബിജെപി വിവരങ്ങള് ഇങ്ങനെ\nപുറത്തുവന്ന എക്സിറ്റ് പോളുകളില് പകുതിയിലും ബിജെപിക്ക് സുഖകരമല്ല കാര്യങ്ങള്. ബിജെപിയുടെ കോട്ടകള് കോണ്‍ഗ്രസ് പിടിച്ചെടുക്കുമെന്ന് തന്നെയാണ് സര്‍വ്വേകള് സൂചന നല്‍കുന്നത്. ഇതോടെ ഭരണം ഉറപ്പാക്കാനുള്ള അവസാനവട്ട ശ്രമങ്ങള് ബിജെപി തുടങ്ങി കഴിഞ്ഞു.\nകിങ്ങ് മേക്കറാകാന് സാധ്യതയുള്ള പാര്‍ട്ടികളെ കൂടെ കൂട്ടാനുള്ള ശ്രമങ്ങളാണ് ബിജെപി നടത്തുന്നത്.കര്‍ണാടകത്തിലെ പാഠം ഉള്‍ക്കൊണ്ടാണ് ബിജെപിയുടെ നീക്കം. വ്യക്തമായ ഭൂരിപക്ഷം ഉണ്ടായിട്ട് കൂടി ബിജെപിക്ക് സര്‍ക്കാര് രൂപീകരിക്കാന് കഴിയാതിരുന്നത് അവസാന നിമിഷം ജെഡിയുവും കോണ്‍ഗ്രസും സഖ്യത്തില് ഏര്‍പ്പെട്ടതോടെയാണ്.\nഇത് ആവര്‍ത്തിക്കാതിരിക്കാനുള്ള നീക്കങ്ങളാണ് ബിജെപി നടത്തുന്നത്.ഒന്നര പതിറ്റാണ്ടായി ബിജെപി ഭരിക്കുന്ന മധ്യപ്രദേശിലാണ് ബിജെപി ഏറ്റവും പ്രതിസന്ധി നേരിടേണ്ടി വരിക.230 അംഗ നിയമസഭയുള്ള മധ്യപ്രദേശില്. ഇവിടെ ആര് ജയിക്കുമെന്ന് പ്രവചിക്കാന് കഴിയാത്ത സാഹചര്യമാണ്.\nതൂക്കുസഭയ്ക്കാണ് സാധ്യത കല്‍പ്പിക്കുന്നത്. സ്വതന്ത്രര് വലിയ വെല്ലുവിളി ഉയര്‍ത്തിയേക്കും. അതേസമയം ബിഎസ്പി-ഗൊന്ദാവന ഗോമന്ദക് പാര്‍ട്ടിയും നിര്‍ണായക ശക്തിയാകുമെന്ന് കണക്കാക്കുന്നുണ്ട്.\nതെലുങ്കാനയില് പൊടി പാറും\nതെലുങ്കാനയിലും തൂക്ക് സഭയ്ക്കാണ് സാധ്യത കല്‍പ്പിക്കുന്നത്. ഈ സാഹചര്യത്തില് ടിആര്‍എസുമായി സഖ്യത്തിന് തയ്യാറാണെന്ന് ബിജെപി വ്യക്തമാക്കിയിട്ടുണ്ട്. പുറത്തുവന്ന അഞ്ച് എക്സിറ്റ് ഫലങ്ങളില് മൂന്നെണ്ണത്തില് ടിആര്‍എസിനാണ് സാധ്യത കല്‍പ്പിക്കുന്നത്. അതേസമയം രണ്ടെണ്ണത്തില് കോണ്‍ഗ്രസ് നേതൃത്വത്തില് രൂപീകരിച്ച വിശാല മുന്നണിക്കാണ് സാധ്യത കല്‍പ്പിക്കുന്നത്\nപുറത്ത് നിര്‍ത്തി ടിആര്‍എസ്\nഅതേസമയം അസസുദ്ദീന് ഒവൈസിയുടെ പാര്‍ട്ടിയും കോണ്‍ഗ്രസും ഒഴികെ മറ്റാരുമായും സഖ്യത്തിന് തയ്യാറാണെന്നാണ് തെലുങ്കാന ബിജെപിയുടെ നിലപാട്. എന്നാല് ബിജെപിയുടെ നിര്‍ദ്ദേശത്തെ ടിആര്‍എസ് തള്ളിയിട്ടുണ്ട്.ഭൂരിപക്ഷം നേടുമെന്ന് തന്നെയാണ് പ്രതീക്ഷയും ടിആര്‍എസ് വ്യക്തമാക്കിയിട്ടുണ്ട്.\nഛത്തീസ്ഗഡിലും വ്യക്തമായ ഭൂരിപക്ഷം ആര്‍ക്കും ഉറപ്പ് പറയുന്നില്ല.അഞ്ച് എക്‌സിറ്റ് പോള് ഫലങ്ങളില് രണ്ടെണ്ണം ബിജെപി ഭരണം നിലനിര്‍ത്തുമെന്ന് പറയുന്നു. രണ്ടെണ്ണം കോണ്‍ഗ്രസ് തിരിച്ചുപിടിക്കുമെന്നും. ഒന്ന് തൂക്കൂസഭയാണ് പ്രവചിക്കുന്നത്.ഈ സാഹചര്യത്തില് കുതിരക്കച്ചവടത്തിന് കളമൊരുങ്ങുമെന്ന കാര്യത്തില് സംശയമില്ലെന്നാണ് രാഷ്ട്രീയ നിരീക്ഷകര് സൂചിപ്പിക്കുന്നത്.\nഅതേസമയം രാജസ്ഥാനില് വ്യക്തമായ ആധിപത്യമാണ് എക്സിറ്റ് പോള് സര്‍വ്വേകളില് കോണ്‍ഗ്രസിന് കല്‍പ്പിക്കുന്നത്. പുറത്തുവന്ന പ്രധാന അഞ്ച് എക്‌സിറ്റ് പോളുകളില് നാലും കോണ്‍ഗ്രസിന് മികച്ച വിജയമാണ് പ്രവചിക്കുന്നത്. രാജസ്ഥാനില് 200 അംഗ നിയമസഭയാണ്. 101 സീറ്റുകള് ലഭിക്കുന്ന പാര്‍ട്ടിക്ക് ഭരിക്കാം. ചില സര്‍വ്വെകള് കോണ്‍ഗ്രസിന് 140 സീറ്റുവരെ പ്രവചിക്കുന്നുണ്ട്.\nഎന്നാല് മിസോറാമില് കോണ്‍ഗ്രസിന് ഭരണം നഷ്ടമാകുമെന്നാണ് എക്സിറ്റ് പോളുകള് പ്രവചിക്കുന്നത്. പുറത്തുവന്ന രണ്ട് എക്സിറ്റ് പോളുകളില് കോണ്‍ഗ്രസ് പുറത്താകുമെന്നും എംഎന്‍എഫ് കൂടുതല് സീറ്റുകള് നേടുമെന്നും പ്രവചിക്കുന്നുണ്ട്.\nഅതേസമയം എംഎന്‍എഫിന് ഒറ്റയ്ക്ക് അധികാരം നേടാന് സാധിക്കില്ലെന്നാണ് സര്‍വ്വേകള് സൂചിപ്പിക്കുന്നത്. മറ്റ് ചില കക്ഷികളുടെ പിന്തുണകൂടിയാല് മാത്രമേ സര്‍ക്കാര് രൂപീകരണം സാധിക്കുകയുള്ളൂവെന്നും സര്‍വ്വേകള് പ്രവചിക്കുന്നു.\nഈ സാഹചര്യത്തില് ബിജെപി കുതിരക്കച്ചവട സാധ്യതകള് പുറത്തെടുക്കുമെന്നാണ് രാഷ്ട്രീയ നിരീക്ഷകര് വിലയിരുത്തുന്നത്. അതേസമയം കോണ്‍ഗ്രസിനും സഖ്യസാധ്യതകള് തേടേണ്ട സാഹചര്യമുണ്ടെന്ന് തന്നെയാണ് കണക്കാക്കപ്പെടുന്നത്.\n15 കോണ്‍ഗ്രസ് എംഎല്‍എമാര് പാര്‍ട്ടി വിടും? മഹാരാഷ്ട്രയിലും ഹരിയാനയിലും കരകയറാനാകാതെ കോണ്‍ഗ്രസ്\nWill tomorrow show what's coming in 2019? We shall know inawhile\nStory first published: Monday, December 10, 2018, 16:18 [IST]


ഗ്രാമത്തില് പ്രവേശിക്കാന് പാടില്ല; പിന്നോക്ക ജാതിക്കാരനായ ബിജെപി എംപിയെ തടഞ്ഞ് ഗ്രാമീണര് | dalit bjp mp denied entry in golla village - Malayalam Oneindia\n36 min ago മുംബൈയിലെ ബസ്സുകളില് ഇനി കണ്ടക്ടര്‍മാരില്ല; പുതിയ സര്‍വീസുമായി ബെസ്റ്റ് ബസ്\n41 min ago സുഭാഷ് ചോപ്രയെ ദില്ലി കോൺഗ്രസ് അധ്യക്ഷനായി നിയമിച്ചു; ഇത് രണ്ടാമൂഴം\nUpdated: Tue, Sep 17, 2019, 15:05 [IST]\nബെംഗളൂരു: പിന്നോക്കജാതിക്കാരനായതിനാല് എംപിയെ ഗ്രാമത്തില് പ്രവേശിപ്പിച്ചില്ലെന്ന് ആരോപണം. കര്‍ണാടക ചിത്രദുര്‍ഗയിലെ ബിജെപി എംപി നാരായാണ സ്വാമിക്കാണ് ജാതീയമായ അധിക്ഷേപം നേരിടേണ്ടി വന്നത്. തന്‍റെ മണ്ഡലത്തില് ഉള്‍പ്പെടുന്ന തുംകൂരു ജില്ലയിലെ ഗൊല്ലറഹട്ടി ഗ്രാമത്തില് എംപിക്ക് പ്രവേശനം നിഷേധിച്ചെന്നാണ് പരാതി. സംഭവത്തില് ജില്ലാ കളക്ടര് അന്വേഷണം പ്രഖ്യാപിച്ചിട്ടുണ്ട്.\nഗൊല്ല സമുധായത്തിന് ആധിപത്യമുള്ള തുംകൂര് ജില്ലയിലെ പാവഗഡ താലൂക്കിലെ ഒരു ഗ്രാമത്തില് മെഡിക്കല് സംഘത്തോടൊപ്പം എത്തിയപ്പോഴാണ് നാരായണസ്വാമിക്ക് ദുരനുഭവം നേരിടേണ്ടി വന്നത്. ഗ്രാമത്തിലേക്ക് പ്രവേശിക്കാന് ശ്രമിച്ച എംപിയെ ഒരു സംഘം എത്തി തടയുകയായിരുന്നു. താഴ്ന്ന ജാതിക്കാരനായ നാരായണ സ്വാമിയെ ഗ്രാമത്തില് പ്രവേശിപ്പിക്കില്ലെന്നായിരുന്നു ഗൊല്ല വിഭാഗക്കാരുടെ നിലപാട്.\nതുടര്‍ന്ന് ഗ്രാമീണരും എംപിയും തമ്മില് ഏറെ നേരം വാക്കുതര്‍ക്കത്തിലേര്‍പ്പെട്ടു. യാതൊരു തരത്തിലും ഗ്രാമത്തിലേക്ക് പ്രവേശിക്കാന് അനുവദിക്കില്ലെന്ന് വ്യക്തമായതോടെ നാരായണ സ്വാമി സ്ഥലത്ത് നിന്നും മടങ്ങുകയായിരുന്നു. സംഭവം ഏറെ വിഷിമിപ്പിച്ചെന്ന് എംപി പ്രതികരിച്ചു.\nപിന്നീട് എംപിയെ ഗ്രാമത്തില് പ്രവേശിപ്പിക്കാമെന്ന നിലപാടുമായി ഒരു വിഭാഗം രംഗത്ത് എത്തിയിരുന്നു. എന്നാല് സംഘര്‍ഷം ഉണ്ടാക്കാന് ആഗ്രഹം ഇല്ലാത്തതുകൊണ്ട് വീണ്ടും അങ്ങോട്ടേക്കില്ലെന്ന് എംപി അറിയിക്കുകയായിരുന്നു. പിന്നാക്കവിഭാഗക്കാരൻ ആയതുകൊണ്ട് മുൻ എം എൽ എ തിമ്മരായപ്പയെയും ഗ്രാമത്തിൽ കടക്കാൻ അനുവദിച്ചില്ലെന്നും നാരായണസ്വാമി പറഞ്ഞു. സംഭവത്തില് പ്രതിഷേധിച്ചുകൊണ്ട് കര്‍ണാടക ഉപമുഖ്യമന്ത്രി അശ്വത് നാരായൺ ഉള്‍പ്പടേയുള്ളവര് രംഗത്ത് എത്തി.\nkarnataka bjp malayalam news ബിജെപി ദളിത് കര്‍ണാടക\ndalit bjp mp denied entry in golla village


പത്തനംതിട്ടയില് എസ്.എഫ്.ഐ മാര്‍ച്ചില് സംഘര്‍ഷം\nTuesday 5th June 2012 4:24pm\nപത്തനംതിട്ട: മിനി സിവില് സ്റ്റേഷനിലേക്ക് എസ്.എഫ്.ഐ. നടത്തിയ മാര്‍ച്ചില് സംഘര്‍ഷം. കല്ലേറിനെ തുടര്‍ന്ന് പോലീസ് ലാത്തിവീശി. സംഘര്‍ഷത്തില് ഡി.വൈ.എസ്.പിക്കും ഒരു വിദ്യാര്‍ത്ഥിക്കും എസ്.ഐക്കും പരുക്കേറ്റു.\nഇന്നലെ തൊടുപുഴയില് എസ്.എഫ്.ഐ മാര്‍ച്ചിന് നേരെ പോലീസ് നടത്തിയ ലാത്തിച്ചാര്‍ജില് പ്രതിഷേധിച്ചായിരുന്നു മാര്‍ച്ച്. എസ്.എഫ്.ഐ ഇടുക്കി ജില്ലാ വൈസ് പ്രസിഡന്റായിരുന്ന അനീഷ് രാജിനെ കൊലപ്പെടുത്തിയ കേസിലെ പ്രതികളെ അറസ്റ്റു ചെയ്യാത്തതില് പ്രതിഷേധിച്ച് തൊടുപുഴ പോലീസ് സ്‌റ്റേഷനിലേക്ക് നടത്തിയ മാര്‍ച്ചാണ് അക്രമാസക്തമായത്.\nലാത്തിച്ചാര്‍ജില് പ്രതിഷേധിച്ച് എസ്.എഫ്.ഐ നാളെ ജില്ലയില് വിദ്യാഭ്യാസ ബന്ദിന് ആഹ്വാനം ചെയ്തു.


അങ്ങനെ ഒരു അവധിക്കാലത്ത് – പൂക്കാലം\nഅവധിക്കാലത്താണ് ഞങ്ങള് നാട്ടില് പോകുന്നത്. വീടിന്‍റെ തൊടിയില് എന്‍റെ മുത്തശ്ശി നട്ടുവളര്‍ത്തുന്ന പച്ചക്കറിത്തോട്ടത്തിന് ഞാന് ദിവസവും വെള്ളം കൊടുക്കാറുണ്ട്. ചീര, പച്ചമുളക്, പാവയ്ക്ക, വെണ്ടക്ക, മുരിങ്ങയ്ക്ക, കോവയ്ക്ക, മാവ്, പ്ലാവ് ഇവയെല്ലാം ഞങ്ങളുടെ തൊടിയില് ഉണ്ട്. പഴുത്ത കശുമാങ്ങ ഉപ്പും മുളകും ഇട്ട് തിന്നാന് നല്ല രുചിയാണ്. മരുന്നടിച്ച് പഴുപ്പിക്കാതെ നല്ല മാമ്പഴം തൊടിയിലെ മാവ് ഞങ്ങള്‍ക്ക് തരാറുണ്ട്. മുറ്റത്തെ തെങ്ങിലെ ഇളനീരിന് എന്തു മധുരമാണ്. അവധി കഴിഞ്ഞ് വരുമ്പോള് ഞങ്ങള് കുറേ പച്ചക്കറികളും കൊണ്ടുവരാറുണ്ട്.\nനാട്ടിലെ വാഴപ്പഴം ഇവിടെ കിട്ടില്ലല്ലോ. ഓണത്തിന് നാട്ടില് പോകാന് കഴിയാറില്ല. തൊടിയിലെ പൂവിറുക്കലും ഊഞ്ഞാലാട്ടവും ഞങ്ങള് പ്രവാസി കുട്ടികള്‍ക്ക് കേട്ടുകേള്‍വിയാണല്ലോ. ഓണക്കാലം കൊയ്ത്തുല്‍സവത്തിന്‍റെ മാസമാണെന്ന് പറഞ്ഞുകേട്ടിട്ടുണ്ട്. എന്നാല് ഇന്ന് നാട്ടിലെങ്ങും പേമാരിയും മഴക്കെടുതികളും ദുരിതവുമാണ്. ഓണമാവുമ്പോഴേക്കും എന്‍റെ കൊച്ചുകേരളം പൂര്‍വ്വ സ്ഥിതിയിലേക്ക് എത്തിച്ചേരണമെന്ന് പ്രാര്‍ഥിക്കുന്നു.\nഅമ്മ പറഞ്ഞ കഥകളിലെ ഓണത്തിന് ഐശ്വര്യത്തിന്‍റെയും സമ്പല്‍സമൃദ്ധിയുടെയും മുഖമാണ്.\nസ്വദേശം: ഹരിപ്പാട്, ആലപ്പുഴ\nഅമ്മ: ദിവ്യ വേണുഗോപാൽ\nഅച്ഛൻ: വേണുഗോപാൽ കെ\n(പൂക്കാലം വെബ് മാഗസിനില് ഉള്‍പ്പെടുത്തുന്നതിനായി മലയാളം മിഷന് സംഘടിപ്പിച്ച ‘ഓര്‍മ്മക്കുറിപ്പ്’ ഓണമത്സരത്തിൽ വിദ്യാര്‍ഥികളുടെ വിഭാഗത്തില് ഒന്നാം സമ്മാനം നേടിയ രചന)\nPrevious Post വെണ്ണക്കണ്ണൻ\nNext Post ഒഴിവുകാലത്തെ രസക്കൂട്ടുകൾ\nbindu jayan September 22, 2018 at 6:56 pm\nആദിത്യ … ഇനിയും എഴുതണം\nBindu Jayan October 7, 2018 at 5:13 pm\nAmbika P Menon May 1, 2019 at 6:03 am


India ൽചെലവേറിയ സൂസി ഹാൻഡ് വാശീസ് & സാനിറ്റിസ്റ്റ്സ് | PriceDekho.com\nExpensive സൂസി ഹാൻഡ് വാശീസ് & സാനിറ്റിസ്റ്റ്സ് ൽ _ചൊഉംത്ര്യ്_നമെ_വില\nExpensive സൂസി ഹാൻഡ് വാശീസ് & സാനിറ്റിസ്റ്റ്സ്India 2019 ൽ\nവാങ്ങുക ചെലവേറിയ India ൽ ഹാൻഡ് വാശീസ് & സാനിറ്റിസ്റ്റ്സ് ന് 23 Feb 2019 പോലെ Rs. 179 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ സൂസി ഹാൻഡ് വാഷ് & സാനിറ്റിസ്റ്റ് സൂസി തുളസി ബേസിൽ ഹാൻഡ് സാനിറ്റിസ്റ്റ് Rs. 179 വിലയുള്ള.\nവില സൂസി ഹാൻഡ് വാശീസ് & സാനിറ്റിസ്റ്റ്സ്\n2 രൂപ അധികമായി ലഭിക്കില്ല സൂസി ഹാൻഡ് വാശീസ് & സാനിറ്റിസ്റ്റ്സ് ഉണ്ട്. 107. ഉയർന്ന നിരക്കുള്ള ഉൽപ്പന്നം India ൽ Rs. 179 ലഭ്യമായ സൂസി തുളസി ബേസിൽ ഹാൻഡ് സാനിറ്റിസ്റ്റ് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nടോപ്പ്സൂസി ഹാൻഡ് വാശീസ് & സാനിറ്റിസ്റ്റ്സ്\nപുതിയസൂസി ഹാൻഡ് വാശീസ് & സാനിറ്റിസ്റ്റ്സ്\nസൂസി തുളസി ബേസിൽ ഹാൻഡ് സാനിറ്റിസ്റ്റ്\nസൂസി ജൂനിയർ സ്റ്റൗബെറി ഹാൻഡ് സാനിറ്റിസ്റ്റ്


കെനിയയില് ഇസ്ലാമിക തീവ്രവാദികളുടെ ആക്രമണത്തില്7ക്രൈസ്തവര് കൊല്ലപ്പെട്ടു – Christian Live\nകെനിയയില് ഇസ്ലാമിക തീവ്രവാദികളുടെ ആക്രമണത്തില്7ക്രൈസ്തവര് കൊല്ലപ്പെട്ടു\nലാമുവ: കിഴക്കന് ആഫ്രിക്കന് രാജ്യമായ കെനിയയില് മണിക്കൂറുകള്‍ക്കുള്ളില് നടന്ന രണ്ട് തീവ്രവാദി ആക്രമണങ്ങളിലായി ഏഴു ക്രൈസ്തവര് കൊല്ലപ്പെട്ടു. കെനിയയിലെ സോമാലിയന് അതിര്‍ത്തിയോട് ചേര്‍ന്ന് കിടക്കുന്ന ലാമു കൗണ്ടിയിലെ വിധു ഗ്രാമത്തില് അല്-ഷബാബ് എന്ന് കരുതപ്പെടുന്ന ഇസ്ലാമിക തീവ്രവാദികള് നടത്തിയ ആക്രമണത്തില് ആറുപേരാണ് കൊല്ലപ്പെട്ടത്. ജനുവരി 3-ന് പുലര്‍ച്ചെയാണ് ആക്രമണം നടന്നതെങ്കിലും ഇക്കഴിഞ്ഞ ദിവസങ്ങളിലാണ് ഇത് മാധ്യമങ്ങളില് വാര്‍ത്തയാകുന്നത്. ഒരാള് വെടിയേറ്റും, മറ്റൊരാള് വെട്ടേറ്റും ബാക്കി നാലു പേരെ അഗ്നിക്കിരയാക്കിയുമാണ് കൊലപ്പെടുത്തിയതെന്ന് റിപ്പോര്‍ട്ടില് പറയുന്നു. ഏഴോളം വീടുകള് തീവ്രവാദികള് അഗ്നിക്കിരയാക്കിയതായി പ്രാദേശിക ദേവാലയത്തിലെ വചനപ്രഘോഷകനായ സ്റ്റീഫന് സില അന്താരാഷ്ട്ര മതപീഡന നിരീക്ഷക സംഘടനയായ ഇന്റര്‍നാഷണല് ക്രിസ്ത്യന് കണ്‍സേണിനോട് പറഞ്ഞു.\nഇതേ ദിവസം രാത്രി 11 മണിക്ക് സമീപ ഗ്രാമമായ ബോബോ-ഹിണ്ടിയില് നടന്ന മറ്റൊരാക്രമണത്തില് മറ്റൊരു ക്രൈസ്തവന് കൂടി കൊല്ലപ്പെടുകയും3വീടുകള് അഗ്നിക്കിരയാവുകയും ചെയ്തു. വെന്തു മരിച്ചവരുടെ മൃതദേഹങ്ങള് തിരിച്ചറിയുവാന് കഴിയാത്ത നിലയിലായിരുന്നെന്നും, പുക ഉയരുന്ന വെന്ത് വെണ്ണീറായ വീടുകളുടേയും ചിതറികിടക്കുന്ന മൃതദേഹങ്ങളുടേയും കാഴ്ച ഭയാനകമായിരുന്നെന്നും സ്റ്റീഫന് പറഞ്ഞു. ഗ്രാമത്തിലുണ്ടായിരുന്ന മറ്റുള്ളവര് ഇരുട്ടില് ഓടി ഒളിച്ചു. അവര്‍ക്ക് വേണ്ടിയുള്ള തിരച്ചില് ഇപ്പോഴും നടന്നുവരികയാണെന്നും അദ്ദേഹം കൂട്ടിച്ചേര്‍ത്തു. ജോണ് ഗിച്ചോയ എന്ന ക്രിസ്ത്യാനിയാണ് ബോബോ-ഹിണ്ടിയില് നടന്ന ആക്രമണത്തില് കൊല്ലപ്പെട്ടത്.\nസൊമാലിയ ആസ്ഥാനമായി അല്‍ക്വയ്ദയുമായി ബന്ധപ്പെട്ട് പ്രവര്‍ത്തിക്കുന്ന അല്-ഷബാബ് എന്ന തീവ്രവാദി സംഘടന കെനിയയിലെ ക്രൈസ്തവരെ സംബന്ധിച്ചിടത്തോളം വലിയ ഭീഷണിയായി മാറിയിരിക്കുകയാണ്. ക്രൈസ്തവ വിശ്വാസം പിന്തുടരുന്നവരാണ് ഭൂരിപക്ഷമെങ്കിലും മുസ്ലീം ഭൂരിപക്ഷ വടക്ക്-കിഴക്കന് തീരപ്രദേശങ്ങളില് താമസിക്കുന്ന ക്രൈസ്തവര് ആക്രമണത്തിനിരയാവുന്നത് പതിവായി കൊണ്ടിരിക്കുകയാണ്. കഴിഞ്ഞ വര്‍ഷം ജനുവരിയിലും അല്-ഷബാബ് സമാനമായ ആക്രമണങ്ങള് നടത്തിയിരുന്നു. ലാമുവിലെ ഏറ്റവും സുരക്ഷിതമായ സൈനീക കേന്ദ്രത്തിലും, നൈറോബി ഹോട്ടലിലുമാണ് തീവ്രവാദികള് ആക്രമണം നടത്തിയത്.\nതെലുങ്കാനയിൽ നരബലി; ക്ഷേത്രത്തിൽ നിന്ന് ശിരഛേദം ചെയ്യപ്പെട്ട തല കണ്ടെത്തി


ദിലീപ് വ്യാസന് ചിത്രം ശുഭരാത്രിക്ക് ശുഭമായ തുടക്കം.. ലൊക്കേഷന് വീഡിയോ കാണാം.. – celluloid\nദിലീപ് വ്യാസന് ചിത്രം ശുഭരാത്രിക്ക് ശുഭമായ തുടക്കം.. ലൊക്കേഷന് വീഡിയോ കാണാം..\nദിലീപിനെ നായകനാക്കി കെ.പി. വ്യാസന് രചനയും സംവിധാനവും നിര്‍വഹിക്കുന്ന ചിത്രം ‘ശുഭരാത്രി’ക്ക് എറണാകുളത്ത് വെച്ച ശുഭമായ തുടക്കം കുറിച്ചു. അനു സിതാര നായികയായ ചിത്രത്തില് സിദ്ദിഖും, നദിയ മൊയ്ദുവും പ്രധാന വേഷങ്ങളിലെത്തും. ദിലീപിന്റെ ഭാര്യയുടെ വേഷമാണ് അനുവിന്. പുതുമുഖങ്ങള്‍ക്കും അവസരം നല്‍കുന്ന ചിത്രമാണിത്. ‘അയാള് ജീവിച്ചിരിപ്പുണ്ട് ‘ എന്ന ചിത്രത്തിന്റെ സംവിധായകനാണ് വ്യാസന്. പുതു വര്‍ഷത്തില് ഏറ്റവും ആദ്യം ചിത്രത്തിനെക്കുറിച്ച് വാര്‍ത്തകള് വന്നിരുന്നു.\nനെടുമുടി വേണു, സായി കുമാര്, സൂരാജ് വെഞ്ഞാറമൂട്, ഇന്ദ്രന്, സൈജു കുറുപ്പ്, നാദിര്‍ഷ, ഹരീഷ് പേരടി, സുധി കോപ്പ, സന്തോഷ് കീഴാറ്റൂര്, പ്രശാന്ത്, ജയന് ചേര്‍ത്തല, ശാന്തി കൃഷ്ണ, ആശാ ശരത്ത്, ഷീലു ഏബ്രാഹം, കെപിഎസി ലളിത, തെസ്നി ഖാന് എന്നിവരാണ് ചിത്രത്തിലെ മറ്റു പ്രധാന താരങ്ങള്.\nഒരു യതാര്‍ഥ സംഭവത്തെ ആസ്പദമാക്കിയാണ് ചിത്രത്തിന്റെ കഥ തയ്യാറാക്കിയിരിക്കുന്നത്. അരോമ മോഹന് നിര്‍മ്മിക്കുന്ന ശുഭരാത്രിയുടെ സംഗീത സംവിധാനം ബിജി ബാലിന്റേതാണ്.\nപൂജ ലൊക്കേഷനിലെ ദ്യശ്യങ്ങള് കാണാം..\nTags: anu sithara, anu sithara dileep new movie, ayal jeevichirppund movie, dileep sidhique vyasan movie, dileep vyasan new movie shubarathri pooja location video, dileep vyasan sidhique shubarathri movie pooja location video, shubarathri new dileep starrer movie, shubarathri pooja location video, shubha rathri starts rolling, vyasan director\nപത്മഭൂഷണ് കരസ്ഥമാക്കി മോഹന് ലാല്..\nകുമ്പളങ്ങി നൈറ്റ്‌സിലെ രസകരമായ ഡിലീറ്റഡ് സീന് കാണാം..


വേനൽമഴയ്ക്ക് സാധ്യതയില്ല, ജില്ലയിൽ താപനില ഉയരുന്നു\nഅമ്പലവയൽ: വേനൽമഴയ്ക്കുള്ള കാത്തിരിപ്പ് നീളുന്നതോടെ ജില്ലയിൽ താപനില ഉയരുന്നു. ഫെബ്രുവരി ആദ്യവാരം മുതൽ 29 മുതൽ 30 ഡിഗ്രി സെൽഷ്യസ് വരെയാണ് താപനില. മുൻവർഷങ്ങളെ അപേക്ഷിച്ച് ചൂടിന്റെ തോത് വർധിച്ചില്ലെങ്കിലും വേനൽമഴ വൈകിയാൽ സ്ഥിതി ഗുരുതരമാകുമെന്ന് കാലാവസ്ഥാ നിരീക്ഷണ കേന്ദ്രം.\nമുൻവർഷങ്ങളിലേതുപോലെ ഫെബ്രുവരിയുടെ തുടക്കത്തിൽത്തന്നെ താപനില 30 ഡിഗ്രി സെൽഷ്യസിനടുത്തെത്തി. ഉച്ചയ്ക്ക് ഒരുമണിമുതൽ മൂന്നുമണിവരെയുള്ള സമയത്താണ് താപനില ഉയർന്നതോതിലെത്തുന്നത്. പകൽ മുഴുവൻ അസഹ്യമായ ചൂട് അനുഭവപ്പെട്ടുതുടങ്ങി. ശരാശരി 29 മുതൽ 30 ഡിഗ്രി സെൽഷ്യസാണ് ഇപ്പോഴത്തെ താപനില. കഴിഞ്ഞ ഫെബ്രുവരിയിലും 30 ഡിഗ്രി സെൽഷ്യസിന് താഴെയായിരുന്നു താപനില. പക്ഷേ, 27 മില്ലീമീറ്റർ വേനൽമഴ കിട്ടിയിരുന്നു. അമ്പലവയൽ പ്രാദേശിക കാർഷിക ഗവേഷണ കേന്ദ്രത്തിന്റെ കാർഷിക കാലാവസ്ഥ ബുള്ളറ്റിനിലെ അറിയിപ്പുപ്രകാരം ഒരാഴ്ച വേനൽമഴക്കുള്ള സാധ്യതയില്ല. ഇതാണ് ആശങ്ക നൽകുന്ന കാര്യം.\nകഴിഞ്ഞ വേനലിൽ താപനില 34 ഡിഗ്രി വരെ ഉയർന്നിരുന്നു. തരക്കേടില്ലാതെ വേനൽമഴയും ലഭിച്ചു. ഫെബ്രുവരി 11-മുതൽ ഏപ്രിൽ അവസാനം വരെ പലദിവസങ്ങളിലും മഴ കിട്ടി. ഇക്കുറി പ്രതീക്ഷിക്കുന്ന വേനൽമഴ ലഭിച്ചില്ലെങ്കിൽ നാട് വരൾച്ചയുടെ പിടിയിലാകുമെന്ന് കാലാവസ്ഥാ നിരീക്ഷകർ മുന്നറിയിപ്പ് നൽകുന്നു. വേനൽമഴ വൈകുന്നത് വരൾച്ചയ്ക്ക് കാരണമാകും. മുൻവർഷങ്ങളെ അപേക്ഷിച്ച് തണുപ്പ് കുറഞ്ഞതായും കണക്കുകൾ സൂചിപ്പിക്കുന്നു. ജനുവരിയിൽ താപനില 13 വരെ താഴ്‌ന്നെങ്കിലും കുറഞ്ഞ ദിനങ്ങൾ മാത്രമാണ് തണുപ്പനുഭവപ്പെട്ടത്.\nവിളയുത്പാദനത്തിന്റെ ആരംഭഘട്ടമാണിത്. മഴപെയ്യാൻ വൈകുന്നത് കാപ്പി, കുരുമുളക് തുടങ്ങി എല്ലാ വിളകളെയും ബാധിക്കും. ഇപ്പോഴത്തെ പ്രവണതയനുസരിച്ച് വേനൽമഴക്കുള്ള സാധ്യത വിദൂരമാണ്.\nഡോ. പി. സജീഷ് ജാൻ\nകാർഷിക കാലാവസ്ഥാ ശാസ്ത്രജ്ഞൻ, ആർ.എ.ആർ.എസ്.


രാമക്ഷേത്ര നിര്‍മ്മാണം ഒരുവര്‍ഷത്തിനകം | Construction of Rem Temple to begin withinayear: VHP - Malayalam Oneindia\nരാമക്ഷേത്ര നിര്‍മ്മാണം ഒരുവര്‍ഷത്തിനകം\nകൊല്‍ക്കത്ത: അയോദ്ധ്യയില് ഒരു വര്‍ഷത്തിനകം രാമക്ഷേത്ര നിര്‍മ്മാണം തുടങ്ങുമെന്ന് വിശ്വഹിന്ദു പരിഷത്ത് വ്യക്തമാക്കി.\nകേന്ദ്രത്തില് ആര് ഭരിയ്ക്കുന്നു എന്നത് വിശ്വഹിന്ദു പരിഷത്തിന് പ്രശ്നമല്ല. പരിഷത്തിന്റെ അജണ്ട നടപ്പാക്കുകയാണ് ലക്ഷ്യമെന്ന് വിഎച്ച്പി നേതാവ് ആചാര്യ ഗിരിരാജ് കിശോര് പറഞ്ഞു. കേന്ദ്ര നിര്‍വാഹക സമിതി യോഗത്തില് സംസാരിയ്ക്കുകയായിരുന്നു അദ്ദേഹം.\nക്ഷേത്ര നിര്‍മ്മാണം നടപ്പാക്കാനായി രാജ്യത്തിന്റെ എല്ലാ ഭാഗത്തും സമിതികള് രൂപീകരിയ്ക്കുമെന്നും ഗിരിരാജ് കിശോര് പറഞ്ഞു.


തിരൂരില് അറക്കാന് എടുത്ത കോഴി ജീവനും കൊണ്ടോടി; പിന്നാലെ ഓടിയ കടയുടമ വീണത് അറുപതടിയോളം താഴ്ചയുള്ള പൊട്ടക്കിണറ്റില് • ഇ വാർത്ത | evartha\nതിരൂരില് അറക്കാന് എടുത്ത കോഴി ജീവനും കൊണ്ടോടി; പിന്നാലെ ഓടിയ കടയുടമ വീണത് അറുപതടിയോളം താഴ്ചയുള്ള പൊട്ടക്കിണറ്റില്\nഅറക്കാനെടുത്ത കോഴി ജീവനും കൊണ്ടോടി, പിന്നാലെ ഓടിയ കടയുടമ കാല് വഴുതി കിണറ്റില് വീണു. വീഴ്ചയില് കടയുടമയായ അലി(40)യുടെ എല്ലുകള് പൊട്ടി. കഴുത്തിനും നട്ടെല്ലിനും വാരിയെല്ലിനും പരിക്കേറ്റ അലിയെ രണ്ട് ശാസ്ത്രക്രിയയ്ക്ക് വിധേയമാക്കി. ഇന്നലെ രാവിലെ പത്ത് മണിയോടെ തിരൂരിലാണ് സംഭവം.\nഅലി കോഴിയെ അറക്കാന് എടുത്തപ്പോള് അത് തെന്നിമാറുകയായിരുന്നു. അതിന് പിന്നാലെ ഓടിയ അലി അറുപതടിയോളം താഴ്ചയുള്ള കിണറ്റിലേക്ക് വീഴുകയായിരുന്നു. കരച്ചില് കേട്ട് ഓടിയെത്തിയവര് രക്ഷിക്കാന് ശ്രമിച്ചെങ്കിലും പരിക്ക് മൂലം മുകളിലേക്ക് കയറ്റാന് സാധിച്ചില്ല.\nഇദ്ദേഹത്തെ കിണറ്റിലെ പാറയിലേക്ക് കിടത്തിയ ശേഷം നാട്ടുകാര് അഗ്‌നിശമന സേനയെ വിവരമറിയിക്കുകയായിരുന്നു. ഒരു മണിക്കൂറത്തെ പരിശ്രമത്തിനൊടുവിലാണ് അലിയെ രക്ഷിച്ചത്.


ഹിറ്റ്മാന് ഷോ!!!!!! സൂപ്പര് ഓവര് വിജയവുമായി ടീം ഇന്ത്യ | | Mora News\nഹിറ്റ്മാന് ഷോ!!!!!! സൂപ്പര്…\nഹിറ്റ്മാന് ഷോ!!!!!! സൂപ്പര് ഓവര് വിജയവുമായി ടീം ഇന്ത്യ\nഹാമില്‍ട്ടണ് ടി20യില് സൂപ്പര് ഓവര് വിജയവുമായി ടീം ഇന്ത്യ ചരിത്രമെഴുതി. സൂപ്പര് ഓവറിലെ 18 റണ്‍സ് വിജയലക്ഷ്യം രോഹിത് ശര്‍മ്മയും കെ എല് രാഹുലും ചേര്‍ന്ന് അവസാന പന്തില് അടിച്ചെടുത്തു. ഇതോടെ ന്യൂസിലന്‍ഡില് ചരിത്രത്തിലാദ്യമായി ടി20 പരമ്പര നേടാന് ടീം ഇന്ത്യക്കായി. അഞ്ച് മത്സരങ്ങളുടെ പരമ്പര 3-0നാണ് ഇന്ത്യ സ്വന്തമാക്കിയത്.\nന്യൂസീലന്‍ഡിനായി ക്രീസിലെത്തിയത് മാര്‍ട്ടിന് ഗപ്റ്റിലും കെയ്ന് വില്ല്യംസണുമാണ്. ഇരുവരും ജസ്പ്രീത് ബുംറ എറിഞ്ഞ ഓവറില് നേടിയത് 17 റണ്‍സ്. ഇതോടെ ഇന്ത്യയുടെ വിജയലക്ഷ്യം 18 റണ്‍സ് ആയി.\nഈ ലക്ഷ്യത്തിലേക്ക് ഇന്ത്യക്കായി ക്രീസിലെത്തിയത് രോഹിത് ശര്‍മ്മയും കെ.എല് രാഹുലും. ന്യൂസീലന്‍ഡിന്റെ ഓവര് എറിയാനെത്തിയത് ടിം സൗത്തി. ആദ്യ പന്തുകളില് മുട്ടിക്കളിച്ചതോടെ ഇന്ത്യക്ക് അസാന രണ്ട് പന്തില് വിജയിക്കാന് 10 റണ്‍സ് വേണമെന്നായി. എന്നാല് രോഹിത് വിട്ടുകൊടുക്കാന് തയ്യാറായിരുന്നില്ല. സൗത്തിയുടെ അഞ്ചും ആറും പന്തുകള് സിക്‌സിലേക്ക് പായിച്ച് രോഹിത് ഇന്ത്യയുടെ സൂപ്പര് മാന് ആയി. ഇന്ത്യക്ക് ചരിത്ര വിജയം, ന്യൂസീലന്‍ഡ് മണ്ണില് ആദ്യ ട്വന്റി-20 പരമ്പര. അഞ്ചു ട്വന്റി-20 മത്സരങ്ങളടങ്ങിയ പരമ്പരയിലെ ആദ്യ രണ്ട് ട്വന്റി-20യിലും ഇന്ത്യ വിജയിച്ചിരുന്നു.\nബാറ്റിംങിനിറങ്ങിയ ഇന്ത്യ നിശ്ചിത 20 ഓവറില്5വിക്കറ്റ് നഷ്ടത്തിലാണ് 179 റണ്‍സ് എടുത്തത്. അര്‍ധ സെഞ്ചുറി നേടിയ രോഹിത് ശര്‍മ്മയും(65) വിരാട് കോലിയുമാണ്(38) ഇന്ത്യക്കുവേണ്ടി തിളങ്ങിയത്.\nആദ്യ വിക്കറ്റില് 89 റണ്‍സ് കൂട്ടിച്ചേര്‍ത്ത ശേഷമാണ് ഇന്ത്യയുടെ ഓപണിംങ് സഖ്യം വേര്‍പിരിഞ്ഞത്. ആദ്യ ഏഴ് ഓവറില് 77 റണ്‍സാണ് ഇന്ത്യ നേടിയത് എന്നാല് പിന്നീടുള്ള 13 ഓവറുകളില് 7.85 ശരാശരിയില് 102 റണ് നേടാനേ ഇന്ത്യന് ബാറ്റ്സ്മാന്മാര്‍ക്കായുള്ളൂ. അതാണ് കളിയില് നിര്‍ണ്ണായകമായത്.\nആദ്യം ലോകേഷ് രാഹുലും(19 പന്തില് 27) വൈകാതെ ടോപ് സ്‌കോറര് രോഹിത് ശര്‍മ്മയും(40 പന്തില് 65) പുറത്തായി. ഇതിനിടെ മൂന്നു സിക്സും ആറ് ഫോറും രോഹിത് ശര്‍മ്മ പറത്തി. മൂന്നാമനായിറങ്ങിയ ശിവം ദുബെ(3) നിരാശപ്പെടുത്തിയെങ്കിലും കോലി(27 പന്തില് 38) രക്ഷാപ്രവര്‍ത്തനം നടത്തിയതോടെ ഇന്ത്യന് സ്‌കോറിന് മാന്യത ലഭിച്ചു.\nകിവീസ് ബൗളര്‍മാരില് ഏറ്റവും അടി കിട്ടിയ ഹാമിഷ് ബെന്നറ്റിന് തന്നെയായിരുന്നു ഏറ്റവും കൂടുതല് വിക്കറ്റും ലഭിച്ചത്. നാല് ഓവറില് 54 റണ് വിട്ടുകൊടുത്ത ബെന്നറ്റ് മൂന്ന് വിലപ്പെട്ട വിക്കറ്റുകള് വീഴ്ത്തി.


Schindler's List / ഷിൻഡ്‌ലേർസ് ലിസ്റ്റ് (1993) - എംസോൺ\nSchindler’s List / ഷിൻഡ്‌ലേർസ് ലിസ്റ്റ് (1993)\nMay 11, 2016 by Shyju S\nഎം-സോണ് റിലീസ് – 278\nപരിഭാഷ അവർ കരോളിൻ\nയുദ്ധകാലത്ത് ജര്‍മ്മന് പട്ടാളം പോളിഷ് ആര്‍മിയെ പരാജയപ്പെടുത്തുന്നതോടുകൂടി അവിടുത്തെ ജൂതവംശജരെ മുഴുവന് അവര് ക്രാക്കോ എന്ന നഗരത്തിലേക്ക് എത്തിക്കുന്നു. പ്രതിദിനം പതിനായിരത്തിലധികം ജൂതന്മാരാണ് സ്വന്തം വീടും നാടും നഷ്ടപ്പെട്ട് ക്രാക്കോ നഗരത്തില് എത്തിച്ചേരുന്നത്. അവര്‍ക്കിടയിലേക്കാണ് വ്യവസായിയായ ഓസ്‌കാര് ഷിന്‍ഡ്‌ലര്(ലിയാം നീസണ്) എത്തിച്ചേരുന്നത്. യുദ്ധത്തെ ഒരു വ്യവസായിയുടെ കണ്ണു കൊണ്ട് കാണുന്നയാളാണ് ഷിന്‍ഡ്‌ലര്. യുദ്ധം തനിക്ക് എന്ത് നേട്ടമാണ് ഉണ്ടാക്കുക എന്നതാണ് അയാളുടെ ചിന്ത. അയാള് അവിടെ പാത്രങ്ങളും മറ്റുപകരണങ്ങളും ഉണ്ടാക്കുന്ന ഒരു ഫാക്ടറി തുടങ്ങുന്നു. ഉദ്യോഗസ്ഥരെ മുഴുവന് പണവും, മദ്യവും നല്കി പാട്ടിലാക്കുന്നതോടു കൂടി ഫാക്ടറി തുടങ്ങാനുള്ള പ്രതിബന്ധങ്ങളെല്ലാം മാറിക്കിട്ടുന്നു. മാത്രവുമല്ല നാസി പാര്‍ട്ടിയില് അയാള്‍ക്കുള്ള അംഗത്വവും അയാളുടെ നീക്കങ്ങള്‍ക്ക് കരുത്തേകുന്നു.\nഇഷാക്ക് സ്‌റ്റേണ്(ബെന് കിംഗ്‌സ്‌ലി) എന്നു പേരായ ഒരു അക്കൗണ്ടന്റും അയാള്‍ക്ക് സഹായിയായുണ്ട്. ഫാക്ടറിയില് ജൂതന്മാരെ നിയമിക്കുകയും മറ്റും ചെയ്യുന്നത് അയാളാണ്. നാസികള് ജൂതന്മാരെ കൂട്ടക്കൊല ചെയ്യുന്ന കാലമായതിനാല് ഷിന്‍ഡ്‌ലറുടെ ഫാക്ടറിയില് ജോലി നേടുക എന്നത് മരണത്തില് നിന്നും രക്ഷപ്പെടുന്നതിനുള്ള മാര്‍ഗ്ഗം കൂടിയാണ്. ഷിന്‍ഡ്‌ലറില് നിന്നും വത്യസ്തനാണ് അക്കൗണ്ടന്റ് ആയ ഇഷാക്ക്. അയാള് പരമാവധി ജൂതന്മാരെ ഫാക്ടറിയില് തൊഴിലാളികളായി നിയമിക്കുകയും അതുവഴി അവരുടെ ജീവന് രക്ഷിക്കുകയും ചെയ്യുന്നു. മുന്‍പരിചയം ഇല്ലാത്തവര്‍ക്ക് മുന്‍പരിചയം ഉണ്ടെന്നുള്ള വ്യാജ സര്‍ട്ടിഫിക്കറ്റുകള് നല്‍കിക്കൊണ്ടാണ് അയാള് ഫാക്ടറിയില് ജോലി തരപ്പെടുത്തികൊടുക്കുന്നത്. ഷിന്‍ഡ്‌ലറുടെ ഫാക്ടറിയില് ജോലി നേടിയാല് സ്വന്തം ജീവന് നിലനിര്‍ത്താം എന്നൊരു ധാരണ പരക്കുന്നതോടു കൂടി അനര്‍ഹമായി ജോലി നേടുന്നവരുടെ എണ്ണം ഫാക്ടറിയില് വര്‍ദ്ധിച്ചു വരുന്നു. ആദ്യമാദ്യം ഷിന്‍ഡ്‌ലര് ഇതിനെ വളരെ ശക്തമായി എതിര്‍ക്കുന്നു. എന്നാല് ജൂതന്മാര് നേരിടുന്ന കൊടിയ പീഡനങ്ങള് നേരിട്ടു കാണുമ്പോള് അയാളിലെ നല്ല മനുഷ്യന് ഉണരുകയും അയാള് ജൂതന്മാരുടെ രക്ഷകനായിത്തീരുകയും ചെയ്യുന്നു.\nഏഴ് അക്കാദെമി ആവാർഡുകൾ നേടിയ സിനിമ ഇന്റെർനെറ്റ് മൂവി ഡാറ്റാബേയ്സ് ടോപ് 250ൽ അഞ്ചാം സ്ഥാനത്ത് നിൽക്കുന്നു.\nFiled Under: Biography, Drama, English, History Tagged: Our Caroline


ഇടുക്കി നിറയാന് ഇനി 12 അടി വെള്ളം മാത്രം\nHome വാര്‍ത്തകള് ഇടുക്കി നിറയാന് ഇനി 12 അടി വെള്ളം മാത്രം\nMonday, 12 September 2011 06:08\tHarikumar B\nഇടുക്കി ആര്‍ച്ച് ഡാം നിറയുന്നു. സമൃദ്ധമായി ലഭിച്ച മഴയെത്തുടര്‍ന്ന് ജലനിരപ്പ് സര്‍വകാല റെക്കോഡില് എത്തി. ഡാമിന്‍െറ പരമാവധി സംഭരണ ശേഷിയായ 2403 ല് എത്താന് ഇനി 12 അടി വെള്ളം കൂടി മതി. സംഭരണ ശേഷിയുടെ 86 ശതമാനം നിറഞ്ഞുകഴിഞ്ഞു. ഡാമിലെ ജലനിരപ്പ് രണ്ടു ദിവസംകൊണ്ട് 0.90 അടികൂടി വര്‍ധിച്ച് 2391.16 അടിയായി. കഴിഞ്ഞ വര്‍ഷം ഇതേ ദിവസം ഇത് 2370.02 അടിയായിരുന്നു. കഴിഞ്ഞ വര്‍ഷം ഡാമില് ഉണ്ടായിരുന്നതിനെക്കാള് 20.84 അടി കൂടുതല്. 11.84 അടികൂടി ഉയര്‍ന്നാല് ഡാം നിറയും. ഒരു ദിവസം 8.27 ദശലക്ഷം ഘനമീറ്റര് വെള്ളം ഡാമില് ഒഴുകിയെത്തി. 12.16 ദശലക്ഷം യൂണിറ്റ് വൈദ്യുതിക്കു സമാനമാണിത്.\nഇടുക്കി പദ്ധതിപ്രദേശത്ത് ഇന്നലെ നല്ല മഴയാണു ലഭിച്ചത്. ഞായറാഴ്ച രാവിലെ ഏഴിന് അവസാനിച്ച 24 മണിക്കൂറിനിടെ വൃഷ്ടിപ്രദേശത്തു ലഭിച്ച മഴ 25.4 മില്ലീമീറ്ററായിരുന്നു. മൂലമറ്റം പവര് ഹൌസില്‍നിന്നുള്ള വൈദ്യുതി ഉല്‍പാദനം 4.29 ദശലക്ഷം യൂണിറ്റായിരുന്നു. 1854.6 ദശലക്ഷം യൂണിറ്റ് വൈദ്യുതി ഉല്‍പാദിപ്പിക്കാന് ആവശ്യമായ വെള്ളം ഡാമിലുണ്ട് സംഭരണശേഷിയുടെ 86.35%. സംസ്ഥാനത്തെ മൊത്തം വൈദ്യുതി ഉപയോഗം 45.99 ദശലക്ഷം യൂണിറ്റായിരുന്നു. ഇതില് 19.231 ദശലക്ഷം യൂണിറ്റ് വൈദ്യുതി പുറത്തുനിന്ന് എടുത്തു.\nഅതേസമയം, ഡാം തുറന്നുവിടേണ്ട സാഹചര്യം ഒഴിവാക്കാന് കഴിഞ്ഞ ദിവസങ്ങളില് വൈദ്യുതി ഉല്‍പ്പാദനം പരമാവധി വര്‍ധിപ്പിച്ചിരുന്നു. മഴയുടെ ശക്തി കുറഞ്ഞതോടെ ഉല്‍പ്പാദനം കുറച്ചിട്ടുണ്ട്.\nThis Month 109900\nTime: 19 : 20 : 07


10 Dec, 2019, 9:26 am\nനരേന്ദ്രമോദി സര്‍ക്കാര് പാസാക്കിയ പൗരത്വ ഭേദഗതി ബില്ലിനെതിരെ പ്രതിഷേധിച്ച് അസം ചലച്ചിത്രമേളയില് നിന്ന് സിനിമ പിന്‍വലിച്ച് മുതിര്‍ന്ന സംവിധായകന് ജാനു ബറുവ. വരാനിരിക്കുന്ന അസം സംസ്ഥാന ചലച്ചിത്ര പുരസ്‌കാര മത്സരത്തിന് പുതിയ ചിത്രമായ 'ഭോഗ കിരിക്കേ' (broken window ) അയക്കില്ലെന്ന് സംവിധായകന് അറിയിച്ചു. രാജ്യം പത്മശ്രീയും പത്മവിഭൂഷണും നല്‍കി ആദരിച്ചിട്ടുള്ള ബറുവ 12 തവണ ദേശീയ പുരസ്‌കാരം നേടിയിട്ടുള്ള സംവിധായകനാണ്.\nഇപ്പോള് ബില്ലിനെ സംബന്ധിച്ച് സംഭവിച്ചുകൊണ്ടിരിക്കുന്ന കാര്യങ്ങളില് ഞാന് അസന്തുഷ്ടനാണ്. ഈ ബില് സംഭവിക്കാന് പാടില്ലാത്തതാണ്. നേതൃത്വത്തെ ഞങ്ങള് വിശ്വസിച്ചു, പക്ഷേ അവര് ഞങ്ങളെ മനസിലാക്കാന് ശ്രമിക്കുന്നില്ല, അത്തരമൊരു സന്ദര്‍ഭത്തില് എനിക്കിതില് പങ്കെടുക്കാന് താത്പര്യമില്ല.\nഅസമിലും വടക്കു കിഴക്കന് സംസ്ഥാനങ്ങളിലും ബില്ലിനെതിരെ പ്രതിഷേധങ്ങള് തുടരുന്നതിനിടെയാണ് സംവിധായകന്റെ തീരുമാനം. പ്രിയങ്ക ചോപ്രയാണ് ചിത്രം നിര്‍മിച്ചിരിക്കുന്നത്. എട്ടാമത് അസം സംസ്ഥാന പുരസ്‌കാരവും ഫിലിം ഫെസ്റ്റിവലും ഡിസംബര് 26 27 തീയ്യതികളിലായിരുന്നു തീരുമാനിച്ചിരിക്കുന്നത്. സര്‍ക്കാര് നടത്തുന്ന ചടങ്ങായത് കൊണ്ടാണ് പങ്കെടുക്കേണ്ടെന്ന തീരുമാനം\nപൗരത്വ ഭേദഗതി ബില് നടപ്പാക്കിയാല് 50-100 വര്‍ഷത്തിനുള്ളില് അസമിന് തന്നെ നിലനില്‍ക്കില്ലെന്ന് സംവിധായകന് പിടിഐയോട് പറഞ്ഞു. ഭാഷയില് കേന്ദ്രീകൃതമാണ് അസമീസ് വിഭാഗം. എല്ലാ മതത്തില് ഉള്‍പ്പെട്ടവരും ഇവിടെയുണ്ട്, തങ്ങള്‍ക്ക് ഇത് പോലെ തന്നെ തുടരുകയാണ് വേണ്ടത്. ഭാഷയാണ് തങ്ങള്‍ക്ക് എല്ലാം, അത് നഷ്ടപ്പെട്ടാല് പിന്നെ എന്താണ് സംഭവിക്കുക, ഒരു കലാകാരനെന്ന നിലയില് എന്താണ് സംഭവിക്കാന് പോകുന്നതെന്ന് തനിക്ക് മനസിലാകുമെന്നും അദ്ദേഹം കൂട്ടിച്ചേര്‍ത്തു.\nലോക്സഭയിലുയര്‍ന്ന ശക്തമായ പ്രതിഷേധം മറികടന്ന് നരേന്ദ്രമോദി സര്‍ക്കാര് പാസാക്കിയ പൗരത്വ ഭേദഗതി ബില്ലിനെതിരെ നിയമപോരാട്ടത്തിന് പ്രതിപക്ഷ കക്ഷികള് ഒരുങ്ങുകയാണ്. രാജ്യസഭയിലും ബില് പാസാവുകയാണെങ്കില് സുപ്രീം കോടതിയെ സമീപിക്കാനാണ് കോണ്‍ഗ്രസ് ലക്ഷ്യമിടുന്നതെന്ന് അറിയുന്നു. ബില്ലിനെതിരെ നിയമപോരാട്ടം നടത്തുമെന്ന് മുസ്ലിം ലീഗ് വ്യക്തമാക്കിയിട്ടുണ്ട്. സുപ്രീം കോടതിയെ സമീപിക്കുമെന്ന് അസം ആസ്ഥാനമായുള്ള കക്ഷിയായ ഓള് ഇന്ത്യ യുണൈറ്റഡ് ഡെമോക്രാറ്റിക് ഫ്രണ്ടും അറിയിച്ചിട്ടുണ്. ബില് സുപ്രീം കോടതി റദ്ദാക്കുമെന്ന് സുപ്രിയ സുലെ മുന്നറിയിപ്പ് നല്‍കുകയും ചെയ്തത് എന്‍സിപിയും നിയമനപടി സ്വീകരിക്കുമെന്നതിന്റെ സൂചനയായി വിലയിരുത്തപ്പെടുന്നു.


2018 നവംബറില് ഏറ്റവും കൂടുതല് വിറ്റുപോയത് മാരുതിയുടെ സ്വിഫ്റ്റ്, വില്‍പ്പനയില് കുതിപ്പുമായി മാരുതി സുസൂക്കി - BIGNEWSLIVE | Latest Malayalam News\nഇന്ത്യയില് 2018 നവംബറില് ഏറ്റവും കൂടുതല് വിറ്റുപോയത് മാരുതി സുസൂക്കിയുടെ സ്വിഫ്റ്റ് കാറുകള്. 22,191 കാറുകളാണ് ഒറ്റമാസം കൊണ്ട് വിറ്റുപോയത്. ഇതോടെ മാരുതി സ്വിഫ്റ്റിന്റെ വളര്‍ച്ച 66 ശതമാനമായി ഉയര്‍ന്നു. 2017 നവംബറില് 13,337 സ്വിഫ്റ്റ് കാറുകളുടെ വില്‍പ്പനയാണ് നടന്നിരുന്നത്.\nഇന്ധനവിലയിലെ വര്‍ധനയും, ഉയര്‍ന്ന വാഹന വായ്പാ പലിശനിരക്കുമെല്ലാം കാറിന്റെ വില്‍പ്പനയെ ബാധിച്ചിട്ടുണ്ടെങ്കിലും മാരുതിക്ക് സന്തോഷിക്കാന് വകയുള്ള മാസമായിരുന്നു നവംബര്. മുന്‍കാല ഫെസ്റ്റവല് സീസണുകളെ അപേക്ഷിച്ച് കാര് വില്‍പനയില് കുറവ് രേഖപ്പെടുത്തിയ വര്‍ഷം കൂടിയാണ് 2018.\nകാര് വിപണി പരിശോധിച്ചാല് മഹീന്ദ്ര മാത്രമാണ് വില്‍പ്പന വളര്‍ച്ച രേഖപ്പെടുത്തിയത്. മുന് വര്‍ഷ വില്‍പ്പനയുമായി താരതമ്യം ചെയ്യുമ്പോള് മാരുതിയും, ടാറ്റാ മോട്ടോര്‍സും, ടോയോട്ടയുമെല്ലാം വില്‍പ്പനയില് കുറവ് രേഖപ്പെടുത്തി.\nമാരുതിയുടെ സ്വിഫ്റ്റ് ഡിസയര് കഴിഞ്ഞ വര്‍ഷം നവംബര് മാസത്തെ അപേക്ഷിച്ച് വില്‍പ്പനയില് കുറവ് രേഖപ്പെടുത്തി. 21,037 കാറുകളാണ് ഈ നവംബറില് വില്‍ക്കാനായത്. കഴിഞ്ഞ നവംബറില് ഇത് 22,492 ആയിരുന്നു.\nമാരുതിയുടെ ആള്‍ട്ടോ, ബ്രീസാ, വാഗനര് എന്നീ മോഡലുകളും വില്‍പ്പനയില് തളര്‍ച്ച രേഖപ്പെടുത്തി. മാരുതി പുതിയതായി വിപണിയിലിറക്കിയ എര്‍ട്ടിക എംപിവി മെച്ചപ്പെട്ട വില്‍പ്പന നടത്തി.\nഹുണ്ടായിയുടെ ഐ 20, ക്ലീറ്റ എന്നീ മോഡലുകള് വില്‍പ്പന വളര്‍ച്ച നേടി. ഹുണ്ടായി സാന്‍ഡ്രോ വിപണിയിലിറക്കി മാസങ്ങള് കൊണ്ടുതന്നെ വില്‍പ്പന വളര്‍ച്ച നേടിയ മോഡലാണ.്\nടാറ്റയുടെ ടിയാഗോ6ശതമാനത്തോളം വില്‍പ്പന വളര്‍ച്ച കാഴ്ചവെച്ചപ്പോള് നെക്‌സന് ഒരു ശതമാനം വില്‍പന വളര്‍ച്ച നേടി.\nമഹീന്ദ്രയുടെ ബൊലേറൊ, 14 ശതമാനം വില്‍പ്പന വളര്‍ച്ച നേടിയപ്പോള് സ്‌കോര്‍പ്പിയോയുടെ വില്‍പ്പനയില് കഴിഞ്ഞ വര്‍ഷം നവംബറിനെ അപേക്ഷിച്ച് 21 ശതമാനം ഇടിവ് രേഖപ്പെടുത്തി.\nടൊയോട്ടയുടെ ഇന്നോവ ക്രിസ്റ്റയുടെ വില്‍പനയില് 19 ശതമാനവും റിനോള്‍ട്ട് ക്വിഡിന്റെ വില്‍പ്പനയില്5ശതമാനവും കുറവ് രേഖപ്പെടുത്തി.\nഹോണ്ടയുടെ കാറുകള് പൊതുവെ മെച്ചപ്പെട്ട വില്‍പ്പന വളര്‍ച്ച രേഖപ്പെടുത്തി.\n2017 നവംബര്, 2018 നവംബര് മാസങ്ങള് താരതമ്യം ചെയ്തുള്ള കണക്കുകളാണ് ഇപ്പോള് പുറത്തുവന്നിരിക്കുന്നത്. വില്‍പ്പന വളര്‍ച്ചാ ചാര്‍ട്ടില് ആദ്യ ആറ് സ്ഥാനവും മാരുതിയുടെ വിവിധ മോഡലുകള്‍ക്കാണ്.\nഇന്ത്യന് കാര് വിപണിയില് മാരുതി സുസുക്കിയുടെ കുതിപ്പ് തുടരുകയാണ്.\nTags: cargrowthhundaimaruthimaruthi suzukiMaruti suzuki swiftswiftTATAtoyota\nജനങ്ങളെ വര്‍ഗീയമായി വേര്‍തിരിക്കാന് അധികാരം ദുര്‍വിനിയോഗം ചെയ്യുന്നതിനോട് ജനങ്ങള് ക്ഷമിക്കില്ല; ഇതാണ് ജനവിധിയില് നിന്നുള്ള പാഠം; ബിജെപിക്കെതിരെ ആഞ്ഞടിച്ച് മുഖ്യമന്ത്രി


idaneram: മാര്‍ക്‌സിസം ഇന്ത്യയില് വിജയിക്കാ തിരുന്നതി ന്റെ കാരണം ഡോ. അംബേഡ്കര് വിശദ മാക്കുന്നു...\nമാര്‍ക്‌സിസം ഇന്ത്യയില് വിജയിക്കാ തിരുന്നതി ന്റെ കാരണം ഡോ. അംബേഡ്കര് വിശദ മാക്കുന്നു...\n(ഡോ. അംബേഡ്കര് സമ്പൂര്‍ണകൃതികള്. വാല്യം 1. പേജ് 85)\nഒരു ജാതിയുടെ പദവി ഉയര്‍ന്നതാണെങ്കില് അതിന്റെ അവകാശ ങ്ങല് കൂടുതലായിരിക്കും; താഴ്ന്നതാണെങ്കില് അവകാശങ്ങള് കുറവായിരിക്കും. ജാതിയുടെ ഈ തരംതിരിവും ആരോഹണവും ജാതിവ്യവസ്ഥക്കെതിരായ ഒരു പൊതുമുന്നണി സംഘടിപ്പിക്കു ന്നതിനെ അസാധ്യമാക്കിത്തീര്‍ക്കുന്നു. ഒരു ജാതി അതിനുമുകളി ലുള്ള മറ്റൊരു ജാതിയുമായി മിശ്രഭോജനത്തിനും മിശ്രവിവാഹ ത്തിനും അവകാശവാദമുന്നയിച്ചാല് അത് മരവിപ്പിക്കപ്പെടുന്നു. മിശ്രഭോജനവും മിശ്രവിവാഹവും താണജാതികളില് നിന്നായിരി ക്കണമെന്ന് ഉപദേശിക്കാന് ആളുകളുണ്ട്. എല്ലാവരും ജാതിവ്യവ സ്ഥയുടെ അടിമകളാണെങ്കിലും എല്ലാ അടിമകളും പദവിയില് സമന്മാരല്ല. ഒരു സാമ്പത്തികവിപ്ലവം നടത്താന് തൊഴിലാളികളെ വിക്ഷോഭിപ്പിക്കാന് അവരോട് കാറല് മാര്‍ക്‌സ് പറഞ്ഞു:'നിങ്ങ ള്‍ക്ക് നഷ്ടപ്പെടാന് ചങ്ങലകള് മാത്രം'.\nഎന്നാല് സാമൂഹികവും മതപരവുമായ അവകാശങ്ങള് കൗശ ലപൂര്‍വം വിതരണം നടത്തപ്പെട്ടിരിക്കുന്നതില് ചില ജാതികള്‍ക്ക് അധികാരം കൂടുതലും, ചില ജാതികള്‍ക്ക് അവസരം കുറവുമാണ്. അതിനാല് ജാതിവ്യവസ്ഥക്കെതിരെ ഹിന്ദുക്കളെ വിക്ഷോഭി പ്പിക്കാന് മാര്‍ക്‌സിന്റെ മുദ്രാവാക്യം ഫലപ്രദമല്ല.


ജൽ ജീവൻ പദ്ധതി:\nഗ്രാമീണ മേഖലയിലെ കുടിവെള്ള വിതരണം കൈയൊഴിയാൻ സർക്കാരിനെ പ്രേരിപ്പിക്കുന്ന ലോകബാങ്ക് പദ്ധതി\nപൊയ്യ ഗ്രാമ പഞ്ചായത്ത് തൃശൂർ ജില്ലയിൽ കൊടുങ്ങല്ലൂർ നിയോജക മണ്ഡലത്തിലാണ് .അതി മനോഹരമായ ഒരു ദ്വീപ്. താഴ്ന്ന പ്രദേശങ്ങളിൽ ഉപ്പുവെള്ളം മാത്രം ലഭ്യമാകുന്ന ഒരു പ്രദേശം. കൂടുതലും മത്സ്യബന്ധന തൊഴിലാളികൾ. അവരുടെ ഏറ്റവും വലിയ പ്രശ്നം എന്നും കുടിവെള്ളമായിരുന്നു. കുളി, ആഴ്ചയിൽ ഒരു ദിവസം മാത്രം നടത്തുന്ന ആഡംബരമായിരുന്ന ഒരു കാലമുണ്ടായിരുന്നു പൊയ്യക്കാർക്ക്. കുടിവെള്ളത്തിന് കിലോമീറ്ററുകളോളം സഞ്ചരിച്ചിരുന്ന കാലത്തിന് അറുതി വന്നത് 1987 ലാണ്. അന്നാണ് വാട്ടർ അതോറിറ്റിയുടെ പദ്ധതി പ്രകാരം പൊതു ടാപ്പുകളും പിന്നീട് വീടുകളിലേക്കടക്കം പൈപ്പ് കണക്ഷൻ വഴി കുടിവെള്ളമെത്തിക്കുന്ന സംവിധാനവും നിലവിൽ വന്നത്. 48 മണിക്കൂർ ഇടവിട്ടായിരുന്നു വാട്ടർ അതോറിറ്റി വെള്ളം കൊടുത്തു കൊണ്ടിരുന്നത്. സാമ്പത്തികമായി താഴ്ന്ന നിലവാരത്തിലുള്ളവർക്ക് സൗജന്യമായി കുടിവെള്ളം കിട്ടുന്നതിനു വേണ്ടി 24 ഓളം പൊതു ടാപ്പുകൾ ഓരോ വാർഡിലും ഉണ്ടായിരുന്നു. ബി.പി.എൽ കുടുംബങ്ങൾക്ക് 15,000 ലിറ്റർ വരെ വെള്ളം സൗജന്യമായിരുന്നു. 1000 ലിറ്റർ വെള്ളത്തിന് വാട്ടർ അതോറിറ്റി4രൂപയാണ് ഈടാക്കിയിരുന്നത്. ഇപ്പോൾ അവർ 1000 ലിറ്ററിന് 16 രൂപ വരെ കൊടുക്കേണ്ടി വരുന്നു. 48 മണിക്കൂറിനിടക്ക് കിട്ടിക്കൊണ്ടിരുന്ന കുടിവെള്ളം ഇപ്പോൾ 12 ദിവസം വരെ കൂടുമ്പോഴാണ് കിട്ടുന്നത്.\n2012 ൽ ലോകബാങ്ക് സഹായത്തോടെ കേന്ദ്ര സർക്കാർ നടപ്പാക്കിയ ഗ്രാമീണ കുടിവെള്ള പദ്ധതിയാണു (ജലനിധി പദ്ധതി) പൊയ്യക്ക് ദോഷകരമായത്.\n"ഞങ്ങൾക്ക് 1000 ലിറ്റർ വെള്ളം4രൂപക്ക് നല്കിയിരുന്ന വാട്ടർ അതോറിറ്റി ജലനിധിക്കു നൽകുന്നത്6രൂപക്കാണ്. ജനങ്ങൾക്ക് ഈ വെള്ളം 16 രൂപക്കാണ് നൽകുന്നത്. പക്ഷേ, ഒരു തുള്ളി ഉപയോഗിച്ചില്ലെങ്കിലും 70 രൂപ മാസം നൽകണം. എല്ലാ ദിവസവും വെള്ളം കിട്ടും എന്ന വ്യാമോഹം അവർ പ്രചരിപ്പിച്ചത് വിശ്വസിച്ചതിനാലാണ് ഞങ്ങൾ പദ്ധതിയിൽ ചേർന്നത്. ഇപ്പോൾ 12 ദിവസം കൂടുമ്പോഴാണ് വെള്ളം വരുന്നത്. ഈ പദ്ധതി നടപ്പാക്കാൻ മുൻകൈ എടുത്ത ഞങ്ങൾ ഇന്ന് ഈ പദ്ധതിക്കെതിരെ സമരത്തിനൊരുങ്ങുകയാണ്". പൊയ്യ പഞ്ചായത്തിൽ ജലനിധി പദ്ധതി നടപ്പാക്കുന്നതിന് മുൻകൈ എടുത്ത ഉപഭോക്തൃ കമ്മറ്റിയുടെ പ്രസിഡൻ്റ് പോൾ അമ്പൂക്കൻ പറയുന്നു. "ഞങ്ങൾക്ക് വാട്ടർ അതോറിറ്റി വേണം:" "ജനങ്ങളോട് ചെയ്ത തെറ്റിന് പ്രായശ്ചിത്തം വേണം'' പോൾ അമ്പൂക്കന്റെ ഭാര്യ മേരി പോൾ പറഞ്ഞു.\nകൊട്ടിഘോഷിച്ച് ഗ്രാമീണ മേഖലയിലെ എല്ലാ വീടുകളിലും കുടിവെള്ള പൈപ്പുകൾ സ്ഥാപിക്കാൻ, 2012 ൽ നടപ്പാക്കിയ 'ജലനിധി' പദ്ധതിയുടെ ബലിയാടുകളാണ് പൊയ്യ പഞ്ചായത്തുകാർ. ഈ പദ്ധതിയുടെ നടത്തിപ്പിനെ കുറിച്ച് പൊയ്യ ഗ്രാമ പഞ്ചായത്ത് നടത്തിയ പഠനത്തിൽ പറയുന്നത് ഇങ്ങനെയാണ്: "കൊടുങ്ങല്ലൂർ നിയോജക മണ്ഡലത്തിലെ പൊയ്യ, കുഴൂർ, അന്നമനട, മാള പുത്തൻചിറ, വെള്ളാങ്ങല്ലൂർ എന്നിങ്ങനെ6പഞ്ചായത്തുകൾക്കായി ശുദ്ധമായ കുടിവെള്ളം ലഭ്യമാക്കുന്നതിന് ലോകബാങ്ക് സഹായത്തോടെ 2012 സെപ്തംബർ 16 ന് ജലനിധിയും ഗ്രാമ പഞ്ചായത്തും ചേർന്ന് എഗ്രിമെൻ്റ് ഒപ്പു വച്ച് പൊയ്യ പഞ്ചായത്തിൽ ജലനിധി പദ്ധതി നടപ്പാക്കി. ഈ പഞ്ചായത്തിൽ 24 മണിക്കൂറും ശുദ്ധമായ കുടിവെള്ളം ലഭ്യമാക്കുക എന്നതായിരുന്നു ലക്ഷ്യം. പുഴയുടെ തീരത്തുള്ള കാടുകുറ്റി ഗ്രാമപഞ്ചായത്തിൽപ്പെട്ട വൈന്തലയിൽ വാട്ടർ അതോറിറ്റിയുടെ അധീനതയിൽ പ്രവർത്തിച്ചു വന്നിരുന്ന വാട്ടർ ട്രീറ്റ്മെൻ്റ് പ്ലാൻ്റും ജലവിതരണ സംവിധാനങ്ങളും പ്രയോജനപ്പെടുത്തിയാണ് പദ്ധതി ആരംഭിച്ചത്. പുതിയ മോട്ടോർ സ്ഥാപിച്ച് പ്ലാൻ്റിൻ്റെ ശേഷി കൂട്ടുകയും വിവിധ പഞ്ചായത്തുകളിൽ ജലസംഭരണികൾ നിർമ്മിച്ച് സംഭരണ ശേഷി വർദ്ധിപ്പിക്കുകയും പുതിയ സപ്ലൈ ലൈനുകൾ സ്ഥാപിച്ച് വിതരണ ശൃംഖല വിപുലപ്പെടുത്തുകയും ചെയ്തിട്ടുണ്ട്. ആറു പഞ്ചായത്തുകളുടെ പദ്ധതി വിഹിതത്തിൽ നിന്നുള്ള തുകകളും ലോകബാങ്ക് ധനസഹായം ഉപയോഗിച്ചുള്ള സർക്കാർ വിഹിതവും ഗുണഭോക്താക്കളിൽ നിന്നും പിരിച്ചെടുത്ത ഗുണഭോക്തൃവിഹിതവും ഉപയോഗപ്പെടുത്തിയാണ് പദ്ധതി നടപ്പിലാക്കുന്നത്. ഓരോ പഞ്ചായത്തിലേയും മുഴുവൻ വാർഡുകളിലും വാർഡുതല സമിതികളും പഞ്ചായത്തു തലത്തിൽ ഒരു പഞ്ചായത്തുതല സമിതിയും 1860 ലെ സൊസൈറ്റീസ് റെജിസ്ട്രേഷൻ ആക്ട് XXI ന്റെയും1955 ലെ തിരുവിതാംകൂർ-കൊച്ചി സാഹിത്യ, ശാസ്ത്ര, ധർമ്മസംഘങ്ങൾ റജിസ്റ്റർ ആക്കൽ ആക്ടിന്റേയും വ്യവസ്ഥകൾ അനുസിച്ച് റജിസ്റ്റർ ചെയ്തു കൊണ്ടാണ് പദ്ധതി നടപ്പിലാക്കിയിരിക്കുന്നത്. പൊയ്യ ഗ്രാമ പഞ്ചായത്തിലെ പുളിപ്പറമ്പിൽ 4.65 ലക്ഷം ലിറ്റർ ശേഷിയുള്ള പുതിയ വിതരണ ശൃംഖലകൾ സ്ഥാപിച്ചിട്ടുണ്ട്. പദ്ധതിയുടെ നിർവ്വഹണ പരമായ കാര്യങ്ങൾക്കു വേണ്ടി സർക്കാർ രൂപം നൽകിയിരുന്ന സപ്പോർട്ടിംഗ് ഏജൻസി കേരള റൂറൽ വാട്ടർ സപ്ലൈ ആന്റ് സാനിറ്റേഷൻ ഏജൻസി തങ്ങളുടെ ഉത്തരവാദിത്തങ്ങൾ പൂർത്തീകരിച്ചതിനാൽ സർക്കാർ നിർദ്ദേശം അനുസരിച്ച് സകല പ്രവർത്തനങ്ങളും ധനസഹായങ്ങളും അവസാനിപ്പിക്കുകയും സ്ഥാപിക്കപ്പെട്ടിട്ടുള്ള സകല ഉപകരണങ്ങളുടേയും ഇതര സംവിധാനങ്ങളുടേയും ഉത്തരവാദിത്തവും അവയുടെ പരിപാലനവും തദ്ദേശ സ്വയംഭരണ സ്ഥാപനങ്ങളെ ഏല്പിച്ച് അവരുടെ ജീവനക്കാരെ പിൻവലിക്കുന്നതിനും സർക്കാർ നിർദ്ദേശം വന്നിട്ടുണ്ട്. പദ്ധതിയുടെ പരിപാലനം ഉൾപ്പെടെ നടത്തി ലാഭകരമായി കൊണ്ടു പോകുന്നതിനുള്ള ചുമതല തദ്ദേശ സ്ഥാപനങ്ങളേയും തെരഞ്ഞെടുക്കപ്പെട്ട ഉപഭോക്തൃ കമ്മിറ്റികളേയും ഏല്പിക്കേണ്ടതുണ്ട്. പൊയ്യ പഞ്ചായത്തിൽ കാലാവധി കഴിഞ്ഞ സമിതികളുടെ സ്ഥാനത്തേക്ക് പുതിയ സമിതികളെ തെരഞ്ഞെടുക്കുന്നതിന് കഴിഞ്ഞിട്ടില്ല. പദ്ധതി ലക്ഷ്യം കാണാത്തതും അത് ജനങ്ങൾക്കു മേൽ അമിതമായ ഭാരം അടിച്ചേല്പിക്കുന്നതും മൂലം ജനങ്ങൾക്കുള്ള എതിർപ്പും പ്രതിഷേധവുമാണ് പുതിയ സമിതികൾ തെരഞ്ഞെടുക്കുന്നതിന് തടസ്സമായി നില്ക്കുന്നത്.\nകുടിവെള്ളത്തിന് വാട്ടർ അതോറിറ്റിക്ക് നൽകിയിരുന്നതിനേക്കാൾ കൂടുതൽ പണം കൊടുക്കേണ്ടി വരുന്നതും 48 മണിക്കൂർ ഇടവിട്ട് വാട്ടർ അതോറിറ്റി നൽകിയിരുന്ന സ്ഥാനത്ത് 12 ദിവസത്തിൽ ഒരിക്കൽ മാത്രം നൽകുന്നതും അറ്റകുറ്റപണികൾ പൂർത്തിയാക്കുന്നതിലും ജലവിതരണത്തിലെ തടസ്സങ്ങൾ പരിഹരിക്കുന്നതിലും വരുത്തുന്ന കാലതാമസവുമാണ് ജനങ്ങളുടെ പ്രതിഷേധത്തിനു കാരണം. പ്രതിഷേധത്തിന്റെ ഭാഗമായി ജലനിധി ആവശ്യപ്പെട്ട ഉയർന്ന നിരക്കിലുള്ള പണം ജനങ്ങൾ അടക്കാൻ വിസമ്മതിച്ചതു മൂലം ജലനിധി വാട്ടർ അതോറിറ്റിക്കു നൽകാനുള്ള 20 ലക്ഷത്തിലധികം രൂപ കുടിശ്ശികയായിരിക്കുന്നു. ഇത് ജലനിധിയുടെ ആ പഞ്ചായത്തിലെ പ്രവർത്തനത്തേയും ബാധിച്ചിരിക്കുന്നു. അവർ പണമടക്കാതെ വന്നത് പദ്ധതി നടത്തിപ്പ് പ്രതിസന്ധിയിലാക്കിയിരിക്കുകയാണ്. പഞ്ചായത്ത് വഴിയാണ് വാട്ടർ അതോറിറ്റിക്ക് പണം അടക്കുന്നത്. ഇപ്പോൾ തന്നെ 20 ലക്ഷം രൂപയോളം വാട്ടർ അതോറിറ്റിക്ക് കുടിശ്ശിക വന്നിട്ടുണ്ട്".\nപൊയ്യയിൽ ജലനിധിയുടെ വരവോടെ പൊതു ടാപ്പുകൾ ഇല്ലാതായി. പഞ്ചായത്ത് തലത്തിൽ ഒരു കമ്മറ്റിയും വാർഡ് തലത്തിൽ 15 കമ്മറ്റികളുമുണ്ടാക്കി കുടിവെള്ള വിതരണം കൈമാറി. ലഭ്യമായ ഫണ്ടുപയോഗിച്ച് പൈപ്പ് മാറ്റി പുതിയതിട്ടു. 150 കിലോമീറ്റർ പുതിയ പൈപ്പും 50 കിലോമീറ്റർ വാട്ടർ അതോറിറ്റിയുടെ പൈപ്പുമാണ് ഉപയോഗിച്ചത്. പദ്ധതി നടപ്പാക്കിയതോടെ സാങ്കേതിക പ്രശ്നങ്ങൾ രൂക്ഷമായി. നാലു എം.എൽ.ഡി വെള്ളം ദിവസവും കിട്ടിക്കൊണ്ടിരുന്നത് 2.8 എം എൽ ഡിയായി കുറഞ്ഞു. 1600 കുടുംബങ്ങൾക്കു വേണ്ടിയാണ് ആദ്യം ഇവിടെ കണക്ഷനുകൾ നൽകിയത്. ഇപ്പോൾ 2700 ഓളം കണക്ഷൻ ഉണ്ട്. ഇത്രയും പേർക്ക് വെള്ളമെത്തിക്കാൻ ബുദ്ധിമുട്ടുകയാണ് ഗുണഭോക്തൃ സമിതി. പലപ്പോഴും വെള്ളം കിട്ടുന്നത് രാത്രി സമയങ്ങളിലാണ്. വീടുകളിൽ വലിയ ടാങ്കുകൾ വാങ്ങി വെള്ളം ശേഖരിക്കേണ്ട സ്ഥിതിയാണ്.\nഇത് ജലനിധി പദ്ധതി നടപ്പാക്കിയ പഞ്ചായത്തിൻ്റെ അനുഭവപാഠമാണ്. ജലനിധി പദ്ധതി നടപ്പാക്കിയ കോട്ടയം ജില്ലയിലെ അയ്മനം പഞ്ചായത്തിനും ഇതേ അനുഭവം തന്നെയാണ് പറയുവാനുള്ളത്. വയനാട്ടിലെ പട്ടികജാതി - പട്ടികവർഗ്ഗ ജനവിഭാഗങ്ങൾക്ക് കുടിവെള്ളം എത്തിക്കാൻ വേണ്ടി ലോകബാങ്ക് വായ്പ എടുത്തു നടപ്പാക്കിയ ഗിരിധാര പദ്ധതിയും ലോകബാങ്ക് സഹായത്തോടെ നടപ്പാക്കിയ സ്വജൽധാര പദ്ധതിയും പരാജയപ്പെട്ടു. കേടിക്കണക്കിന് രൂപ ചെലവാക്കി നടപ്പാക്കിയ ഈ പദ്ധതികൾ പരാജയപ്പെട്ടതോടെ നടപ്പാക്കിയ പഞ്ചായത്തിലെ ജനങ്ങൾ ദുരിതത്തിലമർന്നു.\nജലനിധി പദ്ധതിയുടെ നടത്തിപ്പും കണക്കും പരിശോധിച്ച കംപ്ട്രോളർ ആൻറ് ഓഡിറ്റർ ജനറലിന്റെ (സി & എ ജി) 2015 ലെ റിപ്പോർട്ടിൽ കേരള റൂറൽ വാട്ടർ സപ്ലൈ ആൻ്റ് എൻവയോൺമെൻ്റൽ സാനിറ്റേഷൻ പദ്ധതി (ജലനിധി) യുടെ പരാജയത്തെക്കുറിച്ച് വ്യക്തമാക്കിയിട്ടുണ്ട്. 2016 ൽ സമർപ്പിച്ച ഈ റിപ്പോർട്ടിൽ പല പഞ്ചായത്തിലും ജലനിധി പദ്ധതിക്ക് അതിന്റെ ലക്ഷ്യം നേടാൻ ഗുണനിലവാരമുള്ള കുടിവെള്ളം ലഭ്യമാക്കുന്നതിന് കഴിഞ്ഞില്ല എന്നും പദ്ധതിയുടെ പ്രവർത്തനം, പരിപാലനം എന്നിവ ഗുണഭോക്താക്കളെ ഏല്പിച്ചതും സർക്കാരിന്റേയോ, സർക്കാർ ഏജൻസിയുടേയോ പങ്കാളിത്തം ഉറപ്പു വരുത്താത്തതും പരാജയത്തിനു കാരണമായി എന്നും പറയുന്നുണ്ട്. പദ്ധതിയെ പറ്റി പഠിച്ച നിയമസഭാ സബ് കമ്മറ്റി അതിന്റെ പരാജയ കാരണങ്ങൾ ചൂണ്ടിക്കാട്ടിയത് സർക്കാർ പരിഗണിച്ചില്ല.\nകേരളത്തിൽ ഗ്രാമീണ കുടിവെള്ള വിതരണത്തിന് ലോകബാങ്ക് സഹായത്തോടെ നടപ്പാക്കപ്പെട്ട കേന്ദ്ര സർക്കാർ പദ്ധതികളായ ഗിരിധാര, ജീവധാര, കേരള റൂറൽ വാട്ടർ സപ്ലൈ ആൻ്റ് എൻവയോൺമെൻറൽ സാനിറ്റേഷൻ പ്രൊജക്ട് (ജലനിധി), ഇപ്പോൾ നടപ്പാക്കിക്കൊണ്ടിരിക്കുന്ന ജൽജീവൻ എന്നിവയാണ്. കേരളത്തിലെ നഗര കേന്ദ്രീകൃത കുടിവെള്ള പദ്ധതികൾക്ക് ധനസഹായം നൽകുന്നത് എ.ഡി.ബി (ഏഷ്യൻ ഡെവലപ്മെന്റ് ബാങ്ക്) യാണ്. എ.ഡി.ബിയായാലും ലോകബാങ്ക് ആയാലും അവരുടെ മാർഗ്ഗ നിർദ്ദേശങ്ങൾക്കനുസരിച്ചാണ് പദ്ധതികൾ നടപ്പിലാക്കേണ്ടത്.\nപ്രധാന മാർഗ്ഗ നിർദ്ദേശങ്ങൾ താഴെ പറയുന്നവയാണ്:\nആവശ്യത്തിനനുസരിച്ച് ജനകീയ പങ്കാളിത്തത്തോടെ ഗ്രാമീണ ജനജീവിതം ശക്തിപ്പെടുത്തുന്ന ദത്തെടുക്കൽ നയം.\nകുടിവെള്ള പദ്ധതികളുടെ സ്വത്തവകാശം പൂർണ്ണമായും പഞ്ചായത്തുകൾക്ക് കൈ മാറുക.\nപദ്ധതിയുടെ ചെലവും നടത്തിപ്പിനും പരിപാലനത്തിനും അറ്റകുറ്റപണികൾക്കുമുള്ള ചെലവ് ഉപഭോക്താക്കളിൽ നിന്ന് സമാഹരിക്കണം. ഈ ഗുണഭോക്തൃവിഹിതം പണമായോ അദ്ധ്വാനമായോ നൽകാം.\nകുടിവെള്ള വിതരണത്തിന്റെ നേരിട്ടുള്ള ഉത്തരവാദിത്തത്തിൽ നിന്നും സർക്കാർ പിന്മാറണം.\nഎല്ലാ ഉപഭോക്താക്കളിൽ നിന്നും യൂസേഴ്സ് ഫീ ഈടാക്കണം.\nഈ പദ്ധതികൾ നടപ്പാക്കുന്നത് സ്വതന്ത്ര പരമാധികാര സംവിധാനങ്ങളിലൂടെ ആയിരിക്കണം. (മാർഗ്ഗ നിർദ്ദേശങ്ങൾ ഗിരിധാര, ജീവധാര, ജലനിധി, ഗ്രാമീണ കുടിവെള്ള പദ്ധതി).\nപദ്ധതിയുടെ നടത്തിപ്പു ചെലവിന്റെ 10% ഉപഭോക്തൃ വിഹിതമായും 15% പഞ്ചായത്ത് വിഹിതമായും 30% സംസ്ഥാന സർക്കാർ വിഹിതമായും 45% കേന്ദ്ര സർക്കാർ വിഹിതമായുമാണ് കണ്ടെത്തേണ്ടത്. കേന്ദ്ര, സംസ്ഥാന സർക്കാരുകളുടെ വിഹിതം സർക്കാരിന്റെ മേൽനോട്ടത്തിലുള്ള ഏതെങ്കിലും സ്വതന്ത്ര ഏജൻസികൾക്ക് ലോകബാങ്ക് വായ്പയായി നൽകും. തിരിച്ചടക്കുന്നതിന്റെ ഉത്തരവാദിത്തം സർക്കാരുകൾക്കാണ്.\nജനകീയ പങ്കാളിത്തം എന്നു കേൾക്കുമ്പോൾ അത് ആകർഷകമായ ഒരു ജനാധിപത്യ സംവിധാനമാണ് എന്ന തോന്നലുണ്ടാവാം. വാസ്തവത്തിൽ ക്ഷേമ പദ്ധതികളുടെ നടത്തിപ്പിൽ നിന്ന് സർക്കാരുകളെ ഒഴിവാക്കി നിർത്താനും അവയുടെ ഭാരം മുഴുവൻ ജനങ്ങളുടെ ചുമലിൽ കെട്ടിയേല്പിക്കാനുമുള്ള ഗൂഢപദ്ധതിയുടെ ഭാഗമാണ് വികസന പദ്ധതികളിൽ ഉൾപ്പെടുത്തിയിട്ടുള്ള 'ജനകീയ പങ്കാളിത്തം'. തീരുമാനങ്ങൾ എടുക്കുന്നതിലോ, അംഗീകരിക്കുന്നതിലോ, അധികാര പ്രയോഗത്തിലോ അനുവദിക്കപ്പെടാത്ത ഒരു 'ജനപങ്കാളിത്ത'മാണ് ഇത്തരം പദ്ധതികളിൽ കല്പിച്ചു നൽകുന്നത്.\nഗിരിധാര, ജീവധാര, ജലനിധി\nലോകബാങ്ക് സഹായത്തോടെ ഗിരിധാര പദ്ധതി വയനാട് ജില്ലയിലെ തെരഞ്ഞെടുക്കപ്പെട്ട പഞ്ചായത്തുകളിൽ എസ്.സി, എസ്.ടി വിഭാഗങ്ങൾക്ക് കുടിവെള്ളം എത്തിക്കുന്നതിനുള്ള പദ്ധതിയായിരുന്നു. 1663 ലക്ഷം രൂപയാണ് ഈ പദ്ധതിക്കു വേണ്ടി ചെലവഴിച്ചത്. സോഷ്യോ എക്കണോമിക് യൂണിറ്റ് ഫൗണ്ടേഷൻ (SEUF) എന്ന ഏജൻസിയാണ് പദ്ധതി നടപ്പാക്കിയത്.\nSEUF, SRP (സെക്ടറൽ റിഫോം പ്രൊജക്റ്റ് ) എന്നീ ഏജൻസികളായിരുന്നു ജീവധാര പദ്ധതി നടപ്പാക്കിയത്. സുനാമി ബാധിതമായ, വെള്ളം കിട്ടാത്ത ഗ്രാമ പഞ്ചായത്തുകളിലായിരുന്നു പദ്ധതി.\nസ്വജൽധാര പദ്ധതി 1999-2000 ൽ രാജീവ് ഗാന്ധി നാഷണൽ ഡ്രിങ്കിംഗ് വാട്ടർ മിഷന്റെ ഭാഗമായി നടപ്പാക്കി. 2002 ൽ ആണ് പദ്ധതി പ്രവർത്തനം ആരംഭിച്ചത്. 1328.38 കോടി രൂപ ചെലവഴിച്ചു. ഈ പദ്ധതിയിലാണ് സർക്കാർ ജനങ്ങൾക്ക് കുടിവെള്ളം മൗലികാവകാശമായി നൽകേണ്ടതില്ല എന്ന നിർദ്ദേശം മുന്നോട്ടു വക്കുന്നത്. (ദേശീയ ജലനയം 2002) 28 സംസ്ഥാനങ്ങളിലെ 67 പഞ്ചായത്തുകളിലാണ് ഈ പദ്ധതി നടപ്പാക്കിയത്.\nജലനിധി പദ്ധതിയുടെ ഒന്നാം ഘട്ടം 2001മുതൽ 2008 വരെ നടന്നു. 2011 മുതൽ 2019 വരെ പദ്ധതി 2012 ൽ കേരള റൂറൽ വാട്ടർ സപ്ലൈ ആൻ്റ് സാനിറ്റേഷൻ ഏജൻസി (KRWSA) വഴിയാണ് കേരളത്തിൽ നടപ്പാക്കിയത്. 112 പഞ്ചായത്തുകളിലാണ് ഈ പദ്ധതിയുടെ ഒന്നാം ഘട്ടം നടപ്പാക്കിയത്. ജലനിധി രണ്ടാം ഘട്ടം 115 പഞ്ചായത്തുകളിൽ നടപ്പാക്കി. ഒരു കണക്ഷന് 1500 രൂപയാണ് ആദ്യം തീരുമാനിച്ചത്. ഇപ്പോൾ അത് 3000 രൂപയിലേക്ക് ഉയർന്നു. ഇതേ മാതൃകയിൽ തന്നെയാണ് ഇപ്പോൾ ജൽജീവൻ പദ്ധതി നടപ്പിലാക്കുവാൻ തീരുമാനിച്ചിരിക്കുന്നത്.\nകേരളത്തിലെ ഗ്രാമീണ കുടിവെള്ള വിതരണം ജൽജീവൻ മിഷൻ വഴി നടത്തുന്നതിന് 2020 ജൂൺ 3ന് കേരള മന്ത്രിസഭ അംഗീകാരം നൽകി. ജൂൺ 8 ന് ഈ പദ്ധതി കേരളത്തിൽ നടപ്പാക്കുന്നതിന് ഉത്തരവിറങ്ങി. 52.85 ലക്ഷം കുടുംബങ്ങൾക്ക് പൈപ്പ് കണക്ഷൻ വഴി കുടിവെള്ളം വീടുകളിൽ എത്തിക്കുക എന്നതാണ് പദ്ധതിയുടെ ലക്ഷ്യമായി പറയുന്നത്. 22,720 കോടി രൂപ ചെലവു വരുന്ന പദ്ധതിയാണിത്. ഈ വർഷം കേരള സംസ്ഥാനത്ത് 10 ലക്ഷം കുടിവെള്ള കണക്ഷൻ കൊടുക്കാനാണ് ലക്ഷ്യമിട്ടിരിക്കുന്നത്. ഈ വർഷത്തെ പദ്ധതി ചെലവ് 880 കോടി രൂപയാണ്.\nകേന്ദ്ര, സംസ്ഥാന സർക്കാരുകൾ തുല്യ വിഹിതവും 10% ഉപഭോക്തൃവിഹിതവും 15% ഗ്രാമപഞ്ചായത്ത് വിഹിതവുമായാണ് പദ്ധതി നടപ്പാക്കുന്നത്. മന്ത്രിസഭയുടെ തീരുമാനവും ഇതു തന്നെ. അഞ്ചു വർഷം കൊണ്ട് 52.85 ലക്ഷം വീടുകളിലേക്ക് കുടിവെള്ളം എത്തിക്കുക എന്നത് വലിയ കാര്യമാണ്. എന്നാൽ ലോകബാങ്കിൽ നിന്നും വായ്പയെടുത്ത് ഈ പദ്ധതി നടപ്പാക്കുമ്പോൾ കേരളത്തിലെ ഗ്രാമീണ മേഖലയിലെ കുടിവെള്ള വിതരണ രംഗത്തു നിന്നും സർക്കാരും സർക്കാർ നിയന്ത്രണത്തിലുള്ള കേരള വാട്ടർ അതോറിറ്റിയും പിന്മാറുകയും കുടിവെള്ള വിതരണത്തിന്റെ ചുമതല തദ്ദേശ സ്വയംഭരണ സ്ഥാപനങ്ങളേയും സർക്കാരിതര സംഘടനകളേയും ഉപഭോക്തൃ കമ്മറ്റികളേയും ഏൽപ്പിക്കുകയും കേരള വാട്ടർ അതോറിറ്റിയെ ഗ്രാമീണ കുടിവെള്ള വിതരണ മേഖലയിൽ നിന്നും ഒഴിവാക്കുകയും ചെയ്യും. അതാണ് ഈ പദ്ധതിയുടെ ആത്യന്തിക ലക്ഷ്യം.\nകേന്ദ്ര സർക്കാരിന്റെ മാർഗ്ഗരേഖയിൽ പറയുന്നത് നാഷണൽ ജൽജീവൻ മിഷൻ അടക്കമുള്ള സ്വതന്ത്ര പരമാധികാര സമിതികളാണ് ജൽ ജീവൻ പദ്ധതി നടപ്പിലാക്കുക എന്നാണ്. ജൽ ജീവൻ മിഷൻ മാർഗ്ഗരേഖ പ്രകാരം ദേശീയ തലത്തിൽ നാഷണൽ ജൽജീവൻ മിഷൻ (NJJM), സംസ്ഥാന തലത്തിൽ സ്റ്റേറ്റ് വാട്ടർ ആന്റ് സാനിറ്റേഷൻ മിഷൻ (SWSM), ജില്ലാ തലത്തിൽ ഡിസ്ട്രിക്ട് വാട്ടർ ആന്റ് സാനിറ്റേഷൻ മിഷൻ (DWSM), പഞ്ചായത്തു തലത്തിൽ വില്ലേജ് വാട്ടർ ആന്റ് സാനിറ്റേഷൻ മിഷൻ (VWSM) എന്നിവ ഉണ്ടായിരിക്കും. ജൽജീവൻ മിഷനുമായി ബന്ധപ്പെട്ട് കേന്ദ്ര, സംസ്ഥാന സർക്കാരുകളുടെ വിഹിതങ്ങളും ഗുണഭോക്‌തൃ വിഹിതമായി കിട്ടുന്ന ഫണ്ടും എത്തിച്ചേരുന്നതും വിനിയോഗിക്കുന്നതും പരിപാലിക്കുന്നതും ഈ കമ്മിറ്റികൾ വഴിയാണ്. തുടർ നടത്തിപ്പിനും പരിപാലനത്തിനുമുള്ള പണം ഗുണഭോക്താക്കളിൽ നിന്നും യൂസർ ഫീ ആയി പിരിച്ചെടുക്കണം എന്നാണ് നിബന്ധന.\nജൽജീവൻ മിഷൻ പ്രവർത്തനത്തിന്റെ ഫണ്ട് വിനിയോഗം കേന്ദ്ര, സംസ്ഥാന സർക്കാരുകൾ 50:50 എന്ന അനുപാതത്തിലാണ് നടത്തേണ്ടത് എന്നാണ് ജൽജീവൻ മിഷൻ മാർഗ്ഗനിർദ്ദേശങ്ങളിൽ കാണുന്നത്. 10% ഉപഭോക്തൃ വിഹിതം 15% പഞ്ചായത്ത് വിഹിതം എന്നൊക്കെ പറയുന്നുണ്ടെങ്കിലും എങ്ങനെയാണ് ഫണ്ട് കണ്ടെത്തുക എന്നത് പ്രശ്നമാണ്.\n2020 ജൂൺ 16 ന് കേരള സർക്കാരിനു വേണ്ടി 124/ M/WRD/L/2020 നമ്പറായി ജലവിഭവ വകുപ്പ് മന്ത്രി കെ. കൃഷ്ണൻകുട്ടി പ്രസിഡന്റിന് അയച്ച കത്തിൽ ഒരു കാര്യം വ്യക്തമാക്കിയിട്ടുണ്ട്. രാജ്യത്തെ ഗ്രാമീണ മേഖലയിലെ എല്ലാ വീടുകൾക്കും 2023 - 24 ഓടു കൂടി ഗാർഹിക കുടിവെള്ള കണക്ഷനുകൾ ലഭ്യമാക്കി പ്രതിദിന ആളോഹരി ലഭ്യത 55 ലിറ്റർ എന്ന കണക്കിൽ കുടിവെള്ളം ഉറപ്പാക്കുവാനുള്ള പദ്ധതിയായ ജൽജീവൻ മിഷൻ നടപ്പാക്കാനുള്ള നടപടി നമ്മുടെ സംസ്ഥാനത്തും സ്വീകരിച്ചു വരികയാണ് എന്നാണത്. കേരളത്തിലെ നിലവിലുള്ള ഗ്രാമീണ ഭവനങ്ങൾ 67 ലക്ഷമാണെങ്കിലും ഗാർഹിക കണക്ഷനുകൾ വഴി ജലം വിതരണം നടത്തുന്നത് 17.50 ലക്ഷം ഭവനങ്ങളിലാണ്. ഗ്രാമീണ മേഖലയിൽ നിലവിൽ 1.56 ലക്ഷം പൊതു ടാപ്പുകൾ വഴി കുടിവെള്ള വിതരണം നടത്തുന്നുണ്ട്. വാട്ടർ അതോറിറ്റിയുടെ കണക്കു പ്രകാരം കേരളത്തിൽ 55 ലക്ഷം ആളുകൾക്ക് വീടുകളിൽ കുടിവെള്ള കണക്ഷൻ ഇല്ല. ജൽജീവൻ മിഷനിലൂടെ കേരളത്തിൽ നടപ്പിലാക്കുവാൻ ഉദ്ദേശിക്കുന്നത് 49.50 ലക്ഷം ഗ്രാമീണ ഭവനങ്ങളിൽ ഗാർഹിക കണക്ഷനുകൾ മുഖേന ആളോഹരി കുറഞ്ഞത് 55 ലിറ്റർ എന്ന കണക്കിൽ ശുദ്ധജല ലഭ്യത ഉറപ്പാക്കുക എന്നതാണ്. 2020-21 മുതൽ 2023-24 വരെയുള്ള കാലയളവു കൊണ്ട് കുടിവെള്ള കണക്ഷനുകൾ ഉറപ്പാക്കാൻ വേണ്ട പരിപാടിയുണ്ടാവണം. വില്ലേജ് വാട്ടർ ആന്റ് സാനിറ്റേഷൻ കമ്മറ്റിയാണ് (VWSC) വില്ലേജ് തല ആക്ഷൻ പ്ലാൻ തയ്യാറാക്കുകയും അംഗീകാരത്തിനായി ഡിസ്ട്രിക്റ്റ് വാട്ടർ ആന്റ് സാനിറ്റേഷൻ മിഷൻ (DWSM) മുമ്പാകെ സമർപ്പിക്കുകയും ചെയ്യേണ്ടത്. ക്രോഡീകരിച്ച ഡിസ്ട്രിക്റ്റ് ആക്ഷൻ പ്ലാൻ (DAP) സ്റ്റേറ്റ് വാട്ടർ ആന്റ് സാനിറ്റേഷൻ മിഷനിലേക്ക് (SWSM) നൽകേണ്ടത് DWSM ആണ്. അങ്ങനെ സമാഹരിച്ച പ്രവർത്തന പദ്ധതികളിൽ നിന്ന് 2020-21 മുതൽ 2023-24 വരേക്കുള്ള സ്റ്റേറ്റ് ആക്ഷൻ പ്ലാൻ തയ്യാറാക്കും. ഇതു വരെയുള്ള നടത്തിപ്പു പുരോഗതി 2020-21 സാമ്പത്തിക വർഷത്തെ ജൽ ജീവൻ മിഷനിൽ ഉൾപ്പെടുത്തി നിലവിൽ പൂർത്തീകരിച്ചതും പണി പൂർത്തീകരിച്ചു വരുന്നതുമായ പദ്ധതികളിൽ നിന്നും 10 ലക്ഷം കണക്ഷനുകൾ നൽകുന്നതിന് 1520 കോടി രൂപയുടെ രൂപരേഖ കേന്ദ്ര സർക്കാരിന്റെ അംഗീകാരത്തിനു സമർപ്പിക്കുന്നതിന് തയ്യാറാക്കിയിട്ടുണ്ട്. 2020-21 വാർഷിക പദ്ധതിയുടെ ഫണ്ടിംഗ് രീതി ഇങ്ങനെയാണ്: ആകെ കണക്ഷനുകൾ\n10,01,268. ആകെ തുക 1520 കോടി (100 %). അതിൽ ഉപഭോക്തൃവിഹിതം 10% അതായത് 152 കോടി. കേന്ദ്ര വിഹിതം 684 കോടി (45%). സംസ്ഥാന വിഹിതം 456 കോടി (30%). പഞ്ചായത്ത് വിഹിതം 228 കോടി (15%)\nപത്തു ശതമാനം ഗുണഭോക്തൃ വിഹിതമാണ്. 15% പഞ്ചായത്തു വിഹിതവും കൂടി ഉൾപ്പെടുമ്പോൾ കേന്ദ്ര, സംസ്ഥാന സർക്കാരുകളുടെ വിഹിതം 50:50 എന്ന അനുപാതത്തിലാണ്. ഇതിനാവശ്യമായ ഫണ്ട് സംസ്ഥാന തലത്തിലെ SWSM ന്റെ അധീനതയിലുള്ള ജൽജീവൻ മിഷന്റെ മാർഗ്ഗരേഖയിൽ നിഷ്ക്കർഷിച്ചിട്ടുള്ള PFMS (പബ്ലിക് ഫണ്ട് മാനേജുമെന്റ് സിസ്റ്റം) മാനദണ്ഡം പാലിക്കുന്ന ഒറ്റ അക്കൗണ്ടിലേക്ക് ലഭ്യമാക്കേണ്ടതാണ്. വില്ലേജ് ഇൻഫ്രാസ്ട്രക്ചർ നടപ്പാക്കുന്നതിന് ആവശ്യമായ എസ്റ്റിമേറ്റ് തുകയുടെ 10 ശതമാനം ഉപഭോക്തൃവിഹിതമായും ഉറപ്പാക്കേണ്ടതുണ്ട്. കൂടാതെ, നടപ്പാക്കിയ പദ്ധതികളുടെ പ്രവർത്തനവും പരിപാലനവും ഗ്രാമ പഞ്ചായത്തിന്റെ ഉത്തരവാദിത്തമായിട്ടാണ് നിഷ്ക്കർഷിച്ചിട്ടുള്ളത്.\nപദ്ധതിയുടെ ഓപ്പറേഷൻ ആൻ്റ് മെയിൻറനൻസിന് ആവശ്യമായ താരിഫ് നിശ്ചയിച്ച് സമാഹരിക്കേണ്ടതാണ്. ഈ ലക്ഷ്യം കൈവരിക്കുന്നതിനായി ഈ സാമ്പത്തിക വർഷം സംസ്ഥാനത്ത് 10 ലക്ഷം ഗാർഹിക കണക്ഷനുകൾ നൽകുവാനാണ് ലക്ഷ്യമിട്ടിട്ടുള്ളത്. ഇതിലേക്കായി പരമാവധി പഞ്ചായത്ത് ഫണ്ട് മാറ്റി വക്കണമെന്നും അഭ്യർത്ഥിക്കുന്നുണ്ട്. ഉദാഹരണമായി ഈ വർഷം 1000 കണക്ഷനുകൾ പഞ്ചായത്ത് ഏറ്റെടുക്കുകയാണ് എങ്കിൽ പഞ്ചായത്ത് വിഹിതമായി 22,50,000 രൂപ 2020-21 ലെ പദ്ധതിയിൽ വകയിരുത്തണം. കൂടുതൽ കണക്ഷനുകൾ ഏറ്റെടുക്കുന്നവർക്ക് ഈ നിരക്കിൽ പണം വകയിരുത്താം. ഇതിനായി തനത് ഫണ്ട്, പ്ലാൻ ഫണ്ട്, ധനകാര്യ കമ്മീഷൻ ഗ്രാൻറ് എന്നിവ ഉപയോഗപ്പെടുത്താവുന്നതാണ്. 100 % ODF, സമ്പൂർണ്ണ ഭവന നിർമ്മാണം എന്നിവയിൽ സ്തുത്യർഹമായ വിജയം നേടിയ പഞ്ചായത്ത് 100 % ഭവനങ്ങളിലും ടാപ്പ് കണക്ഷനിലൂടെ ശുദ്ധജലം എത്തിച്ചു കൊടുക്കണം. മന്ത്രിയുടെ ഉത്തരവിൽ പറയുന്ന പ്രകാരം ഗ്രാമീണ മേഖലയിൽ നിലവിൽ 1.56 ലക്ഷം പൊതു ടാപ്പുകൾ നിലനിൽക്കുന്നു എന്ന് വ്യക്തമാണ്. ജൽജീവൻ മിഷൻ ഈ പൊതു ടാപ്പുകൾ ഇല്ലാതാക്കുമെന്നതും വ്യക്തം.\nകേരളത്തിലെ 52.85 ലക്ഷം കുടുംബങ്ങൾക്ക് ഈ പദ്ധതിയുടെ പ്രയോജനം ലഭിക്കും എന്നാണ് പരസ്യങ്ങളിലെ അവകാശവാദം. മന്ത്രിസഭാ തീരുമാനവും അങ്ങനെയാണ്. പക്ഷേ, മന്ത്രിയുടെ ഉത്തരവിൽ അത് 49.50 ലക്ഷം കുടുംബ കണക്ഷനുകൾ എന്നാണ്. കേരള വാട്ടർ അതോറിറ്റി 35 ലക്ഷത്തിലധികം കുടുംബങ്ങൾക്ക് പൈപ്പ് കണക്ഷൻ നൽകി കഴിഞ്ഞിട്ടുണ്ട്. ഒരു കുടുംബത്തിന് ജൽജീവൻ മിഷൻ പ്രകാരം 55 ലിറ്റർ വെള്ളം ഉറപ്പു വരുത്തണം എന്നാണ് ഉത്തരവിൽ സൂചിപ്പിച്ചിരുന്നത്. വാട്ടർ അതോറിറ്റിയുടെ കണക്കു പ്രകാരം കേരളത്തിൽ ഒരു വ്യക്തിക്ക് ശരാശരി 50 ലിറ്റർ വെള്ളം വേണം. ജൽജീവൻ മിഷൻ നിർദ്ദേശങ്ങളനുസരിച്ച് ഒരു കുടുംബത്തിന് മൂന്നു ടാപ്പുകളാണ് അനുവദിക്കുന്നത്. അതിൽ ഒരു ടാപ്പു മാത്രമാണ് മിഷൻ ഫണ്ട് അനുവദിക്കുന്നത്. ബാക്കി രണ്ടു ടാപ്പുകൾക്ക് ഉപഭോക്താവ് പ്രത്യേകം ഫണ്ട് നൽകണം.(ജൽജീവൻ മിഷൻ ഗൈഡ് ലൈൻസ്. അദ്ധ്യായം3- പേജ് 16) ജൽജീവൻ മിഷന്റെ നടത്തിപ്പിന്റെ ഉത്തരവാദിത്തം കേന്ദ്രത്തിൽ ദേശീയ ജൽജീവൻ മിഷനും സംസ്ഥാനത്ത് സ്റ്റേറ്റ് വാട്ടർ ആൻറ് സാനിറ്റേഷൻ മിഷനും ഗ്രാമ പഞ്ചായത്തിൽ വില്ലേജ് വാട്ടർ ആന്റ് സാനിറ്റേഷൻ മിഷനും ആയിരിക്കും. (ജൽജീവൻ മിഷൻ ഗൈഡ് ലൈൻ അദ്ധ്യായം 5) ഇതിൽ നിന്നും സർക്കാരിനോ വാട്ടർ അതോറിറ്റിക്കോ ഒരു ബന്ധവും ഇല്ല എന്നു വ്യക്തമാണ്.\nനടത്തിപ്പിനായി കേന്ദ്രം മുതൽ വില്ലേജ് വരെ രൂപീകരിക്കുന്ന കമ്മറ്റികളിൽ പേരിന് വാട്ടർ അതോറിറ്റിയുടെ പ്രാതിനിധ്യം അനുവദിച്ചിട്ടുണ്ട്. ഈ കമ്മിറ്റികൾ പൂർണ്ണമായും സ്വതന്ത്രപരമാധികാര ബോഡികളാണ്. എന്നാൽ ജലവിഭവ വകുപ്പ് ഉത്തരവ് 37/2020 / ജലവിഭ. 8 - 6 - 2020 പ്രകാരം രൂപീകരിക്കപ്പെട്ടിട്ടുള്ള കമ്മറ്റി സംസ്ഥാന തല പദ്ധതി അംഗീകരിക്കുന്നതിനുള്ള ജലവിഭവ വകുപ്പിൻ്റെ കീഴിൽ വരുന്ന ഉദ്യോഗസ്ഥ തല കമ്മിറ്റിയായിട്ടാണ് രൂപീകരിക്കപ്പെട്ടിട്ടുള്ളത്. അതിൽ ജനപ്രതിനിധികൾ ആരും ഇല്ല. ഈ പദ്ധതി ജനകീയ പങ്കാളിത്തത്തോടെ നടപ്പാക്കുന്ന പദ്ധതിയാണെന്നാണ് കേന്ദ്ര സർക്കാരിൻ്റെ അവകാശവാദം. 2020 ജൂൺ16 ലെ മന്ത്രിയുടെ കത്തിൽ 1520 കോടിയുടെ 10,01,268 കണക്ഷനുകൾ എന്നാണ്. 2020 ജൂൺ3ലെ മന്ത്രിസഭാ തീരുമാനമായി പുറത്തു വന്നിരിക്കുന്നത് 10 ലക്ഷം കണക്ഷനുകൾ\nഎന്നാണ്. മന്ത്രിയുടെ ഉത്തരവിൽ ഈ ചെലവിന്റെ 15 ശതമാനം എന്നത് 22,50,000 രൂപ പഞ്ചായത്തുകൾ ഓരോ വർഷവും നീക്കി വക്കണം. പിന്നെ പഞ്ചായത്തിൽ മറ്റു വികസന പ്രവർത്തനങ്ങൾക്ക് പണമില്ലാതെ വരും. ജൽജീവൻ മിഷന്റെ കേന്ദ്ര മാർഗ്ഗേഖയിൽ എം.പിമാരുടേയും എംഎൽഎ മാരുടേയും ഫണ്ട് ഉപയോഗിക്കാം എന്നു പറയുന്നുണ്ട്. ഈ പദ്ധതിയുടെ ഫണ്ട് വിഹിതത്തിൽ സംസ്ഥാന വിഹിതമായി പറയുന്നത് 30% കേരള ജലവിഭവ വകുപ്പും 15% പഞ്ചായത്തും നൽകുന്നതായിട്ടാണ്. എന്നാൽ കേരള ജലവിഭവ വകുപ്പിന് ഈ പദ്ധതിയുടെ നടത്തിപ്പിലോ യൂസർ ഫീയുടെ വരുമാനത്തിലോ ഒരു പങ്കും ഇല്ല. ജലവിഭവ വകുപ്പ് വലിയ കടബാദ്ധ്യതയിലാണ്. പദ്ധതികളുടെ നടത്തിപ്പിന് ലോകബാങ്ക് ലോൺ എടുത്താലേ ജലവിഭവ വകുപ്പിന് ഈ തുക കണ്ടെത്തുവാൻ കഴിയുകയുള്ളൂ. തിരിച്ചടവിന്റെ ബാദ്ധ്യത വരുന്നത് വാട്ടർ അതോറിറ്റിക്കാണ്. ഇപ്പോൾ തന്നെ കോടിക്കണക്കിന് രൂപ വാട്ടർ അതോറിറ്റിക്ക് ജലനിധി നടപ്പാക്കിയ പഞ്ചായത്തുകൾ അടക്കം പലയിടങ്ങളിൽ നിന്നുമായി കിട്ടാനുണ്ട്.\nപദ്ധതി വിഹിതമായി ഉപഭോക്താക്കൾ 10% തുക നൽകണം. ഉപഭോക്താക്കളുടെ എണ്ണം കുറഞ്ഞ സ്ഥലങ്ങളിൽ ഓരോ ആളും ഉപഭോക്തൃ വിഹിതമായി വലിയ തുക നൽകേണ്ടിവരും. അത്തരത്തിൽ പദ്ധതിയുടെ 10 ശതമാനം ചെലവു നൽകാൻ പാർശ്വവത്കരിക്കപ്പെട്ട വിഭാഗക്കാർ പ്രയാസപ്പെടും. ദരിദ്രർ, പട്ടികജാതി - പട്ടികവർഗ്ഗ വിഭാഗങ്ങളിൽ പെട്ടവർ, തീരദേശവാസികൾ, സെറ്റിൽമെന്റ് കോളനി നിവാസികൾ തുടങ്ങിയവർക്ക് വലിയ ബുദ്ധിമുട്ടായിരിക്കും. അവർക്ക് ഇന്നു നിലവിലുള്ള പൊതുടാപ്പുകൾ നഷ്ടപ്പെടുകയും ചെയ്യും.\nഗ്രാമീണ മേഖലയിൽ ഇപ്പോൾ നിലവിലുള്ള സ്വജൽധാര, ജലനിധി പദ്ധതികൾ നടപ്പിലാക്കുന്നതിന്റെ പ്രധാന നിബന്ധനകളിൽ ഒന്ന് പൊതു പൈപ്പ് നിർത്തലാക്കുക എന്നതായിരുന്നു. ജൽജീവൻ പദ്ധതിയിലും അത് പ്രധാനപ്പെട്ട നിബന്ധനകളിൽ ഒന്നാണ്. ഗൈഡ്ലൈലൈനിൽ (7.1 പേജ് 44) പറയുന്നത്, കണക്ഷൻ മാത്രം എടുക്കുന്നതിന് ഒരു വീടിനു വരുന്ന ചെലവായി 7500 രൂപ വകയിരുത്തിയിട്ടുണ്ട് എന്നാണ്. ഒരു സിംഗിൾ വില്ലേജ് സ്കീമിന് ഒരു വീടിന് 15,000 രൂപ. ഭൂഗർഭ ജലം ശുദ്ധീകരണത്തിന് വിധേയമാവുകയാണെങ്കിൽ 25,000 രൂപ, മൾട്ടിലെവൽ വില്ലേജ് സ്കീമിന് ഒരു വീടിന് 45000 രൂപ, സൗരോർജ്ജം ഉപയോഗിക്കുന്ന മിനി സോളാർ പദ്ധതിയാണ് എങ്കിൽ അത് ഒരു വീടിന്7ലക്ഷം രൂപ.\nബിപിഎൽ കുടുംബങ്ങൾക്ക് വാട്ടർ അതോറിറ്റി 15,000 ലിറ്റർ വരെ വെള്ളം സൗജന്യമായി നൽകുമ്പോൾ ജൽജീവൻ മിഷനിൽ മിനിമം 90 രൂപയോളം നൽകിയാൽ മാത്രമേ വെള്ളം കിട്ടൂ. ഓരോ ഗ്രാമ പഞ്ചായത്തിനും അവരവരുടെ ജല സ്രോതസ് കണ്ടുപിടിച്ച് ഉപയോഗിക്കാം. അങ്ങനെ വരുമ്പോൾ ഉപഭോക്താക്കളുടെ ചെലവ് അനുസരിച്ച് വെള്ളത്തിന്റെ വില പിന്നേയും വർദ്ധിക്കും. മലയോര പ്രദേശങ്ങളിൽ ബൂസ്റ്റിംഗ് മുതലായ സംവിധാനങ്ങളിലൂടെ വെള്ളം എത്തിക്കേണ്ടി വന്നാൽ ഇലക്ട്രിക്\nചാർജ്ജ്, ജീവനക്കാരുടെ ശമ്പളം തുടങ്ങിയവ കൂടുതലാകും. ഗുണഭോക്താക്കളുടെ എണ്ണം കുറവായതിനാൽ പരിപാലന തുക അധികമായിരിക്കും. ട്രീറ്റ്മെന്റിനുള്ള ആധുനിക സജ്ജീകരണങ്ങളുടെ വില ഒരു പഞ്ചായത്തിന് തനിയെ വഹിക്കുക സാധ്യമാവില്ല. ഇത് ശുദ്ധജല വിതരണം അവതാളത്തിലാക്കും.\nഇന്ത്യയിൽ ആദ്യമായി ഒരു ദേശീയ ജലനയം പ്രഖ്യാപിക്കുന്നത് 1987 ലാണ്.രാജ്യത്തെ എല്ലാ ജലസ്രോതസ്സുകളുടേയും ഉടമസ്ഥാവകാശം സർക്കാരിനാണ് എന്നും ജനങ്ങൾക്ക് കുടിവെള്ളം നൽകേണ്ടത് സർക്കാരിന്റെ ഉത്തരവാദിത്തമാണ് എന്നും അസന്ദിഗ്ദ്ധമായി ഈ നയത്തിൽ വ്യക്തമാക്കിയിട്ടുണ്ട്. സർക്കാരിന്റെ പ്രഥമ പരിഗണന കുടിവെള്ള വിതരണത്തിനും ജലസേചനത്തിനുമാണ് എന്നും അതിൽ വ്യക്തമാക്കിയിരുന്നു. (ദേശീയ ജലനയം 1987)\nരാജ്യത്ത് 1991 മുതൽ നടപ്പാക്കിയ പുത്തൻ സാമ്പത്തിക നയങ്ങളെ തുടർന്ന് എല്ലാ സേവനങ്ങളിലും ക്ഷേമ പ്രവർത്തനങ്ങളിലും നിന്ന് സർക്കാർ പിൻമാറിക്കൊണ്ടിരുന്നു. അതിന്റെ ഭാഗമായി ലോക ബാങ്കിന്റെ വായ്പയിലാണ് 2001 ൽ ജലനിധി പദ്ധതി നടപ്പാക്കുന്നത്. 2002 ൽ കേന്ദ്ര സർക്കാർ പുതിയ ദേശീയ ജലനയം പ്രഖ്യാപിക്കുകയും 1987 ലെ ജലനയത്തിൽ വലിയ മാറ്റങ്ങൾ വരുത്തുകയും ചെയ്തു. കുടിവെള്ള വിതരണം സർക്കാരിന്റെ ഉത്തരവാദിത്തമാണെന്ന നിലപാടു മാറ്റി. വികേന്ദ്രീകൃത ആസൂത്രണത്തിലൂടെ ആവശ്യക്കാർക്കു യൂസേഴ്സ് ഫീ ഈടാക്കി കുടിവെള്ളം വിതരണം നടത്തണം എന്ന് നയം തിരുത്തി. ( ദേശീയ ജലനയം 2002)\nപിന്നീട് ഇതേ നിലപാട് 2012 ൽ കുറേക്കൂടി കർശനമാക്കി 2012 ലെ ജലനയം പ്രഖ്യാപിച്ചു. ഈ നിലപാടു മാറ്റത്തിന്റെ ഓരോ ഘട്ടത്തിലും ലോകബാങ്ക് വായ്പയും അതിന്റെ നിബന്ധനകളുടെ സ്വാധീനവും കാണാൻ കഴിയും. യു.പി.എ സർക്കാരും ഇപ്പോൾ എൻ.ഡി.എ സർക്കാരും തുടരുന്ന സാമ്പത്തിക നയങ്ങളുടെ ഭാഗമാണ് കുടിവെള്ള വിതരണ ഉത്തരവാദിത്തത്തിൽ നിന്നും സർക്കാരിന്റെ പിൻമാറ്റം.\nഇന്ത്യയുടെ വർത്തമാന സാമ്പത്തിക പ്രതിസന്ധിക്ക് ഐ എം.എഫ്- ലോക ബാങ്ക് ശക്തികൾ വലിയ പങ്കു വഹിക്കുന്നതായി ഒരു ചരിത്ര പരിശോധന നടത്തിയാൽ മനസ്സിലാകും. സമ്പദ് വ്യവസ്ഥയുടെ തന്ത്ര പ്രധാന മേഖലയിലും പശ്ചാത്തല വ്യവസായങ്ങളിലും പൊതുമേഖലക്ക് ഊന്നൽ നൽകിക്കൊണ്ട് ആഭ്യന്തര ഉല്പാദനം വർദ്ധിപ്പിച്ച് ഇറക്കുമതി കുറക്കുക എന്ന നെഹ്റുവിയൻ വ്യവസായവത്ക്കരണ നയങ്ങളിൽ നിന്നും മാറി ഇറക്കുമതി കേന്ദ്രീകൃതമായ വ്യവസായ നയമാണ് ഐ. എം.എഫ് മുന്നോട്ടു വച്ചത്.\nജീവിതത്തിന്റെ അതിസൂക്ഷ്മ തലങ്ങളിലേക്കു വരെ ഫിനാൻസ് മൂലധനത്തിന്റെ ചൂഷകമൂലങ്ങളെ തുളച്ചുകടത്താൻ ശേഷിയുള്ള ലോക ബാങ്കിന് പണ്ടു മുതൽ തന്നെ കുടിവെള്ള കച്ചവടം ഒരു താല്പര്യമേഖലയാണ്. ലോക വാണിജ്യ സംഘടന (WTO) ഗാട്ട് കരാർ ഉടമ്പടികൾ വഴി ലോക ബാങ്കിന്റെ ഒത്താശയോടെ ആവശ്യക്കാരിൽ നിന്നും ഇല്ലാത്ത ഒരു പാട് കാര്യങ്ങൾ നിരത്തി സർക്കാരുകളുടെ ഉത്തരവാദിത്തത്തിൽ നിന്ന് കുടിവെള്ള വിതരണം മാറ്റി. ഇന്ത്യയിലെ ഗ്രാമീണ മേഖലയിലെ മുഴുവൻ വീടുകളിലും കുടിവെള്ളം എത്തിക്കുന്ന നടപടികൾ ലോകബാങ്ക് പദ്ധതികളായ ജലനിധിയും ജലമിഷനും ജൽജീവനുമൊക്കെ വഴിയാകുമ്പോൾ കേരളം പോലുള്ള മധ്യവർഗ്ഗ സമൂഹത്തിൽ ഒരു വർഷം 10 ലക്ഷം വച്ച് അഞ്ചു വർഷത്തേക്ക് 50 ലക്ഷം ഉപഭോക്താക്കളുടെ മാർക്കറ്റ് ഉറപ്പിക്കുകയാണു ചെയ്യുന്നത്. വാട്ടർ അതോറിറ്റി മാറി സ്വതന്ത്ര സമിതികൾ വരുന്നത് ഈ ബിസിനസ്സിന്റെ ആദ്യ ഘട്ടമാണ്. അടുത്ത ഘട്ടത്തിൽ അദാനിയോ അംബാനിയോ പോലുള്ള കോർപ്പറേറ്റുകളാണ് കുടിവെള്ളക്കച്ചവടക്കാരായി എത്തുക. അമ്പതു ലക്ഷം കുടുംബങ്ങൾക്ക് പൈപ്പ് കണക്ഷൻ എന്നു പറയുമ്പോൾ 50 ലക്ഷം കസ്റ്റമർമാരെയാണ് മുതലാളിത്തം ലക്ഷ്യം വക്കുന്നത്. ആരോഗ്യരക്ഷാ രംഗത്തെ പൊതു മേഖലയെ തകർത്ത മുതലാളിത്ത രാജ്യങ്ങൾക്ക് കോവിഡ് - 19 നൽകിയത് വലിയ ഒരു പാഠമാണ്. സ്വന്തം ജനങ്ങളുടെ ജീവൻ രക്ഷിക്കാൻ അവർക്കു കഴിഞ്ഞില്ല. പൊതു ആരോഗ്യമേഖല ശക്തമായ ഇടങ്ങളിലേ പിടിച്ചു നിൽക്കാൻ കഴിഞ്ഞുള്ളു എന്നത് സമകാലിക ലോകം തിരിച്ചറിഞ്ഞതാണ്. കുടിവെള്ളത്തിന്റെ കാര്യത്തിലും ഇതു നിർണ്ണായകമാണ്. ലോകബാങ്ക് നിർദ്ദേശ പ്രകാരമുള്ള കുടിവെള്ള മേഖലയിലെ സ്വകാര്യവത്ക്കരണം നാശത്തിനാണ്. അനുഭവങ്ങളിൽ നിന്നും പാഠം പഠിച്ച് പൊതു ജലവിതരണ ശൃംഖലയെ നില നിർത്തുകയും വിപുലപ്പെടുത്തുകയുമാണ് ജനപക്ഷത്തു നിൽക്കുന്ന സർക്കാരുകളും ജനാധിപത്യ ശക്തികളും ചെയ്യേണ്ടത്.


യു.ടി. സുല്‍ഫീസ് ദുബൈ ഉപ്പള സോക്കര് ടൈമെക്‌സ് പാച്ചാണി ജേതാക്കള് - MALABAR FLASH യു.ടി. സുല്‍ഫീസ് ദുബൈ ഉപ്പള സോക്കര് ടൈമെക്‌സ് പാച്ചാണി ജേതാക്കള് - MALABAR FLASH\nHome > ഗള്‍ഫ് വാര്‍ത്തകള് > യു.ടി. സുല്‍ഫീസ് ദുബൈ ഉപ്പള സോക്കര് ടൈമെക്‌സ് പാച്ചാണി ജേതാക്കള്\nയു.ടി. സുല്‍ഫീസ് ദുബൈ ഉപ്പള സോക്കര് ടൈമെക്‌സ് പാച്ചാണി ജേതാക്കള്\nദുബൈ: യു.ടി. സുല്‍ഫീസ് ദുബൈ ഉപ്പള സോക്കറും ഫാമിലിമീറ്റും സംഘടിപ്പിച്ചു. ഷെഖ് സായിദ് റോഡ് സ്പ്രിംഗ് സ്‌പോര്‍ട്‌സ് അക്കാദമി ജെ.എസ്.എസ്. ഗ്രൗണ്ടില് നടന്ന ഫുട്‌ബോള് ഫൈനല് മത്സരത്തില് സിറ്റിസണ് എഫ്.സി. ദുബൈയെ ഒരു ഗോളിന് തോല്‍പ്പിച്ച് ടൈമെക്‌സ് പാച്ചാണി ജേതാക്കളായി.[www.malabarflash.com]\nഇതോടനുബന്ധിച്ച് നടന്ന ക്രിക്കറ്റ് മത്സരത്തില് യുനൈറ്റഡ് അഡ്്ക്കന്‍സിനെ പരാജയപ്പെുത്തി ബി.എസ്.സി. ബപ്പായിത്തൊട്ടി ജേതാക്കളായി.\nയു.ടി. സുല്‍ഫിക്കര് ഓഹമ്മദ് അലി ഉദ്ഘാടനം ചെയ്തു. ഡോ. ഫക്രുദ്ദീന് കുനില്, പി.ബി.അബ്ദുല് റസാഖ് എം.എല്.എ, സജീവന് ചോയിത്രാം മുഖ്യാതിഥികളായിരുന്നു. വിദ്യാഭ്യാസ മേഖലയിലെ മികച്ച പ്രവര്‍ത്തനത്തിന് ഡോ. ഫക്രുദ്ദീന് കുനില്, യു.ടി. സുല്‍ഫിക്കല് അലി അഹമ്മദ് എന്നിര്‍ക്ക് അവാര്‍ഡ് സമ്മാനിച്ചു.\nചടങ്ങില് പഴയ കാല ഫുട്‌ബോള് താരം ഇസ്മായില് പച്ചമ്പളയെ ഡി.യു.എസ്.എഫ്.എം. ചെയര്‍മാന് അബ്ദുല് ഹമീദ് നാട്ടക്കല്, ഫ്രണ്ട്‌സ് പച്ചമ്പള ടീം ഓണര് അബ്ദുല്ല ബേരിക്ക എന്നിവര് ചേര്‍ന്ന് ആദരിച്ചു.\nഫാമിലി മീറ്റില് സ്ത്രീകള്‍ക്കും കുട്ടികള്‍ക്കും വിവിധ കലാ മത്സര പരിപാടികളും സംഘടിപ്പിച്ചു.\nItem Reviewed: യു.ടി. സുല്‍ഫീസ് ദുബൈ ഉപ്പള സോക്കര് ടൈമെക്‌സ് പാച്ചാണി ജേതാക്കള് Rating:5Reviewed By: UMRAS vision


'വാളയാര് പീഡനക്കേസില് പൊലീസ് പ്രതികളെ സംരക്ഷിക്കുന്നു'; വിഎസ് അന്ന് പറഞ്ഞത് ചര്‍ച്ചയാകുന്നു\nThiruvananthapuram, First Published 27, Oct 2019, 4:08 PM IST\nസ്വന്തം സര്‍ക്കാരിന്‍റെ കീഴിലെ പൊലീസിനെതിരെ വിഎസ് അന്ന് നടത്തിയ പരാമര്‍ശങ്ങള് അതുപോലെ തന്നെ സംഭവിച്ചു. പൊലീസിന്‍റെ അനാസ്ഥയില് കേസിലെ മുഴുവന്‍പ്രതികളെയും കോടതി വെറുതെ വിട്ടു.\nപാലക്കാട്: വാളയാറിലെ അട്ടപ്പള്ളത്ത് പീഡനത്തിന് ഇരയായി സഹോദരിമാരായ ദളിത് പെൺകുട്ടികൾ മരിച്ച സംഭവത്തിൽ മുഴുവന് പ്രതികളെയും കോടതി വെറുതെ വിട്ടതിന് പിന്നാലെ കേസ് അന്വേഷിച്ച പൊലീസിനും ആഭ്യന്തര വകുപ്പിനുമെതിരെ പ്രതിഷേധം ശക്തമാവുകയാണ്. പൊലീസിന്‍റെ വീഴ്ചയ്ക്കെതിരെ പ്രതിപക്ഷ നേതാവ് രമേശ് ചെന്നിത്തലയും സിപിഐ നേതാവ് ആനിരാജയുമടക്കം രൂക്ഷ വിമര്‍ശനവുമായി രംഗത്ത് വന്നു. പൊലീസിന്‍റെ വീഴ്ച വിമര്‍ശിക്കപ്പെടുമ്പോള് വാളയാര് പെണ്‍കുട്ടികളുടെ മരണം നടന്ന ശേഷം 2017ല് കുട്ടികളുടെ വീട്ടിലെത്തി രക്ഷിതാക്കളെ സന്ദര്‍ശിച്ച് ഭരണപരിഷ്കാര കമ്മീഷന് അധ്യക്ഷന് വിഎസ് അച്യുതാനന്ദന് പറഞ്ഞ വാക്കുകള് വീണ്ടും ചര്‍ച്ചയാവുകയാണ്.\nകേസിലെ പ്രതികളെ പൊലീസ് സംരക്ഷിക്കുകയാണെന്നായിരുന്നു വിഎസ് അച്യുതാനന്ദന് കുട്ടികളുടെ മാതാപിതാക്കളെ സന്ദര്‍ശിച്ച ശേഷം അട്ടപ്പാടിയില് മാധ്യമപ്രവര്‍ത്തകരോട് പറഞ്ഞത്. നീതികേട് കാണിച്ച പൊലീസ് ഉദ്യോഗസ്ഥര്‍ക്കെതിരെ ശക്തമായ നടപടി വേണം. കേസില് പ്രതികള്‍ക്ക് വേണ്ടിയാണ് പൊലീസ് പ്രവര്‍ത്തിച്ചത്. പ്രതികളുമായി ചേര്‍ന്ന് നേട്ടമുണ്ടാക്കാനാണ് പൊലീസ് ശ്രമിക്കുന്നത്. പെണ്‍കുട്ടികളുടെ കുടുംബത്തിന് അര്‍ഹമായ നഷ്ടപരിഹാരം നല്‍കണമെന്നും വിഎസ് അന്ന് പറഞ്ഞു.\nസ്വന്തം സര്‍ക്കാരിന്‍റെ കീഴിലെ പൊലീസിനെതിരെ വിഎസ് അന്ന് നടത്തിയ പരാമര്‍ശങ്ങള് അതുപോലെ തന്നെ സംഭവിച്ചു. പൊലീസിന്‍റെ അനാസ്ഥയില് കേസിലെ മുഴുവന്‍പ്രതികളെയും കോടതി വെറുതെ വിട്ടു. പ്രതികളെ കോടതി വെറുതെ വിട്ടതിനെതിരെ പൊലീസ് അപ്പീൽ പോകാനാണ് ഇപ്പോള് പൊലീസിന്‍റെ ശ്രമം. എന്നാല് പൊലീസ് അപ്പീൽ പോകുന്നതിൽ വിശ്വാസമില്ലെന്ന് പെൺകുട്ടികളുടെ അമ്മ പ്രതികരിച്ചു. പ്രതികൾക്ക് ശിക്ഷ ഉറപ്പാക്കണമെന്നാവശ്യപ്പെട്ട് മുഖ്യമന്ത്രിക്ക് പരാതി നൽകുമെന്നും അമ്മ ഏഷ്യാനെറ്റ് ന്യൂസിനോട് പറഞ്ഞു.\nകേസില് സിബിഐ അന്വേഷണം വേണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടിട്ടുണ്ട്. എന്തായാലും പ്രതികളെ വെറുതെ വിട്ടതിൽ അന്വേഷണ സംഘത്തിനെതിരെ ആരോപണം ശക്തമായിരിക്കെ വിഎസിന്‍റ വാക്കുകള് വീണ്ടും ചര്‍ച്ചയാവുകയാണ്.\nകാണാതായ ഏഴുവയസ്സുകാരി മരണത്തിൽ അനുശോചിച്ച് മുഖ്യമന്ത്രി\nഇത്തവണയും എസ്എസ്എല്‍സി ചോദ്യക്കടലാസ് ബാങ്ക് ലോക്കറില് തന്നെ സൂക്ഷിക്കും\nആ ഷോള് മകളുടേത്, തിരിച്ചറിഞ്ഞ് അമ്മ; ദേവനന്ദയുടെ ഇന്‍ക്വസ്റ്റ് പൂര്‍ത്തിയായി


BJP is forming an organization among the traders | തിരിച്ചടി നേരിടാതിരിക്കാൻ പുതിയ വഴിയുമായി ബിജെപി; വ്യാപാരികൾക്കിടയിൽ സംഘടന രൂപീകരിക്കുന്നു! - Malayalam Oneindia\n10 min ago ഓക്‌സ്‌ഫോര്‍ഡ് കൊവിഡ് പ്രതിരോധ വാക്സിൻ പരീക്ഷണത്തിനിടെ ഒരാൾ മരിച്ചു, ആശങ്ക\n55 min ago ഇതാണോ അന്വേഷണാത്മക പത്രപ്രവർത്തനം? റിപ്പബ്ലിക് ടിവിയെ രൂക്ഷമായി വിമർശിച്ച് ബോംബെ ഹൈക്കോടതി\nPublished: January 18 2020, 16:48 [IST]\nതിരുവനന്തപുരം: കേരളത്തിൽ വ്യാപാരികൾക്കിടയിൽ സംഘടന രൂപീകരിക്കാനൊരുങ്ങി ബിജെപി. പൗരത്വ നിയമത്തെക്കുറിച്ച് വിശദീകരിക്കാൻ യോഗം വിളിച്ച സ്ഥലങ്ങളിൽ വ്യാപാരികൾ കടകൾസ അടച്ച് പ്രതിഷേധിച്ച പശ്ചാത്തലത്തിലാണ് പുതിയ നീക്കവുമായി ബിജെപി കേരള ഘടകം രംഗത്തെത്തിയിരിക്കുന്നത്. സംസ്ഥാനത്ത് പൗരത്വ നിയമത്തെ കുറിച്ച് വിശദീകരിക്കാൻ യോഗം വിളിച്ച ഒന്നിലേറെ സ്ഥലങ്ങളിൽ വ്യാപാരികൾ കടകൾ അടച്ച് പ്രതിഷേധിച്ചിരുന്നു.\nവ്യാപാരികൾക്കിടയിൽ ബിജെപി അനുകൂലികൾ ഏറെയുണ്ട്. എന്നാൽ സംഘടന ഇല്ലാത്തതിനാൽ ഇവരെ ഉപയോഗപ്പെടുത്താവൻ കഴിയുന്നില്ലെന്ന വിലയിരുത്തലിലാണ് ബിജെപി നേതൃത്വം. വ്യാപാരികൾ കടകൾ അടച്ചതോടെ പല സ്ഥലങ്ങളിലും വിശദീകരണ യോഗങ്ങൾ വെറും ചടങ്ങ് മാത്രമായി മാറിയിരുന്നു. ഇതിന്റെ പശ്ചാത്തലത്തിലാണ് സംഘടന രൂപീകരിക്കാൻ ഒരുങ്ങുന്നത്.\nഇതിനായി ഭാരതീയ വ്യാപാരി വ്യവസായി സംഘം എന്ന സംഘടന രജിസ്റ്റർ ചെയ്തിട്ടുണ്ട്. നിലവിൽ സംസ്ഥാനത്ത് വ്യാപാരമേഖലയിൽ വ്യാപാരി വ്യവസായി ഏകോപന സമിതിയും വ്യാപാരി വ്യാവസായി സമിതിയും മാത്രമാണ് പ്രവർത്തിക്കുന്നത്. വ്യാപാരി വ്യാവസായി സമിതി സിപിഎമ്മിന്റെ പോഷക സംഘടന എന്ന നിലയിലാണ് പ്രവർത്തിക്കുകയും ചെയ്യുന്നത്. പ്രാദേശിക തലത്തിൽ സംഘപരിവാറുമായി ബന്ധപ്പെട്ട് പ്രവർത്തിക്കുന്ന വ്യാപാരികളെ സംഘടിപ്പിക്കുകയും പിന്നീട് സംസ്ഥാന തലത്തിൽ സംഘടിത രൂപം നൽകുന്നതിനുമാണ് ബിജെപി നേതാക്കൾ പ്രവർത്തിക്കുന്നതെന്നാണ് റിപ്പോർട്ട്.\nbjp traders nda ബിജെപി എൻഡിഎ കേന്ദ്ര സർക്കാർ പൗരത്വം\nBJP is forming an organization among the traders\nStory first published: Saturday, January 18, 2020, 16:48 [IST]


പാറശ്ശാല ബി പൊന്നമ്മാൾ : സംഗീതത്തിലെ സ്ത്രീരത്നം - നവമലയാളി | NAVAMALAYALI\nBy രാജലക്ഷ്മി ലളിതാംബിക / November 15, 2016\nപാറശ്ശാല ബി പൊന്നമ്മാൾ : സംഗീതത്തിലെ സ്ത്രീരത്നം\nവർഷംതോറും തിരുവനന്തപുരം നവരാത്രി മണ്ഡപത്തിൽ തിരുവിതാംകൂർ രാജകുടുംബം നടത്തിവരുന്ന സംഗീതോത്സവമാണ് നവരാത്രി സംഗീത സദസ്സിൽ കച്ചേരിക്കായി കേരളത്തിനകത്തും പുറത്തും നിന്ന് ധാരാളം പ്രശസ്തരായ സംഗീതജ്ഞന്മാർ എത്തിയിരുന്നു; ഇപ്പോഴും…\nവർഷംതോറും തിരുവനന്തപുരം നവരാത്രി മണ്ഡപത്തിൽ തിരുവിതാംകൂർ രാജകുടുംബം നടത്തിവരുന്ന സംഗീതോത്സവമാണ് നവരാത്രി സംഗീത സദസ്സിൽ കച്ചേരിക്കായി കേരളത്തിനകത്തും പുറത്തും നിന്ന് ധാരാളം പ്രശസ്തരായ സംഗീതജ്ഞന്മാർ എത്തിയിരുന്നു; ഇപ്പോഴും എത്തുന്നു. 177 വർഷം പുരുഷന്മാരുടെ മാത്രം സ്വന്തമായിരുന്ന നവരാത്രിസദസ്സിൽ ചരിത്രം തിരുത്തികൊണ്ട് ഒരു സ്ത്രീ ശബ്ദം ഉയർന്നു കേട്ടത് 2006-ൽ മാത്രമാണു. പാറശ്ശാല ബി പൊന്നമ്മാൾ ആയിരുന്നു ആ സംഗീതജ്ഞ.\nമഹാദേവയ്യരുടെയും ഭഗവതിയമ്മാളിന്റെയും നാലു പെൺമക്കളിൽ മൂന്നാമത്തെ മകളായി 1924-ൽ ജനിച്ച പൊന്നമ്മാളെ തേടിയെത്തുകയായിരുന്നു സംഗീതം. അധ്യാപകനായ അച്ഛന്റെ ശിക്ഷണത്തിൽ ഒരു യാഥാസ്ഥിതിക ബ്രാഹ്മണകുടുംബാന്തരീക്ഷത്തിലായിരുന്നു ബാല്യം. പാറശ്ശാല സ്കൂളിൽ നിന്ന് അടൂരിലേക്ക് സ്ഥലമാറ്റം കിട്ടിയപ്പോൾ മഹാദേവയ്യർ കുടുംബത്തെയും ഒപ്പം കൂട്ടി. അവിടെ ഒരു എസ്റ്റേറ്റിൽ അവർ താമസം തുടങ്ങിയ കാലത്ത് പാട്ടിനോടുള്ള കുട്ടിയുടെ അഭിരുചി കണ്ട് ആ എസ്റ്റേറ്റിന്റെ ഉടമയാണു കുട്ടികളെ സംഗീതം പഠിപ്പിക്കാൻ തീരുമാനിച്ചത്. അദ്ദേഹം പരമുപിള്ള എന്ന സംഗീതജ്ഞന്റെ അടുത്തേയ്ക്ക് പൊന്നമ്മാളെ സംഗീതം പഠിപ്പിക്കാനയച്ചു. അദ്ദേഹമായിരുന്നു ഏഴാം വയസ്സിൽ പൊന്നമ്മാളുടെ ആദ്യ ഗുരു. ഒപ്പം സംസ്കൃതവും പഠിച്ചു. ആയിടയ്ക്ക് എസ്റ്റേറ്റിൽ ജോലിക്കു വന്നിരുന്ന വൈദ്യനാഥൻ എന്ന സംഗീതജ്ഞൻ പൊന്നമ്മാളുടെ പാട്ടു കേൾക്കാൻ ഇടയായി. പാട്ടിഷ്ടമായ അദ്ദേഹം പൊന്നമ്മാളെ തുടർന്ന് പഠിപ്പിക്കാമെന്ന് ഏറ്റു. തുടർന്നാണു പൊന്നമ്മാൾ സംഗീതം ലോവർ എഴുതാൻ തീരുമാനിച്ചത്. ഒരു അംഗീകൃത സ്കൂളിൽ നിന്നും ഫോർത്ത് ഫോം പാസായ സർട്ടിഫിക്കറ്റ് വേണമായിരുന്നു അതിന്. ഈ ആവശ്യവുമായി സ്കൂളിലെത്തിയപ്പോൾ ശാസ്ത്രി ക്ലാസിലേക്കു തന്നെ പ്രവേശനം തരമായി. ഇന്നത്തെ പത്താം ക്ലാസിനു തുല്യമാണ് അന്നത്തെ ശാസ്ത്രി ക്ലാസ്. പക്ഷെ ചരിത്രത്തിനു രണ്ട് മാർക്ക് കുറഞ്ഞതിനാൽ ജയിക്കാൻ കഴിഞ്ഞില്ല.\nപിതാവിനു വീണ്ടും പാറശ്ശാലയിലേക്കു തന്നെ സ്ഥലം മാറ്റമായി. എല്ലായിടത്തും സംഗീതജ്ഞർ പൊന്നമ്മാളെ തേടിയെത്തുകയായിരുന്നു. ഇവിടെയും അതു തന്നെ സംഭവിച്ചു. ഒരു ഗുരു പൊന്നമ്മാളെ തേടി വന്ന് സംഗീതം പഠിപ്പിച്ചു. ഒരു ഗ്രാമവാസിയും, യാഥാസ്ഥിക കുടുംബത്തിലെ അംഗവുമായിരുന്ന പൊന്നമ്മാള്‍ക്ക് ആ അന്തരീക്ഷങ്ങളുടെ പരിമിതികൾ ഏറെ ഉണ്ടായിരുന്നു. ആയിടക്കാണു ചിത്തിര തിരുനാൾ മഹാരാജാവിന്റെ ജന്മദിന ആഘോഷങ്ങളുടെ ഭാഗമായി തിരുവനന്തപുരം തിയോസഫിക്കല് സൊസൈറ്റിയിൽ വച്ച് ഒരു സംഗീതമൽസരം നടന്നത്. അന്ന് പതിമൂന്നു വയസ്സ് മാത്രം പ്രായമുള്ള പൊന്നമ്മാൾ ഏറെ പരിഭ്രമിച്ചു കൊണ്ടാണ് മത്സരത്തിനെത്തിയത്. മത്സരം കഴിഞ്ഞ ഉടൻ തന്നെ അവിടെ നിന്ന് പോകണമെന്നതായിരുന്നു പൊന്നമ്മാളുടെ ഉദ്ദേശം. വിധികര്‍ത്താക്കളിൽ ഒരാൾ പ്രശസ്തനായിരുന്നു – ശെമ്മാങ്കുടി ശ്രീനിവാസയ്യർ. മത്സരം കഴിഞ്ഞ ഉടനെ അച്ഛനോടൊപ്പം തിരിച്ചുപോകാൻ നിന്ന അവരെ പിറകില് നിന്നാരോ വിളിച്ചു. “നിങ്ങള് പോകരുത്, നിങ്ങളുടെമകള്‍ക്കാണ് ഒന്നാം സമ്മാനം”. ഫലപ്രഖ്യാപനത്തിനു ശേഷം ഒരു മാസം കഴിഞ്ഞ് ജൂബിലി ഹാളിൽ വച്ച് ഹരികേശനല്ലൂർ മുത്തയ്യ ഭാഗവതർ ആ സമ്മാനം നല്‍കിയത് പൊന്നമ്മാളുടെ ജീവിതത്തിലെ ഒരു വഴിത്തിരിവായി. പൊന്നമ്മാളുടെ സംഗീതജ്ഞാനം മനസിലാക്കിയ മുത്തയ്യ ഭാഗവതര് പൊന്നമ്മാളെ സ്വാതിതിരുനാൾ അക്കാഡമിയിൽ ചേര്‍ത്തു പഠിപ്പിക്കാൻ ആവശ്യപെട്ടു. എന്നാല് പാറശാലയിൽ ജോലിയായിരുന്ന പിതാവിനു തിരുവനന്തപുരത്തേക്ക് ഒരു പറിച്ചുനടല് പ്രയാസമായിരുന്നു. മുത്തയ്യഭാഗവതർ പക്ഷേ ഇങ്ങനെയൊരു ശിഷ്യയെ നഷ്ടപെടുത്താൻ ആഗ്രഹിച്ചില്ല. അദ്ദേഹം പൊന്നമ്മാളുടെ അമ്മാവനെ വിളിച്ചു വരുത്തി അവരെ എത്രയും വേഗം സ്വാതിതിരുന്നാൾ അക്കാഡമിയില് ചേര്‍ക്കുവാൻ ആവശ്യപ്പെട്ടു. അച്ഛന്റെ സ്ഥലം മാറ്റം രണ്ടാഴ്ച്ചയ്ക്കുള്ളിൽ ശരിയാകുമെന്നും അറിയിച്ചു. അങ്ങനെ അച്ഛനു കരമന സ്കൂളിലേക്ക് സ്ഥലം മാറ്റം ലഭിച്ചു. ഭാഗവതര് തന്നെയായിരുന്നു എല്ലാറ്റിനും പിന്നിൽ.\n1940- ല് പൊന്നമ്മാള് അക്കാദമിയിൽ ചേര്‍ന്നു. മുത്തയ്യ ഭാഗവതര് ആയിരുന്നു അന്നവിടുത്തെ പ്രിന്‍സിപ്പൽ. മൂന്നു വര്‍ഷത്തെ ഗായിക കോഴ്സിൽ രണ്ടാം വര്‍ഷത്തേക്ക് നേരിട്ട് പ്രവേശനം ലഭിച്ചു. 1942-ല് ഡിസ്റ്റിംഗ്ഷനോടെ ഗായിക കോഴ്സ് ജയിച്ചു. അന്നു മുത്തയ്യ ഭാഗവതർ തന്നെ തിരുച്ചിറപ്പിള്ളി ആകാശവാണി നിലയത്തില് പാടാനുള്ള അവസരം ചെയ്തു കൊടുത്തു. ഗായിക കോഴ്സ് കഴിഞ്ഞപ്പോൾ പൊന്നമ്മാള് തിരുവനന്തപുരത്ത്പുന്നപുരംസ്കൂളിൽ അദ്ധ്യാപികയായി. അധികം വൈകാതെ തന്നെ കോട്ടണ്‍ഹിൽ സ്കൂളിലെയും അദ്ധ്യാപിക ആയി. കൂടാതെ തിരുച്ചിറപ്പള്ളി ആകാശവാണിയിൽ മൂന്നു മാസം കൂടുമ്പോള് പാടി. ലഭിക്കേണ്ട ഗ്രേഡുകളെല്ലാം അവര് സമയത്തു നല്‍കി. ഒന്നിനും ടീച്ചർ അപേക്ഷിച്ചില്ല. ആയിടയ്ക്ക്ചില തമിഴ് പ്രസിദ്ധീകരണങ്ങളിൽ പൊന്നമ്മാളെക്കുറിച്ച് വന്ന ലേഖനങ്ങൾ വഴി തമിഴ്നാട്ടിലും കച്ചേരിക്കുള്ള ധാരാളം അവസരങ്ങള് വന്നുചേര്‍ന്നു. തുടർന്ന് സ്വാതിതിരുന്നാൾ അക്കാദമിയിൽ ഗാനഭൂഷണത്തിനു ചേര്‍ന്ന പൊന്നമ്മാൾ റാങ്കോടെ കോഴ്സ് പൂർത്തിയാക്കി.\nഅന്നും സിനിമ വിളിച്ചിരുന്നു പൊന്നമ്മാളെ. യാഥാസ്ഥിതിക കുടുംബാന്തരീക്ഷത്തിന്റെ പരിമിതികൾ ആ അവസരങ്ങളിൽ നിന്ന് പൊന്നമ്മാളെ അകറ്റി നിർത്തി. ഇരുപത്തിനാലാം വയസിലായിരുന്നു പൊന്നമ്മാളുടെ വിവാഹം. വരൻ തെങ്കാശിക്കടുത്ത് ആയക്കൂടിയിൽ ദേവനായകം അയ്യരും സംഗീതതല്‍പരനായിരുന്നു. തന്റെ നാട്ടിലെ കൃഷിയെല്ലാം പാട്ടത്തിന് കൊടുത്ത് പൊന്നമ്മളുടെയൊപ്പം തിരുവനന്തപുരത്ത് വന്ന് താമസിച്ചു. പൊന്നമ്മാള് ദേവനായകം ദമ്പതിമാര്‍ക്ക് നാലു മക്കളാണു.\nപൊന്നമ്മാൾ ഗാനഭൂഷണം പാസായ കാലഘട്ടത്തിൽ സ്വാതിതിരുന്നാൾ അക്കാദമിയിൽ അദ്ധ്യാപികമാർ ആരും തന്നെ ഉണ്ടായിരുന്നില്ല. അക്കാദമിയിൽ അസിസ്റ്റന്റ് പ്രൊഫസറായി നിയമിച്ചുകൊണ്ടുള്ള ഉത്തരവ് പൊന്നമ്മാൾക്ക് ലഭിച്ചു. തുടര്‍ന്നാണ് അക്കാദമിയിലേയ്ക്ക് കൂടുതൽ അദ്ധ്യാപികമാർ എത്തുന്നത്. സ്വാതി തിരുന്നാൾ അക്കാദമിയിൽ തന്നെ പ്രൊഫസറായി സ്ഥാനക്കയറ്റം ലഭിച്ച പൊന്നമ്മാള് പിന്നീട് പ്രിൻസിപ്പൽ ആയശേഷം തൃപ്പൂണിത്തുറ ആർ.എൽ.വി യിലും നിയമിതയായി. 1970 -ൽ ആർ.എൽ.വി യിൽ ഭരതനാട്യം, കഥകളി, ചിത്രരചന എന്നിവയ്ക്കെല്ലാം പ്രത്യേകം ക്ലാസുകൾ വരുന്നത് പൊന്നമ്മാൾ പ്രിൻസിപ്പൽ ആയിരുന്ന കാലത്താണ്. 1980 -ൽ ആർ.എൽ.വിയിൽ നിന്നാണ് പൊന്നമ്മാൾ വിരമിക്കുന്നത്.\nസന്തോഷങ്ങൾ തേടി വന്നതുപോലെതന്നെ ദുഃഖങ്ങളും ടീച്ചറെ തേടി വന്നു. രണ്ടാമത്തെ മകന്റെ 1989-ലെ മരണം, 1999-ൽ ഭർത്താവിന്റെ മരണം. 2006 -ൽ നവരാത്രി മണ്ഡപത്തിൽ പാടുന്നതിനു ഒരു മാസം മുൻപ് ഇളയ സഹോദരി ശാരദയുടെ മരണം 2012-ൽ മൂത്ത മകളുടെ മരണം…. ദുഃഖങ്ങളുടെ ഘോഷയാത്രയിലും ടീച്ചറുടെ ശക്തി സംഗീതമായിരുന്നു.\nടീച്ചറെ ഏറെ പ്രശസ്തയാക്കിയത് നവരാത്രി മണ്ഡപത്തിലെ സംഗീതക്കച്ചേരിയാണ്. നവരാത്രി മണ്ഡപത്തിൽ ആദ്യമായി ഒരു സ്ത്രീയ്ക്ക് പാടുന്നതിനുള്ള അവസരം നടപ്പിലാക്കിയ തീരുമാനം കമ്മിറ്റി അറിയിക്കുമ്പോൾ ആദ്യം ടീച്ചർക്ക് ഭയമായിരുന്നു. സമയം കൃത്യമായി പാലിക്കണം. ഇരുന്ന് പാടാനുള്ള ആരോഗ്യസ്ഥിതി ഉണ്ടോ എന്ന സംശയം.. എന്നാൽ ഇരുന്നു പാടാൻ പ്രത്യേകം സജ്ജീകരിച്ച വേദിയായിരുന്നു ടീച്ചർക്ക് വേണ്ടി ഒരുക്കിയിരുന്നത്. ടീച്ചർ പാടി നിർത്തിയതും മണിമുഴങ്ങിയതും ഒന്നിച്ചായിരുന്നു. അങ്ങനെ ഉത്കണ്ഠകൾ അവസാനിപ്പിച്ചുകൊണ്ട് ചരിത്രത്തിലാദ്യമായി ഒരു സ്ത്രീ ശബ്ദം നവരാത്രി മണ്ഡപത്തിൽ ഉയർന്നു കേട്ടു.തുടർന്ന് 2016 വരെ നവരാത്രിമണ്ഡപത്തിൽ ടീച്ചർ പാടി.\nഇന്ന് തൊണ്ണൂറ്റി രണ്ടാം വയസ്സിൽ നവതിയുടെ നിറവിൽ നിൽക്കുമ്പോഴും ഈ പ്രതിഭയെ വേണ്ടപോലെ നമ്മൾ ആദരിച്ചിട്ടുണ്ടോ എന്ന് സംശയിക്കേണ്ടിയിരിക്കുന്നു. ഒരിക്കൽ ടി.വിയിൽ മുഖം കാണിക്കുന്നവർ പോലും സെലിബ്രിറ്റികൾ ആകുന്ന ഈ കാലത്ത് പൊന്നമ്മാൾ ടീച്ചറിനെ പോലുള്ളവർ വ്യത്യസ്തരാണ്. ടീച്ചർ പാടിക്കൊണ്ടേയിരിക്കുന്നു. പഠിപ്പിച്ചു കൊണ്ടേയിരിക്കുന്നു. ശിഷ്യ സമ്പത്തിന്‍റെ നിറവിൽ, തന്റെ അറിവും സംഗീതവും പങ്കുവച്ചു കൊണ്ട്.\nCategories: FRONT SLIDE, സംഗീതം Tags: കർണ്ണാടകസംഗീതം, പാറശ്ശാല ബി പൊന്നമ്മാൾ, സംഗീതം


Lekshmi Jayan bigg boss malayalam: കഥ അപ്പുറവും ഇപ്പുറവും അറിയാത്തവർ ആണ് തെറ്റായ കാര്യങ്ങൾ പ്രചരിപ്പിക്കുന്നത്; ഡിംപലിനെ പരിഹസിച്ചില്ല വിശദീകരണവുമായി ലക്ഷ്മി ജയൻ - bigg boss fame lekshmi jayan explanation video | Samayam Malayalam\nbigg boss fame lekshmi jayan explanation video\nAuthored bySamayam Desk | Samayam Malayalam | Updated: 14 Jun 2021, 03:30:00 PM\nഡിംപൽ മോശമാണ് എന്ന് ആരും പറഞ്ഞിട്ടില്ല. സൗഹൃദത്തിന്റെ കാര്യത്തിൽ എനിക്ക് അത് അത്ര ക്ലിയർ ആണെന് തോന്നിയില്ല. ആയിരുന്നു എങ്കിൽ നമ്മൾക്കിത് പറയേണ്ടി വരില്ലായിരുന്നല്ലോ!\nബിഗ് ബോസ് സീസൺ3ന്റെ ഫിനാലെ എപ്പോഴുണ്ടാകുമെന്ന ആകാംക്ഷയിൽ പ്രേക്ഷകർ നിൽക്കുമ്പോൾ സോഷ്യൽ മീഡിയയിൽ സജീവമാണ് മത്സരാർത്ഥികൾ.\nമുൻ ബിഗ് ബോസ് താരങ്ങൾക്ക് ഒപ്പം ഈ സീസണിലെയും താരങ്ങൾ സോഷ്യൽ മീഡിയ ഇടങ്ങളിലെ ചർച്ചകളിൽ പങ്കെടുക്കാറുണ്ട്. അതിൽ കഴിഞ്ഞദിവസം നടന്ന ക്ലബ്ബ് ഹൗസ് ചർച്ചയിൽ ലക്ഷ്മി ജയൻ ഡിംപലിനെ ഡീഗ്രേഡ് ചെയ്തു എന്ന തരത്തിലുള്ള വീഡിയോകൾ പുറത്തുവരികയുണ്ടായി. എന്നാൽ ഇതിനെതിരെ രംഗത്ത് വന്നിരിക്കുകയാണ് ലക്ഷ്മി ജയൻ.\nഡിംപലിനെ പരിഹസിച്ചില്ല എന്ന് പറഞ്ഞുകൊണ്ടാണ് സോഷ്യൽ മീഡിയ വഴി പങ്കിട്ട വീഡിയോയിലൂടെ ലക്ഷ്മി ജയൻ രംഗത്ത് എത്തിയത്.\nALSO READ: സ്നേഹിക്കുന്ന ഭർത്താവ് ഉണ്ടെങ്കിൽ ഏതൊരു സ്ത്രീയും സുന്ദരിയാകും; ദീപക് ദേവിനോട് ലേഖ!\nമജ്‌സിയ, പൊളി ഫിറോസ്, സന്ധ്യ ചേച്ചി അങ്ങിനെ ഒട്ടുമിക്ക ആളുകളും ക്ലബ്ബ് ഹൗസിലെ ഒരു ഗ്രൂപ്പിൽ വന്നിരുന്നു. ആ സമയത്ത് പ്രേക്ഷകർ ചോദിക്കുന്ന ചോദ്യങ്ങൾക്കുള്ള ഉത്തരം നൽകുകയും ചെയ്തു. അങ്ങനെ മജ്യസിയയോട് ഡിംപലിനെ കുറിച്ച് ചോദിച്ചപ്പോൾ ആ വിഷയത്തെ കുറിച്ചായി പിന്നീട് ചർച്ച.\nഈ വിഷയം തന്നെ ആ ഗ്രൂപ്പിൽ വെളുക്കുന്ന വരെയും നടക്കുകയും ചെയ്തു. ഒരു ലോങ്ങ് ടോക്കിന്റെ ചെറിയ ഒരു ഭാഗമാണ് പുറത്തുവന്നിരിക്കുന്നത്. അത് മാത്രം കേട്ടത് വച്ചിട്ട് ചില ആളുകൾക്ക് സങ്കടം. തുറന്നു പറയാമല്ലോ, ഞാൻ ബിഗ് ബോസിൽ നിന്നും പുറത്തു വന്ന ശേഷം എന്നെ ഏറ്റവും കൂടുതൽ പിന്തുണച്ചത് ഡിംപൽ ആർമിയാണ്.\nഈ ചർച്ചയുമായി ബന്ധപെട്ടു എനിക്ക് ഒരുപാട് സന്ദേശങ്ങൾ വന്നു. ശരിക്കും പറഞ്ഞാൽ എനിക്ക് സങ്കടമായി. കുറെ ആളുകൾക്ക് ഞാൻ മറുപടി നൽകി. എന്നാൽ എല്ലാവരിലേക്കും എത്തിക്കാൻ കഴിഞ്ഞില്ല അതാണ് ലൈവിൽ വരാൻ തീരുമാനിച്ചത്. എല്ലാവരും ഡിംപലിനെ ഞാൻ ഡീ ഗ്രേഡ് ചെയ്തോ എന്നാണ് ചോദിക്കുന്നത്. ഞാൻ ഒരിക്കലും അത് ചെയ്തിട്ടില്ല.\nഞങ്ങളുടെ സംസാരം ശരിക്കും കേട്ടവർക്ക് സത്യം അറിയാം. ഞാൻ ഡിംപലിനെ പിന്തുണച്ചുകൊണ്ടാണ് സംസാരിച്ചത്. എന്റെ സൗഹൃദത്തെകുറിച്ചുള്ള ഒരു ആസ്‌പെക്റ്റാണ് ഞാൻ പറഞ്ഞത്. കഥ അപ്പുറവും ഇപ്പുറവും അറിയാത്തവർ ആണ് തെറ്റായ കാര്യങ്ങൾ പറഞ്ഞു നടക്കുന്നത്.\nമജ്‌സിയയെ ഫേക്ക് ആക്കണം ഡിംപലിനെ പിന്തുണക്കണം എന്ന് പറഞ്ഞപ്പോഴാണ് ഞാൻ ചർച്ചയിൽ സംസാരിച്ചത്. ആർക്ക് ഫാൻ ഫോളോവേഴ്‌സുണ്ടോ അവരെ സുഖിപ്പിച്ചു പറയുകയും ആർക്ക് പിന്തുണ കുറവുണ്ടോ അവരെ വേദനിപ്പിക്കുകയും ചെയ്തു നമ്മൾ എന്തെങ്കിലും പറയുന്നത് അത് ശരിയായ രീതി ആണെന്ന് എനിക്ക് തോന്നിയില്ല.\nപ്രധാനമായും ഒരേ കാര്യമാണ് പറയാനുള്ളത്, മജ്‌സിയയെ ഒരുപാട് ആളുകൾ മോശമായി ചിത്രീകരിക്കുന്നുണ്ട് അത് ശരിയല്ല. ഞാൻ അവരുടെ സൗഹൃദത്തിന്റെ കാര്യത്തിൽ അഭിപ്രായം പറയാൻ പാടില്ല എന്ന് പറയേണ്ടതില്ല. പിന്നെ മണിക്കുട്ടൻ ചേട്ടനെയും ഞാൻ ഡീ ഗ്രേഡ് ചെയ്തതായി കേൾക്കുന്നു. ഞാൻ അങ്ങനെ ചെയ്തിട്ടില്ല എന്നും ലൈവ് വീഡിയോയിലൂടെ ലക്ഷ്മി പറയുന്നു.\nബിഗ് ബോസ് പ്രേക്ഷകർക്ക് ആശ്വാസവാർത്ത; ഫിനാലെ ഉടൻ തന്നെ; മോഹൻലാലിന്റെ വാക്കുകൾ ഏറ്റെടുത്ത് താരങ്ങളും! ആര്‍ട്ടിക്കിള് ഷോ\nലക്ഷ്മി ജയൻ ഡിംപൽ ലക്ഷ്മി ജയൻ Lekshmi Jayan bigg boss malayalam Lekshmi Jayan bigg boss Lekshmi Jayan lakshmi jayan\nWeb Title : bigg boss fame lekshmi jayan explanation video